പേടിഎം വഴി ഒട്ടേറെ ഫ്ളൈറ്റ് ടിക്കറ്റ് ഓഫറുകൾ ; ഡൊമെസ്റ്റിക് ചാർജ്ജ് 789 രൂപ മുതലാണ് ആരംഭിക്കുന്നത് . 500 രൂപയുടെ ക്യാഷ് ബാക്കും ലഭിക്കും . എല്ലാ ഉപഭോക്താക്കൾക്കും പേ ടിഎം സൌകര്യങ്ങൾ ലഭ്യമാണ് . പേ ടിഎം ഓഫറുകളുള്ള ഫ്ളൈറ്റ് യാത്രകളെ കുറിച്ചറിയാൻ ഇവിടെ ക്ലിക്ക് ചെയ്യുക ഫ്ളൈറ്റുകളും ഹോട്ടലുകളും നൽകുന്ന 10 പേടിഎം ഓഫറുകൾ . വൺ ഇന്ത്യ പേ ടിഎം ഓഫറുകളെ കുറിച്ചറിയാൻ ഇവിടെ ക്ലിക്ക് ചെയ്യുക 1 . ഇന്റർനാഷണൽ ടിക്കറ്റുകൾ ബുക്കു ചെയ്യുമ്പോൾ 10,000 രൂപ ക്യാഷ് ബാക്ക് . ( കോഡ് - FLYINTL ) 2 ഫ്ളൈറ്റ് ടിക്കറ്റ് ബുക്കു ചെയ്യുമ്പോൾ 1000 രൂപ വരെ ക്യാഷ് ബാക്ക് ( പ്രൊമോ കോഡ് FLY ) 3 . 40 ശതമാനം ക്യാഷ് ബാക്ക് ( പ്രോമോ കോഡ് HTL40 ) കൂടുതൽ വിവരങ്ങൾക്ക് ) 5 . ഫ്ളൈറ്റ് ടിക്കറ്റ് ബുക്കു ചെയ്യുമ്പോൾ 500 രൂപ ക്യാഷ് ബാക്ക് ( പ്രമോ കോഡ് FLY500 ) 6 . എയർ ഏഷ്യയിൽ ഡൊമെസ്റ്റിക് ചാർജ്ജ് 899 രൂപ മുതൽ 7 . എയർ ഏഷ്യയിൽ ഇന്റർനാഷണൽ ചാർജ്ജ് 3499 രൂപ മുതൽ 8 . സ്പൈസ് ജെറ്റിന്റെ പ്രത്യേക ഓഫർ . തുടങ്ങുന്നത് 789 രൂപ മുതൽ 9 . ജെറ്റ് എയർവെയ്സിൽ ഡൊമെസ്റ്റിക് ചാർജ്ജ് തുടങ്ങുന്നത് 999 രൂപ മുതൽ 10 . ഡൊമെസ്റ്റിക് ഫ്ളൈറ്റ് യാത്രയ്ക്ക് മികച്ച ഓഫറുകൾ പേ ടിഎം വഴി സ്വന്തമാക്കൂ . വൺഇന്ത്യ പോർട്ടലിൽ അതിവേഗം ഉയർന്നുവരുന്ന ശാഖയാണ് വൺഇന്ത്യ കൂപ്പൺ സെഗ്മെന്റ് . ഓൺലൈൻ ഉപഭോക്താക്കൾക്കിടയിൽ കൂപ്പൺ സെയിലുകൾ ആദ്യമായി കൊണ്ടുവന്നത് വൺഇന്ത്യയാണ് . ഓൺലൈൻ ഷോപ്പിങ് തെരഞ്ഞെടുക്കുന്നവർക്ക് ഏറ്റവും നല്ല പ്ലാറ്റ്ഫോം ആണ് വൺ ഇന്ത്യ കൂപ്പൺ സെഗ്മെന്റ് .


വിദേശത്ത് നിന്ന് പ്രിയപ്പെട്ടവർക്ക് സമ്മാനങ്ങൾ അയക്കുന്നവർക്ക് ചരക്ക് സേവന നികുതി പ്രാബല്യത്തിൽ വന്ന ശേഷം വൻ അടിയാണ് കിട്ടിയത് . എന്നാൽ ഏതാനും ദിവസങ്ങൾക്ക് മുമ്പ് ചില നികുതികളിൽ ഇളവ് നൽകിയെങ്കിലും വിദേശികളുടെ കാര്യത്തിൽ ഇത് കാര്യമായ ഫലമൊന്നും ഉണ്ടാക്കില്ല . വിദേശത്ത് നിന്ന് സാധാരണ അൽപ്പം വിലകൂടിയ സാധനങ്ങളൊക്കെയാണ് സാധാരണ സമ്മാനങ്ങളായി അയക്കുന്നത് . ഇതിന് ഇനിയും വൻതുക നികുതി നൽകേണ്ടി വരും . 5000 രൂപ വരെ മൂല്യമുള്ള സമ്മാനങ്ങൾക്ക് മാത്രമേ ജി . എസ് . ടിയിലെ ഇളവ് ലഭിക്കുകയുള്ളൂ . 20 , 000 രൂപ വരെ മൂല്യമുള്ള സമ്മാനങ്ങളെങ്കിലും നികുതിയിൽ നിന്നൊഴിവാക്കണമെന്ന് ആവശ്യമുണ്ടായിരുന്നെങ്കിലും ജി . എസ് . ടി കൌൺസിൽ ഇത് പരിഗണിച്ചില്ല . ജൂലൈ ഒന്നിന് ജി . എസ് . ടി പ്രാബല്യത്തിൽ വരുന്നതിന് മുൻപ് വിദേശത്ത് നിന്ന് അയക്കുന്ന 20,000 രൂപ വരെയുള്ള സമ്മാനങ്ങൾക്ക് ഒരു തരത്തിലുമുള്ള നികുതികൾ ബാധകമായിരുന്നില്ല . പ്രവാസികൾ നാട്ടിലുള്ള തങ്ങളുടെ പ്രിയപ്പെട്ടവർക്ക് ജന്മദിനം പോലുള്ള വിശേഷ സന്ദർഭങ്ങളിൽ സമ്മാനങ്ങൾ അയയ്ക്കാൻ ഈ ഇളവ് കാര്യമായി പ്രയോജനപ്പെടുത്തുകയും ചെയ്തിരുന്നു . ധാരാളമായി ഈ സൌകര്യം ഉപയോഗപ്പെടുത്തിയിരുന്നു . എന്നാൽ , 28 % ജി . എസ് . ടിയാണ് ഇപ്പോൾ ഈടാക്കുന്നത് . ഇതിന് പുറമെ 2000 രൂപയ്ക്ക് മുകളിലുള്ള സാധനങ്ങൾക്ക് കസ്റ്റംസ് തീരുവയിൽ ഇളവും ലഭിക്കില്ല . നിരവധി കൊറിയർ സർവ്വീസുകൾക്ക് നാട്ടിലേക്ക് സമ്മാനങ്ങൾ അയക്കാൻ പ്രത്യേകം പാക്കേജുകളും ഉണ്ടായിരുന്നു . എന്നാൽ വൻതുക നികുതി ബാധ്യത വന്നതോടെ സമ്മാനങ്ങൾ അയക്കുന്ന അവസ്ഥ ഏതാണ്ട് നിലച്ച മട്ടാണ് . ഇറക്കുമതി തീരുവയും സെസും ജി . എസ് . ടുയുമടക്കം 41 % വരെ നികുതി അടയ്ക്കേണ്ട സ്ഥിതിയാണുണ്ടായിരുന്നത് . നേരിയ ഇളവ് ലഭിച്ചതോടെ കുറച്ച് പേരെങ്കിലും ഇനിയും സമ്മാനങ്ങൾ അയക്കാൻ മുതിരുമെന്നാണ് കൊറിയർ ഏജൻസികളുടെ കണക്കുകൂട്ടൽ . എന്നാൽ ആറു മാസത്തിലൊരിക്കൽ മാത്രമേ 5000 രൂപയുടെ ഇളവിന് അർഹതയുള്ളൂവെന്ന നിബന്ധനയും വെച്ചിട്ടുണ്ട് .


ഒറ്റ സിനിമയിൽ മാത്രം ഒന്നിച്ച പിന്നീട് വേർപിരിഞ്ഞ നിരവധി ജോഡികളുണ്ട് ബോളിവുഡിൽ . വളരെ അടുത്ത സുഹൃത്തുക്കളായതിനു ശേഷം അഭിപ്രായ വ്യത്യാസങ്ങളോ മറ്റു കാരണങ്ങളോ കൊണ്ട് പിന്നീട് വെള്ളിത്തിരയിൽ ഒന്നിക്കാൻ തയ്യാറാകാതിരിക്കുകയോ അഥവാ ഒരിക്കലും ഒന്നിക്കാതിരിക്കുകയോ ചെയ്ത ജോഡികൾ . അല്ലെങ്കിൽ വെള്ളിത്തിരയിൽ വീണ്ടും ഒന്നിച്ചുകാണണമെന്ന് പ്രേക്ഷകർ ആഗ്രഹിച്ചേക്കാവുന്ന ജോഡികൾ . അവർ ആരൊക്കെയെന്ന് നോക്കാം . കങ്കണ റണൌതും അജയ് ദേവ്ഗണും റാസ്കൽ എന്ന സിനിമയിലാണ് ഇരുവരും ഒന്നിച്ചത് . എന്നാൽ സിനിമയുടെ ചിത്രീകരണത്തിനിടയിൽ തന്നെ ഇരുവരും തമ്മിൽ അഭിപ്രായഭിന്നതയിലാണെന്ന് ഗോസിപ്പുകൾ വന്നിരുന്നു . സിനിമയുടെ പ്രമോഷണൽ പ്രോഗ്രാമുകളിൽ കങ്കണയെ പങ്കെടുപ്പിക്കുന്നത് അജയ് ദേവ്ഗൺ വിലക്കിയെന്നും വാർത്തകൾ വന്നിരുന്നു . കങ്കണ റണൌത്തും സഞ്ജയ് ദത്തും ഒരിക്കൽ അടുത്ത സുഹൃത്തുക്കളായിരുന്ന സഞ്ജയ് ദത്തും കങ്കണ റണൌത്തും റാസ്കലിൽ മാത്രമേ ഒന്നിച്ചുള്ളൂ . രേഖയും അമിതാഭ് ബച്ചനും ഒരു സിനിമയിൽ മാത്രം ഒന്നിച്ച് പിരിഞ്ഞ കഥയല്ല രേഖയുടേതും അമിതാഭ് ബച്ചന്റേയും . രേഖയുടെയും അമിതാഭ് ബച്ചനും തമ്മിലുള്ള പ്രണയം ഒരിക്കൽ ബോളിവുഡിലെ വലിയ ചർച്ചയായിരുന്നു . 1980 കളിൽ അമിതാഭ് ബച്ചൻ നായകനായി അഭിനയിച്ച ഒരു പാട് ചിത്രങ്ങളിൽ രേഖ നായികയായി . 1981 ൽ യശ് ചോപ്ര നിർമ്മിച്ച സിൽസില എന്ന ചിത്രത്തിനു ശേഷം ഇവർ ഒന്നിച്ച് അഭിനയിച്ചിട്ടില്ല . ഇവർ വീണ്ടും ഒന്നിക്കുന്നത് കാണാൻ പ്രേക്ഷകർ ആഗ്രഹിക്കുന്നുണ്ടാകും . കങ്കണ റണൌതും ഹൃത്വിക് റോഷനും കങ്കണ റണൌതും ഹൃത്വിക് റോഷനും തമ്മിലുള്ള ഭിന്നത എല്ലാവർക്കും അറിയാവുന്നതാണ് . ഇരുവരും പ്രണയത്തിലായിരുന്നുവെന്നും വാർത്തകൾ വന്നിരുന്നു . ഇരുവരുടേതെന്നും പറയപ്പെടുന്ന ഇ മെയിൽ സന്ദേശങ്ങളും ലീക്കായിരുന്നു . വെള്ളിത്തിരയിൽ വീണ്ടും ഇവരെ ജോഡികളായി കാണാൻ പ്രേക്ഷകർ ആഗ്രഹിക്കുന്നുണ്ടാകും . പക്ഷേ കടുത്ത ഭിന്നതയിലുള്ള ഇരുവരും വീണ്ടും ഒന്നിക്കുമോ എന്ന കാര്യത്തിൽ പ്രേക്ഷകർക്ക് പ്രതീക്ഷയുണ്ടാകാനും സാധ്യതയില്ല .


ഏറ്റവും കൂടുതൽ പ്രതിഫലം വാങ്ങുന്ന തെന്നിന്ത്യൻ നടി ആരാണ് . സംശയം ഒന്നും വേണ്ട നയൻതാരയാണ് . ഗ്ലാമർ മാത്രമല്ല അഭിനയമികവ് കൂടിയാണ് നയൻതാരയെ താരമാക്കുന്നത് . ചിരഞ്ജീവി നായകനാകുന്ന ഉയ്യലവാഡാ നരസിംഹ റെഡ്ഡി എന്ന ചിത്രത്തിൽ നായികയായി നയൻസിനെയാണ് വിളിച്ചത് . മുമ്പ് പ്രായമുള്ളവരുടെ നായികയാവാൻ പറ്റില്ലെന്ന് പറഞ്ഞ താരം അടുത്തിടെ നിലപാട് മാറ്റിയിരുന്നു . 150 കോടിയാണ് മുതൽ മുടക്ക് . സുരേന്ദ്ര റെഡ്ഡിയാണ് സംവിധാനം . മൂന്ന് ഭാഷകളിലാണ് ചിത്രം ഒരുക്കുന്നത് . സാധാരണ ചിത്രങ്ങൾക്ക് നൽകുന്നതിനേക്കാൾ കൂടുതൽ ഡേറ്റ് നിർമാതാവ് ആവശ്യപ്പെട്ടതിനാൽ ആറ് കോടി രൂപ പ്രതിഫലം വേണമെന്ന് നയൻസ് ആവശ്യപ്പെട്ടു . ഇതറിഞ്ഞ പലരും അമ്പരന്നു .


നവാഗതനായ ബിനു ഉലഹന്നാൻ തിരക്കഥയെഴുതി സംവിധാനം ചെയ്യുന്ന മെല്ലെ 20ന് തീയേറ്ററുകളിൽ എത്തും സഹനായകനായി തിളങ്ങിയ അമിത് ചക്കാലക്കൽ ആദ്യമായി നായകനായി എത്തുന്നു . തനൂജ കാർത്തിക് ആണ് നായിക . കൃഷ്ണ പ്രഭ , ജോജു ജോർജ് , ജോയ് മാത്യു , പി ബാലചന്ദ്രൻ എന്നിവരും പ്രധാന കഥാപാത്രങ്ങളായി എത്തുന്നു . ത്രിയേക പ്രൊഡക്ഷൻസിൻസിൻറെ ബാനറിൽ ജോണി സി ഡേവിഡ് ആണ് ചിത്രം നിർമ്മിച്ചിരിക്കുന്നത് . ഛായാഗ്രഹണം സന്തോഷ് അനിമയും ചിത്രസംയോജനം സുബീഷ് സെബിസ്റ്റയുമാണ് . ഇതിനോടകം തന്നെ ശ്രദ്ധേയമായ മെല്ലെയുടെ ഗാനങ്ങൾ ഒരുക്കിയത് ഡോ . ഡൊണാൾഡ് ആണ് . വിജയ് ജേക്കബ് ആണ് പശ്ചാത്തല സംഗീതം .


ഇന്ത്യൻ ക്രിക്കറ്റിലെ ഇടംകൈയ്യൻ സൌന്ദര്യമായിരുന്ന ഗൌതം ഗംഭീർ ഇപ്പോളെവിടെ ? രണ്ട് ലോകകപ്പുകളും ഐപിഎൽ കിരീടവും നേടിയ ഗൌതം ഗംഭീർ കളിക്കളത്തിനു പുറത്ത് പുതിയ ഇന്നിംഗ്സ് തുടങ്ങിക്കഴിഞ്ഞു . ബാറ്റിനു പകരം ഭക്ഷണ പാത്രമാണിപ്പോൾ ഗൌതം ഗംഭീറിൻറെ കൈയ്യിൽ . ദില്ലിയിലെ തെരുവുകളിൽ പട്ടിണിയിൽ വലയുന്ന പാവങ്ങൾക്ക് ഭക്ഷണം വിതരണം ചെയ്യുകയാണ് മുൻ ഇന്ത്യൻ ഓപ്പണറിപ്പോൾ . ക്രിക്കറ്റർ നേതൃത്വം നല്കുന്ന ഗൌതം ഗംഭീർ ഫൌണ്ടേഷനിലൂടെയാണ് മാതൃകാപരമായ ദൌത്യം ഏറ്റെടുത്തിരിക്കുന്നത് . ഏക് ആശ എന്ന് പേരിട്ടിരിക്കുന്ന പദ്ധതിക്ക് തിങ്കളാഴ്ച്ച തുടക്കമായി . ലോകകപ്പും ഐപിഎല്ലും നേടിയ തനിക്കിത് ജനഹൃദയവും പട്ടിണിയും കീഴടക്കാനുള്ള അവസരമാണെന്ന് ഗംഭീർ പറഞ്ഞു . ആരും വിശന്നുറങ്ങാൻ പാടില്ലെന്നു പറഞ്ഞ ഗംഭീർ 365 ദിവസവും ഏക് ആശ ഭക്ഷണം വിതരണം ചെയ്യുമെന്ന് ട്വിറ്ററിലൂടെ അറിയിച്ചു . വെടിക്കെട്ട് ഓപ്പണിങ്ങ് ബാറ്റ്സ്മാൻറെ പുതിയ ഇന്നിംഗ്സും ഹൃദയങ്ങൾ കീഴടക്കുമെന്നുറപ്പ് .


സി . വി . സിനിയ ഓരോ അധ്യയന വർഷവും സുന്ദരമാണെങ്കിലും രക്ഷിതാക്കൾക്ക് എന്നും ചങ്കിടിപ്പ് തന്നെയാണ് . . മകന് എഞ്ചിനിയറിംഗിന് അഡ്മിഷൻ കിട്ടുമോ ഡിഗ്രി കഴിഞ്ഞ മകൾ ഏത് കോഴ്സ് തിരഞ്ഞെടുക്കണം ? എന്നിങ്ങനെയുള്ള ആയിരം ചോദ്യങ്ങളായിരിക്കും ഓരോ രക്ഷിതാവിൻറെയും മനസ്സിൽ . പുതിയ അധ്യയന വർഷം എപ്പോഴും മാനസിക പിരിമുറുക്കത്തിൻറെയും സംഘർത്തിൻറെയും നാളുകളാണ് . സീറ്റുകൾ കിട്ടിയ വിദ്യാർത്ഥികളാവട്ടെ കൃത്യമായി കോളേജിൽ എത്തും . കുറച്ചു നേരം ക്ലാസിൽ കയറിയ ശേഷം പിന്നീട് അവിടെയിവിടെ കറങ്ങി നടക്കും . യാതൊരു ലക്ഷ്യബോധവുമുണ്ടാവില്ല . ഉണ്ടായാൽ തന്നെ ഏത് വഴി സ്വികരിക്കണം എന്ന കാര്യത്തിൽ ഒട്ടേറെ സംശയങ്ങളും . ചിലപ്പോൾ വിദ്യാർത്ഥികൾ നല്ല മാർക്ക് നേടും , അക്കാദമിക് മേഖലയിൽ മികച്ച പ്രകടനം കാഴ്ചവയ്ക്കും , എന്നാൽ ജീവിതത്തിലും കരിയറിലും മികച്ച രീതിയിൽ മുന്നേറാൻ സാധിക്കാത്തവരുമുണ്ട് നമുക്ക് ചുറ്റിലും . അധ്യാപകർക്കും വിദ്യാർത്ഥികൾക്കും രക്ഷിതാക്കൾക്കും പ്രശ്ന പരിഹാരത്തിനുള്ള ഒരു വേദികൂടിയാവുകയാണ് ഈ മൊബൈൽ ആപ്പ് . സാങ്കേതിക വിദ്യയുടെ സഹായത്താൽ എല്ലാവരെയും സഹായിക്കുന്നതിനും നിർദേശങ്ങൾ നൽകാനും ഈ മൊബൈൽ ആപ്ലിക്കേഷൻ സഹായിക്കും . വിദ്യാർത്ഥികളുടെ അഭിരുചിക്കനുസരിച്ച് മുന്നേറാൻ സഹായിക്കുകയും അവർക്ക് കൃത്യമായ രീതിയിൽ നിർദേശങ്ങൾ നൽകാൻ സഹായിക്കുന്ന തരത്തിലാണ് ആപ്ലിക്കേഷൻ വികസിപ്പിച്ചെടുത്തിട്ടുള്ളത് . വിവരങ്ങൾ , ഫീഡ്ബാക്ക് , നിരീക്ഷണങ്ങൾ തുടങ്ങിയവ കൈമാറുന്നതിലൂടെ അധ്യാപകർക്കും രക്ഷിതാക്കൾക്കും വിദ്യാർത്ഥികൾക്കും യോജിച്ച് പ്രവർത്തിക്കാൻ ഈ ആപ്ലിക്കേഷനിലൂടെ സാധിക്കും . വിവിധ മത്സര പരീക്ഷകളിലെ പങ്കാളിത്തം അക്കാദമിക് , നോൺ അക്കാദമിക് മേഖലകളിലെ വിദ്യാർത്ഥിയുടെ പ്രകടനത്തെ കുറിച്ചുള്ള വിവരങ്ങൾ ഈ ആപ്ലിക്കേഷൻ ശേഖരിക്കുന്നു . മാത്രമല്ല വിദ്യാർത്ഥികളുടെ കഴിവുകളും സാധ്യതകളും തിരിച്ചറിയുന്നു . വിദ്യാർത്ഥികളുടെ കഴിവുകളും പ്രാപ്തിയും തിരിച്ചറിയുന്നതിനായി ഈ വിവരങ്ങൾ ഉന്നത പഠന സാങ്കേതിക വിദ്യയുടെ സഹായത്തോടെ പരിഷ്കരിക്കുകയും പ്രോസസ് ചെയ്യുകയും ചെയ്യുന്നു .


ചൈനീസ് വിമാനക്കമ്പനികൾക്ക് ഇന്ത്യയിലേക്ക് കൂടുതൽ സർവ്വീസ് നടത്താൻ അനുവാദം നൽകണമെന്ന് ചൈനയുടെ ആവശ്യം ഇന്ത്യ തള്ളി . ഇന്ത്യൻ വിമാനക്കമ്പനികളുടെ താത്പര്യപ്രകാരമാണ് അധികസർവ്വീസുകൾ നടത്താനുള്ള ചൈനയുടെ നിർദേശം ഇന്ത്യ തള്ളിയത് . കേന്ദ്രവ്യോമയാനമനന്ത്രാലയത്തിലെ ഉദ്യോ ഗസ്ഥരുമായി നടത്തിയ ചർച്ചയിൽ രാജ്യത്തെ പ്രമുഖ വിമാനക്കമ്പനികളായ ഇൻഡി ഗോ , ജെറ്റ് എയർവേഴ്സ് , സ്പൈസ് ജെറ്റ് , ഗോ എയർ , എയർഇന്ത്യ എന്നീ കമ്പനികൾ ഒറ്റക്കെട്ടായി ചൈനീസ് വിമാനക്കമ്പനികൾ കൂടുതൽ സർവ്വീസുകൾ നടത്തുന്നതിനെ എതിർത്തു . ഇതോടെയാണ് കേന്ദ്രസർക്കാരും അധികസർവ്വീസുകൾ വേണ്ടെന്ന നിലപാടിലെത്തിയത് . പ്രധാനമന്ത്രി നരേന്ദ്രമോദിയുടെ ചൈനീസ് സന്ദർശനത്തിനിടെയാണ് ഇന്ത്യയിലേക്ക് കൂടുതൽ സർവ്വീസുകൾ നടത്താൻ താത്പര്യം പ്രകടിപ്പിച്ചു കൊണ്ട് ചൈനീസ് വിമാനക്കമ്പനികൾ രം ഗത്തു വന്നത് . നിലവിൽ ഇന്ത്യയും ചൈനയും ഒപ്പുവച്ച കരാർ പ്രകാരം ഇരുരാജ്യങ്ങളിലേയും വിമാനക്കമ്പനികൾക്ക് ആഴ്ച്ചയിൽ 42 വിമാനസർവ്വീസുകൾ നടത്തുവാൻ അനുമതിയുണ്ട് . തങ്ങൾക്ക് അനുവദിച്ച കിട്ടിയ ഇൌ ക്വോട്ടയുടെ 93 ശതമാനവും ചൈനീസ് വിമാനക്കമ്പനികൾ ഉപയോ ഗിക്കുന്നുമുണ്ട് . എന്നാൽ മറുവശത്ത് അനുവദിച്ചു കിട്ടിയ ക്വോട്ടയുടെ 12 ശതമാനം മാത്രമാണ് ഇന്ത്യൻ വിമാനക്കമ്പനികൾ ഉപയോ ഗിക്കുന്നത് . അതേസമയം വിസ്താര , സ്പൈസ്ജെറ്റ് , ഇൻഡി ഗോ എന്നീ കമ്പനികൾ ഇപ്പോൾ ചൈനയിലേക്ക് കൂടുതൽ സർവ്വീസുകൾ നടത്തുവാൻ താത്പര്യം പ്രകടിപ്പിച്ച് മുന്നോട്ട് വന്നിട്ടുണ്ട് . ഇതാദ്യമായല്ല കൂടുതൽ സർവീസുകൾ നടത്താനുള്ള വിദേശരാജ്യങ്ങളുടെ അഭ്യർത്ഥ ഇന്ത്യ തള്ളുന്നത് . നേരത്തെ ഖത്തറിന്റേയും ദുബായ് എമറൈറ്റ്സിന്റേയും അപേക്ഷ സമാനമായ രീതിയിൽ ഇന്ത്യ തള്ളിയിരുന്നു . ദുബായ് എയർപോർട്ടിൽ ഇന്ത്യൻ വിമാനങ്ങൾക്ക് കൂടുതൽ സ്ലോട്ടുകൾ അനുവദിക്കാതിരുന്നതോടെയാണ് ദുബായിലേക്ക് കൂടുതൽ സർവ്വീസ് നടത്തേണ്ടെന്ന് വ്യോമയാനമന്ത്രാലയം തീരുമാനിച്ചത് . ഇന്ത്യയുടെ പുതിയ വ്യോമയാന നയം അനുസരിച്ച് ഒരു രാജ്യത്തേക്കുള്ള വിമാനസർവ്വീസുകളുടെ എണ്ണം വർധിപ്പിക്കണമെങ്കിൽ അവിടേയ്ക്ക് അനുവദിച്ചു കൊടുത്ത ക്വോട്ടയുടെ 80 ശതമാനവും ഇന്ത്യൻ വിമാനക്കമ്പനികൾ ഉപയോ ഗിച്ചിരിക്കണം . അതേസമയം കൂടുതൽ വിമാനങ്ങൾ ഒാടിക്കാൻ ഇന്ത്യൻ കമ്പനികൾക്ക് താത്പര്യമില്ലെങ്കിൽ സർക്കാരിന് അധികസർവ്വീസുകൾ അനുവദിക്കാം .


സമൂഹമാധ്യമങ്ങളിൽ നഗ്നചിത്രങ്ങൾ ആവശ്യപ്പെട്ട് ശല്യം ചെയ്തയാൾക്കെതിരെ പരാതിയുമായി കന്നഡ ചലച്ചിത്ര നടി . ഫേസ്ബുക്കിലും ഇൻസ്റ്റഗ്രാമിലും നഗ്നചിത്രങ്ങൾ ആവശ്യപ്പെട്ട് സ്ത്രീയുടെ പേരിലുളള അക്കൌണ്ടിൽ നിന്നാണ് നടി സംഗീത ഭട്ടിന് നിരന്തരം സന്ദേശങ്ങൾ വന്നത് . പരാതിയിൽ ബെംഗളൂരു പൊലീസ് കേസെടുത്തു . കന്നഡ സൂപ്പർ ഹിറ്റ് സിനിമകളിലെ നായിക സംഗീത ഭട്ടാണ് ഇത്തവണ സൈബർ ഇടത്തിലെ ആക്രമണങ്ങൾക്ക് ഇരയായിരിക്കുന്നത് . ഇൻസ്റ്റഗ്രാമിൽ ഫോളോവറായ സ്ത്രീയുടെ പേരിലുളള അക്കൌണ്ടിൽ നിന്നാണ് സംഗീതയ്ക്ക് സന്ദേശങ്ങൾ നിരന്തം വന്നത് . നടിമാർ വേശ്യകളാണെന്നും അതുകൊണ്ട് നഗ്നചിത്രങ്ങൾ അയക്കൂ എന്നും ആവശ്യപ്പെട്ട് തുടർച്ചയായി സന്ദേശങ്ങൾ എത്തിയെന്ന് സംഗീത പരാതിയിൽ പറയുന്നു . ബിക്കിനി ചിത്രങ്ങളും ആവശ്യപ്പെട്ടു . പിന്നീട് ഫേസ്ബുക്കിലും ഇതേ സന്ദേശങ്ങൾ എത്തിയെന്നാണ് നടി പറയുന്നത് . ഇതിന്റെ സ്ക്രീൻഷോട്ട് അടക്കമാണ് സൈബർ പൊലീസിന് പരാതി നൽകിയത് . സ്ത്രീയുടെ പേരിൽ വ്യാജ അക്കൌണ്ട് ഉണ്ടാക്കിയാണ് സന്ദേശങ്ങൾ അയച്ചതെന്നാണ് നിഗമനം . തങ്ങളും മനുഷ്യരാണെന്നും മാന്യമായ പെരുമാറ്റം പ്രതീക്ഷിക്കുന്നുവെന്നും നടി ഫേസ്ബുക്കിൽ കുറിച്ചു . ഒരു മാസത്തിനിടെ ഇത് രണ്ടാം തവണയാണ് കന്നഡ സിനിമാ താരം സൈബർ പൊലീസിനെ പരാതിയുമായി സമീപിക്കുന്നത് . നേരത്തെ നടി ശ്രുതി ഹരിഹരൻ തന്റെ ചിത്രങ്ങൾ മോർഫിങ് നടത്തി ദുരുപയോഗം നടത്തിയതായി പരാതിപ്പെട്ടിരുന്നു . നടിയുടെ പേരിൽ വ്യാജ അക്കൌണ്ട് ഉണ്ടാക്കിയവരെ പിന്നീട് പൊലീസ് കസ്റ്റഡിയിൽ എടുക്കുകയും ചെയ്തു .


ഇന്ത്യയുൾപ്പടെ വിവിധ രാജ്യങ്ങളുമായി ബാങ്ക് അക്കൌണ്ട് സംബന്ധിച്ച വിവരങ്ങൾ കൈമാറാമെന്ന് സ്വിറ്റ് സർലാൻഡ് . സ്വിസ് ഫെഡറൽ കൌൺസിൽ ഇത് സംബന്ധിച്ച തീരുമാനമെടുത്തതായാണ് റിപ്പോർട്ടുകൾ . 2018ൽ ഇത് നടപ്പിലാക്കാനാണ് പദ്ധതി . 2019ൽ സ്വിറ്റസർലാൻഡിൽ അക്കൌണ്ടുള്ള ഇന്ത്യക്കാരുടെ വിവരങ്ങൾ ലഭിച്ച് തുടങ്ങും . വൈകാതെ തന്നെ അക്കൌണ്ട് വിവരങ്ങൾ കൈമാറുന്നതിനുള്ള തിയതി ഇവർ കേന്ദ്രസർക്കാറിനെ അറിയിക്കുമെന്നാണ് സൂചന . ഇന്ത്യയുൾപ്പടെയുള്ള രാജ്യങ്ങളുമായി വിവരങ്ങൾ കൈമാറുന്നതിന് സ്വിസ് ഫെഡറൽ കൌൺസിലിൽ എതിർപ്പുകളൊന്നും ഉയർന്നില്ല . അതുകൊണ്ട് തന്നെ തീരുമാനം നടപ്പിലാക്കുന്നത് വൈകില്ല . ഇന്ത്യയിൽ പലപ്പോഴും ഏറെ ചൂടുള്ള ചർച്ച വിഷയമായിരുന്നു കള്ളപ്പണം . വിദേശ രാജ്യങ്ങളിലെ കള്ളപണം ഇന്ത്യയിലെത്തിച്ച് രാജ്യത്തെ ഓരോ പൌര ൻറെയും അക്കൌണ്ടുകളിൽ അത് നിക്ഷേപിക്കുമെന്നായിരുന്നു പ്രധാനമന്ത്രി നരേന്ദ്രമോദിയുടെ തെരഞ്ഞെടുപ്പ് വാഗ് ദാനം . ഇന്ത്യക്കാർക്ക് കൂടുതൽ കള്ളപണം നിക്ഷേപിച്ചിട്ടുള്ള സാധിക്കുന്ന രാജ്യമാണ് സ്വിറ്റസർലാൻഡ് . ഇവിട ത്തെ അക്കൌണ്ട് വിവരങ്ങൾ ലഭ്യമാകുന്നത് കള്ളപണത്തിനെതിരായ പോരാട്ടങ്ങൾക്ക് കൂടുതൽ കരുത്ത് പകരും . ഇനി കേന്ദ്രത്തിൻറെ കോർട്ടിലാണ് പന്ത് . തെരെഞ്ഞെടുപ്പ് കാലത്ത് മുന്നോട്ടു വച്ച വാഗ്ദാനങ്ങൾ പാലിക്കുകയാണെങ്കിൽ അത് രാജ്യചരിത്രത്തിൽ നിർണായക വഴിത്തിരിവാകും ഉണ്ടാകുക .


ജിഎസ്ടി ചൈനീസ് മൊബൈലുകളുടെ വില വർദ്ധിപ്പിക്കും എന്ന് വാർത്തകൾ പ്രചരിച്ചിരുന്നു . ഇതിന് പിന്നാലെയാണ് വാട്ട്സ്ആപ്പിൽ വ്യാപകമായ ഒരു സന്ദേശം പ്രചരിക്കാൻ തുടങ്ങിയത് . ഷവോമി റെഡ് മി നോട്ട് 4 കേവലം 1099 രൂപക്ക് ആമസോണിൽ ലഭിക്കുന്നു എന്നായിരുന്നു ഈ സന്ദേശം . എന്നാൽ ഇതിൻറെ സത്യാവസ്ഥ പിന്നീടാണ് വെളിവായത് . വ്യാജ സന്ദേശമായിരുന്നു ഇത് . 32ജിബി റെഡ്മി നോട്ട് 4 ആണ് വെറും 1099 രൂപയ്ക്ക് ലഭിക്കുമെന്ന സന്ദേശം . അതോടൊപ്പം 64 ജിബി റാം 1299 രൂപക്ക് ലഭിക്കുമെന്നും വ്യാജ സന്ദേശത്തിലുണ്ടായിരുന്നു . റെഡ്മി സ്നേഹം തലക്ക് പിടിച്ച് മുമ്പും ആലോചിക്കാതെ പോയി തലവെച്ചുകൊടുക്കേണ്ട . അത് ഒരു ഒന്നാന്തരം തട്ടിപ്പാണ് . സന്ദേശത്തിന് പിറകെ പോകുന്നവരുടെ പണം തട്ടിപ്പുകാർ പറ്റിച്ചാൽ പോലും മനസിലാകില്ല . ജി . എസ് . ടി വരുന്നതിൻറെ ഭാഗമായുള്ള ഒാഫർ എന്ന പേരിലാണ് സന്ദേശം എത്തുന്നത് . ജിഎസ്ടി നിലവിൽ വരുന്നതിന് മുമ്പേ തന്നെ ഇലക്ട്രോണിക്ക് വിപണി ഇതുപോലെ പല ഓഫറും നൽകി വന്നു . അതുകൊണ്ടുതന്നെ ഇതൊരു വ്യാജ സന്ദേശമാണെന്ന് ആർക്കും പെട്ടെന്ന് മനസ്സിലായതുമില്ല . ശരിക്കും ഇത്തരം സന്ദേശങ്ങൾ വാട്ട്സ്ആപ്പ് സ്കാം എന്ന് പൊതുവിൽ വിളിക്കാം . വാട്ട്സ്ആപ്പിൽ ലഭിക്കുന്ന സന്ദേശത്തിലെ ലിങ്കിൽ ക്ലിക്ക് ചെയ് താൽ ആമസോൺ സൈറ്റിൻറെ ലോഗോയുള്ള ഡ്യൂപ്ലികേറ്റ് സൈറ്റിൽ എത്തും . സൈറ്റിൽ ഉൽപ്പന്നങ്ങളുടെ ഫോ ട്ടോയിൽ ആദായവിലയിൽ വിൽക്കാനെന്നപോലെ വച്ചിട്ടുണ്ടാകും . ഇതിൽ ക്ലിക്ക് ചെയ് താൽ ഉൽപ്പന്നത്തി ൻ്റെ വിവരവും നിങ്ങളുടെ വിലാസം , ഫോൺ നമ്പർ , ഇ . മെയിൽ ഉൾപ്പെടെയുള്ള വിവരങ്ങളും ചോദിക്കും . തുടർന്ന് ഒാഫർ മെസേജ് എട്ട് വാട് സ് ആപ് ഗ്രൂപ്പിലേക്ക് ഷെയർ ചെയ്യാൻ നിർദേശിക്കും . ഷെയർ ചെയ്യുന്നതോടെ അറിയാതെ നിങ്ങൾ തട്ടിപ്പ് പ്രചരിപ്പിക്കുന്നു . ഇതിന് ശേഷം യു . സി ആപ് നിങ്ങളുടെ മൊബൈലിൽ ഡൌൺലോഡ് ചെയ്യാൻ നിർദേശിക്കും .


തൻറെ ഏറ്റവും പുതിയ ചിത്രം സീറോയുടെ തിരക്കിലാണ് ബോളിവുഡ് താരം ഷാരൂഖ് ഖാൻ . എന്നാൽ ഈ തിരക്കിനിടയിലും കിംഗ് ഖാൻ ലണ്ടനിലേക്ക് പറന്നിരുന്നു . ജൂലിയറ്റായുള്ള മകൾ സുഹാനയുടെ പ്രകടനം കാണാൻ ആയിരുന്നു താരത്തിൻറെ യാത്ര . മകളുടെ ' ജൂലിയറ്റ് ' കണ്ട് കണ്ണ് നിറഞ്ഞുപോയ ഷാരൂഖ് അവളുടെ അഭിനയത്തെ കുറിച്ച് ഇൻസ്റ്റഗ്രാമിൽ ഫോട്ടോ സഹിതം കുറിപ്പുമെഴുതി . ഇപ്പോൾ സോഷ്യൽ മീഡിയയിൽ തരംഗമാകുകയാണ് ഷാരൂഖിൻറെ മകളെ കുറിച്ചുള്ള കുറിപ്പ് . എൻറെ ജൂലിയറ്റിനൊപ്പം ലണ്ടനിൽ . എത്ര മനോഹരമായ അനുഭവവും അസാധാരണമായ പ്രകടനവുമായിരുന്നു ആ മുഴുവൻ ടീമിൻറെതുമെന്നാണ് ഷാരൂഖ് വിശേഷിപ്പിച്ചത് . സുഹാനയെ പ്രശംസിച്ച് നിരവധി പേരാണ് ഇൻസ്റ്റഗ്രാം പോസ്റ്റിന് താഴെ കമൻറുമായി എത്തിയിരിക്കുന്നത് . ലണ്ടനിലെ അർഡിംഗിലി കോളേജിൽ അവസാന വർഷ വിദ്യാർത്ഥിനിയാണ് സുഹാന . വോഗിൻറെ ഓഗസ്റ്റ് മാസത്തെ പതിപ്പിൽ സുഹാന കവർ ഗേളായി തുടക്കം കുറിച്ചിരുന്നു . സുഹാനയുടെ ബോളിവുഡ് അരങ്ങേറ്റത്തിനായി കാത്തിരിക്കുകയാണ് എസ്ആർകെ ആരാധകർ .


ഗുജറാത്തിനെക്കാൾ നിക്ഷേപകർക്ക് പ്രിയപ്പെട്ട സംസ്ഥാനമായി ഒഡീഷ മാറി . 2012 - 2013 ൽ വിവിധ സംസ്ഥാനങ്ങളിലെ നിക്ഷേപകരുടെ വിവരങ്ങൾ ആർ ബിഐ പുറത്ത് വിട്ടത് അനുസരിച്ച് ഏറ്റവും കൂടുതൽ പുതിയ പദ്ധതികൾക്കായി നിക്ഷേപകർ തെരഞ്ഞെടുക്കപ്പെട്ട സംസ്ഥാനം ഒഡീഷയാണെന്ന് കണ്ടെത്തി . ഇന്ത്യയിലെ ആകെ നിക്ഷേപത്തിന്റെ 27 ശതമാനം ഒഡീഷയിലാണ് . ഏകദേശം 53,000 കോടി രൂപയുടെ നിക്ഷേപം സംസ്ഥാനത്ത് നടന്നു . നിക്ഷേപത്തിന്റെ കാര്യത്തിൽ അഞ്ചാം സ്ഥാനത്താണ് ഗുജറാത്ത് . മഹാരാഷ്ട്ര , ഗുജറാത്ത് , കർണാടക , തമിഴ് നാട് എന്നീ സംസ്ഥാനങ്ങളെ പിന്നിലാക്കിയാണ് അസൂയാവഹമായ നേട്ടം ഒഡീഷ കൈവരിച്ചത് . ഒഡീഷയുടെ ധാതു സന്പത്തിൽ തന്നെയാണ് നിക്ഷേപകരുടെ കണ്ണ് . തുറമുഖങ്ങൾ , ധാതു ഖനനം , എന്നിവയുമായി ബന്ധപ്പെട്ട വ്യവസായങ്ങൾക്കാണ് സംസ്ഥാനത്ത് ഏറ്റവും അധികം നിക്ഷേപകരെത്തുന്നതെന്നാണ് വിലയിരുത്തൽ . എഴുപത് പദ്ധതികളുമായി രണ്ടാം സ്ഥാനത്തുള്ളത് മഹാരാഷ്ട്രയാണ് . ഇവിടെ 21,400 കോടിരൂപയുംട നിക്ഷേപം നടന്നു . മൂന്നാം സ്ഥാനത്തുള്ളതാകട്ടെ പഞ്ചാബും . പഞ്ചാബിൽ 20,600 കോടി രൂപയുടെ നിക്ഷേപ പ്രവർത്തനങ്ങൾ നടന്നു . ഗുജറാത്ത് മുഖ്യമന്ത്രി ബിജെപിയുടെ തെരഞ്ഞെടുപ്പ് തന്ത്രങ്ങളിൽ ഏറ്റവും പ്രധാനമായി ഉയർത്തിക്കാട്ടിയിരുന്നത് ഗുജറാത്തിലെ നിക്ഷേപകരുടെ സാന്നിദ്ധ്യം തന്നെയായിരുന്നു . എന്നാൽ ഗുജറാത്തിനെക്കാൾ മുൻതൂക്കം നിക്ഷേപകർക്കിടയിൽ ഒഡീഷയ്ക്ക് ലഭിച്ചത് മോഡിയ്ക്ക് തിരിച്ചടിയായി . ഖനി വ്യവസായങ്ങൾക്കും , തുറമുഖ വ്യവസായങ്ങൾക്കും മറ്റുമായാണ് ഒഡീഷയെത്തേടി നിക്ഷേപകരെത്തുന്നതെങ്കിൽ , പെട്രോളിയം , ലോഹം , തുണി വ്യവസായം എന്നിവയ്ക്കാണ് ഗുജറാത്തിൽ നിക്ഷേപകർ എത്തിയിരുന്നത് . 2012 - 13 കാലയളവിൽ ഇന്ത്യയിൽ ആകെ നിക്ഷേപം നടത്തിയത് 969 കമ്പനികളാണ് . മുൻവർഷത്തിൽ ഇതിൽ 1127 ആയിരുന്നു . കർണാടകയിൽ അഴിമതിയും ഭരണപ്രതിസന്ധികളും നിക്ഷേപകരെ പുതിയ വ്യവസായങ്ങൾ തുടങ്ങുന്നതിൽ നിന്ന് പിന്നോട്ട് വലിച്ചു . ആന്ധ്രയിൽ തെലുങ്കാന പ്രശനം കത്തിപ്പടർന്നെങ്കിലും നിക്ഷേപത്തിന്റെ കാര്യത്തിൽ നാലാം സ്ഥാനത്ത് എത്താൻ കഴിഞ്ഞു . എന്നാൽ ഗുജറാത്തിന് അഞ്ചാം സ്ഥാനമാണുള്ളത് .


ശ്രീലങ്കയ്ക്കെതിരായ ആദ്യ ടെസ്റ്റിൽ ഇംഗ്ലണ്ടിന് ലീഡ് . രണ്ടാം ദിനം കളി നിർത്തുമ്പോൾ സന്ദർശകർക്ക് 177 റൺസ് ലീഡായി . നേരത്തെ , ആദ്യ ഇന്നിങ്സിൽ ഇംഗ്ലണ്ട് 342ന് പുറത്തായി . മറുപടി ബാറ്റിങ് ആരംഭിച്ച ശ്രീലങ്കയ്ക്ക് 203 റൺസാണ് ആദ്യ ഇന്നിങ്സിലെടുക്കാൻ സാധിച്ചത് . 139 റൺസ് ലീഡാണ് ആദ്യ ഇന്നിങ്സിൽ ഇംഗ്ലണ്ട് നേടിയത് . മൊയീൻ അലിയുടെ നാല് വിക്കറ്റ് പ്രകടനമാണ് രണ്ടാം ഇന്നിങ്സിൽ ലങ്കയെ തകർത്തത് . മറ്റൊരു സ്പിന്നറായ ആദിൽ റഷീദ് രണ്ട് വിക്കറ്റെടുത്തു . 52 റൺസെടുത്ത ഏയ്ഞ്ചലോ മാത്യൂസിന് മാത്രമാണ് ലങ്കൻ നിരയിൽ തിളങ്ങാൻ സാധിച്ചത് . ക്യാപ്റ്റൻ ദിനേഷ് ചാണ്ഡിമൽ 33 റൺസെടുത്തു . ആദ്യ ഇന്നിങ്സിൽ വിക്കറ്റ് കീപ്പർ ബാറ്റ്സ്മാൻ ബെൻ ഫോക്സിന്റെ സെഞ്ചുറിയാണ് ഇംഗ്ലണ്ടിന് തുണയായത് . 107 റൺസെടുത്ത താരത്തിന് 48 റൺസുമായി സാം കുറൻ മികച്ച പിന്തുണ നൽകി . ലങ്കയ്ക്ക് വേണ്ടി ദിൽറുവാൻ പെരേര അഞ്ച് വിക്കറ്റ് വീഴ്ത്തി . സുരംഗ ലക്മലിന് മൂന്ന് വിക്കറ്റുണ്ട് . പിന്നാലെ രണ്ടാം ഇന്നിങ്സ് ആരംഭിച്ച ഇംഗ്ലണ്ടിന് വിക്കറ്റുകളൊന്നും നഷ്ടമായിട്ടില്ല . റോറി ബേൺസ് ( 110 , കീറ്റൺ ജെന്നിങ്സ് എന്നിവരാണ് ക്രീസിൽ .


ഇന്ത്യൻ ക്രിക്കറ്റ് ടീമിൻറെ പുതിയ പരിശീലകനെ ചാംപ്യൻസ് ട്രോഫിക്ക് മുൻപ് തെരഞ്ഞെടുക്കും . 2 വർഷത്തേക്കാകും പുതിയ കരാർ എന്ന് ബിസിസിഐ വൃത്തങ്ങൾ സൂചിപ്പിച്ചു . അനിൽ കുംബ്ലെ ഹെഡ്മാസ്റ്റർ കളിക്കുകയാണെന്ന് വിരാട് കോലി പരാതിപ്പെട്ടതോടെയാണ് , പരിശീലകസ്ഥാനത്തേക്ക് ബിസിസിഐ അപേക്ഷ ക്ഷണിച്ചത് . എന്നാൽ ഇന്ത്യൻ ക്രിക്കറ്റിൻറെ മികച്ച ഭാവിക്കായുളള മാർഗ്ഗരേഖ അടക്കം വിശദമായ അപേക്ഷ സമർപ്പിച്ച കുംബ്ലെ പരിശീലകസ്ഥാനത്ത് തുടരാനുള്ള താത്പര്യം വ്യക്തമാക്കുകയും ചെയ്തു . പുതിയ കോച്ചിനെ തെരഞ്ഞെടുക്കാൻ നിയോഗിക്കപ്പെട്ട സമിതിയിലെ സച്ചിനും ഗാംഗുലിയും ഇംഗ്ലണ്ടിൽ വച്ച് കോലിയുമായി വിശദമായി സംസാരിച്ചെന്നാണ് സൂചന . കുംബ്ലെയുമായി ഒത്തുപോകാനാകാത്ത വിധം അകന്നോയെന്ന് ഇരുവരും കോലിയോട് ചോദിച്ചതായും അറിയുന്നു . പരിശീലകരെ തീരുമാനിക്കുള്ള അഭിമുഖത്തിന് മുൻപ് കുംബ്ലെയുമായി സംസാരിക്കേണ്ടെന്നാണ് തീരുമാനം . വെസ്റ്റ് ഇൻഡീസ് പര്യടനത്തിലെ ആദ്യ ഏകദിനം ഈ മാസം 22നായതിനാൽ പുതിയ കോച്ചിനെ പ്രഖ്യാപിക്കുന്നത് . വൈകില്ല കഴിഞ്ഞ തവണത്തേതിൽ നിന്ന് വ്യത്യസ്തമായി 2 വർഷത്തേക്ക് ആകും പുതിയ കരാർ . 2019ൽ ഇംഗ്ലണ്ട് വേദിയായ ഏകദിന ലോകകപ്പ് വരെ പുതിയ കോച്ചിനെ തുടരാം .


വാട്സ്ആപിൽ മേസേജുകൾ അയച്ചുകഴിഞ്ഞ ശേഷം വേണ്ടിയിരുന്നില്ലെന്ന് ഒരിക്കലെങ്കിലും തോന്നിയിട്ടില്ലാത്തവർ ചുരുക്കമായിരിക്കും . അയച്ച സന്ദേശത്തിൽ ചെറിയൊരു മാറ്റം , അതുമല്ലെങ്കിൽ ആളുമാറിയോ ഗ്രൂപ്പ് മാറിയോ അയച്ച സന്ദേശങ്ങൾ തിരിച്ചെടുക്കാനൊരു സംവിധാനം . . . ഇതൊക്കെ വെറും ആഗ്രഹം മാത്രമായി ഇനി അവശേഷിക്കില്ലെന്നാണ് റിപ്പോർട്ടുകൾ . അയച്ച സന്ദേശങ്ങൾ പുനഃപരിശോധിക്കാനും തിരുത്താനും അഞ്ച് മിനിറ്റ് സമയം നൽകുന്ന സംവിധാനമാണ് വാട്സ്ആപ് പുറത്തിറക്കാനൊരുങ്ങുന്നത് . വാട്സ്ആപിലെ പുതിയ സംവിധാനങ്ങൾ ആദ്യമേ പരീക്ഷിച്ച് റിപ്പോർട്ട് ചെയ്യുന്ന WABetaInfo എന്ന വെബ്സൈറ്റാണ് ഇത് സംബന്ധിച്ച വാർത്തകൾ പുറത്തുവിടുന്നത് . സന്ദേശങ്ങൾ , ചിത്രങ്ങൾ , വീഡിയോകൾ , ജിഫ് സന്ദേശങ്ങൾ , ഡോക്യുമെന്റുകൾ എന്നിങ്ങനെ വാട്സ്ആപ് വഴി കൈമാറുന്ന എന്തും തിരുത്താനോ പിൻവലിക്കാനോ അഞ്ച് മിനിറ്റ് സമയം നൽകും . ഗ്രൂപ്പ് മാറിയും ആളുമാറിയും മെസേജുകൾ അയക്കുന്നവർക്ക് അനുഗ്രഹമാകും ഈ സൌകര്യം . വാട്സ്ആപിന്റെ 2.17.300 മുതലുള്ള വേർഷനുകളിൽ ഈ ' റീകോൾ ' സംവിധാനം ലഭിക്കുമെന്നാണ് കരുതപ്പെടുന്നത് . 2 . 17 . 190ആണ് വാട്സ്ആപ്പിന്റെ ഇപ്പോൾ ലഭ്യമായ ഏറ്റവും പുതിയ പതിപ്പ് . എങ്ങനെയായിരിക്കും ഇത് പ്രവർത്തിക്കുകയെന്നത് സംബന്ധിച്ച കൂടുതൽ വിവരങ്ങൾ പുറത്തുവന്നിട്ടില്ല . ലോകത്താകമാനം 1.2 ബില്യൻ സജീവ ഉപയോക്താക്കളാണ് വാട്സ്ആപിനുള്ളത് . 10 ഇന്ത്യൻ ഭാഷകളിൽ ഉൾപ്പെടെ 50 വിവിധ ഭാഷകളിൽ സന്ദേശങ്ങൾ കൈമാറാൻ കഴിയും . ഇന്ത്യയിൽ 200 മില്യനോളം പേരാണ് നിലവിൽ വാട്സ്ആപ് ഉപയോഗിക്കുന്നതെന്ന് കമ്പനി അവകാശപ്പെടുന്നത് .


താൻ ക്യാൻസർ ബാധിതയെന്ന് ബോളിവുഡ് നടി സൊനാലി ബെന്ദ്രേ . ഹം സാത്ത് സാത്ത് ഹെയ്ൻ , കാൽ ഹോ നാ ഹോ , സർഫറോഷ് തുടങ്ങിയ ചിത്രങ്ങളിലൂടെ സുപരിചിതയായ നടി ചികിത്സയ്ക്കായി അമേരിക്കയിലാണ് . തനിക്ക് രോഗം സ്ഥിതീകരിച്ചതായും ചികിത്സക്കായി അമേരിക്കയിലാണെന്നും നടി തന്നെയാണ് ട്വിറ്ററിലൂടെ പ്രേക്ഷകരെ അറിയിച്ചത് . ഏറ്റവും അപ്രതീക്ഷിതമായ സമയത്താണ് ജീവിതത്തിൽ ചിലത് സംഭവിക്കുന്നത് . കുടുംബാംഗങ്ങളും സുഹൃത്തുക്കളും തനിക്ക് വലിയ പിന്തുണയുമായുണ്ടെന്നും താൻ ഇവരെ ലഭിച്ചതിൽ വളരെ അനുഗ്രഹിക്കപ്പെട്ടവളാണെന്നും സൊനാലി ട്വിറ്റ് ചെയ്തിട്ടുണ്ട് . ഒരോ കാൽവെപ്പിലും പൊരുതാൻ തീരുമാനിച്ചിരിക്കുകയാണ് . വിദഗ്ധ ഡോക്ടർമാരുടെ ഉപദേശപ്രകാരം അമേരിക്കയിൽ ചികിത്സയിലാണ് . കഴിഞ്ഞ കുറച്ച് ദിവസങ്ങളായി തനിക്ക് ലഭിച്ചുകൊണ്ടിരിക്കുന്ന സ്നേഹത്തിനും പിന്തുണയ്ക്കും നന്ദിയുണ്ട് . കുടുംബത്തിൻറെയും സുഹൃത്തുക്കളുടെയും പിന്തുണയുണ്ടെന്നറിയാം . താൻ ഈ യുദ്ധത്തിൽ മുന്നോട്ട് തന്നെ പോകുകയാണെന്നും ട്വിറ്ററിലൂടെ സൊനാലി കുറിച്ചു .


ബാഹുബലി എന്ന ഒറ്റചിത്രത്തോടെ രാജ്യത്തിനകത്തും പുറത്തും ഒട്ടേറെ ആരാധകരെ സ്വന്തമാക്കിയ താരമാണ് പ്രഭാസ് . ആരാധകരുടെ പ്രിയതാരമായി നിറഞ്ഞുനിൽക്കുമ്പോൾ തന്നെ സിനിമാ മാധ്യമങ്ങളിൽ പ്രഭാസിന്റെ വിവാഹക്കാര്യവും വാർത്തയായിരുന്നു . പ്രഭാസിന്റെ വിവാഹക്കാര്യത്തിൽ കുടുംബം തീരുമാനമെടുത്തുവെന്നതാണ് ഏറ്റവും പുതിയ റിപ്പോർട്ട് . പ്രഭാസ് 2019ൽ വിവാഹിതനാകുമെന്നാണ് കുടുംബവുമായി ബന്ധപ്പെട്ടവർ പറഞ്ഞതെന്ന് സിനിമ മാധ്യമങ്ങൾ റിപ്പോർട്ട് ചെയ്യുന്നു . പ്രഭാസിന്റെ പുതിയ സിനിമയായ സാഹോയുടെ റിലീസ് ശേഷം പ്രഭാസിന്റെ വിവാഹം നടത്താനാണ് ആലോചന . തന്റെ വിവാഹത്തെ കുറിച്ചുള്ള കാര്യങ്ങൾ താൻ തന്നെ ഔദ്യോഗികമായി അറിയിക്കുമെന്ന് നേരത്തെ പ്രഭാസ് പറഞ്ഞിരുന്നു . അതേസമയം പ്രഭാസിന്റെ പുതിയ സിനിമയായ സാഹോ ഗംഭീര ആക്ഷൻ ത്രില്ലറായിരിക്കും എന്നാണ് റിപ്പോർട്ട് . സുജിത് ആണ് സിനിമ സംവിധാനം ചെയ്യുന്നത് .


ആറുകോടി മൊബൈൽ കണക്ഷനുകൾ 2019 ൽ ഉപക്ഷിക്കപ്പെടും എന്ന് റിപ്പോർട്ട് . നിലവിൽ ഇരട്ട സിം ഉപയോഗിക്കുന്ന ടെലികോം ഉപയോക്താക്കൾ ഇത് ഒന്നായി ചുരുക്കും എന്നതാണ് റിപ്പോർട്ട് പറയുന്നത് . രണ്ടര ലക്ഷം മുതൽ മൂന്ന് ലക്ഷം വരെ ഉപയോക്താക്കളുടെ എണ്ണം അടുത്ത ആറ് മാസത്തിനുള്ളിൽ കുറയാൻ സാധ്യതയുണ്ടെന്ന സെല്ലുലാർ ഓപ്പറേറ്റേഴ്സ് അസോസിയേഷൻ ഓഫ് ഇന്ത്യ ( സി . ഓ . എ . ഐ . ) ഡയറക്ടർ ജനറൽ രാജൻ മാത്യുവിന്റെ വാക്കുകളും എക്കണോമിക്സ് ടൈംസ് ഉദ്ധരിക്കുന്നുണ്ട് . റിപ്പോർട്ട് അനുസരിച്ച് പലപ്പോഴും ആളുകൾ ഡ്യുവൽ സിം കാർഡുകൾ ഉപയോഗിക്കാൻ കാരണം ടെലികോം കമ്പനികൾ വ്യത്യസ്തങ്ങളായ നിരക്കുകളും സൌജന്യങ്ങളും നൽകുന്നതാണ് . അതേസമയം , ഇന്റർനെറ്റ് ഡേറ്റ , ഫോൺവിളി , എസ്എംഎസ് എന്നിവയെല്ലാം അൺലിമിറ്റഡ് ഓഫറിൽ ഇന്ന് കുറഞ്ഞ നിരക്കിൽ ഒരു കമ്പനി തന്നെ നൽകിവരുന്നുണ്ട് .  ഒറ്റ നമ്പറിൽ തന്നെ എല്ലാ ആനുകൂല്യങ്ങളും ലഭിക്കുന്നതിനാൽ ഒരു നമ്പർ തന്നെ ധാരാളം എന്ന കാഴ്ചപ്പാട് വളർന്നുവരുന്നുണ്ടെന്നാണ് റിപ്പോർട്ടുകൾ പറയുന്നത് . എന്നാൽ ഇത്തരം ഒരു അവസ്ഥ ടെലികോം രംഗത്തെ മത്സരം കൂടുതൽ രൂക്ഷമാക്കും എന്നാണ് റിപ്പോർട്ട് .


രണ്ട് ദിവസം മുൻപാണ് സൌഹൃദ ഫുട്ബോൾ മത്സരത്തിൽ ഇന്ത്യ ചൈനയെ സമനിലയിൽ തളച്ചത് . അതും അവരുടെ നാട്ടിൽ . രാജ്യത്തെ ഫുട്ബോൾ ആരാധകർ ടീമിനെ അഭിനന്ദിക്കാനും മറന്നില്ല . ആതിഥേയരെ ഗോളടിപ്പിക്കാതെ നിർത്തിയെന്ന് മാത്രമല്ല , നിരവധി അവസരങ്ങൾ ഇന്ത്യ മെനഞ്ഞെടുക്കുകയും ചെയ്തു . എന്നാൽ ടീം ക്യാംപിൽ കാര്യങ്ങൾ അത്ര പന്തിയല്ലെന്നാണ് പുറത്ത് വരുന്ന റിപ്പോർട്ടുകൾ . സൂപ്പർതാരം സുനിൽ ഛേത്രിയും കോച്ച് സ്റ്റീഫൻ കോൺസ്റ്റന്റൈനും തമ്മിൽ പ്രശ്നങ്ങളുണ്ടെന്നാണ് പുറത്ത് വരുന്ന റിപ്പോർട്ടുകൾ . സന്ദേശ് ജിങ്കാനെ ക്യാപ്റ്റനാക്കിയതാണ് പ്രശ്നങ്ങളുടെ തുടക്കം . ഛേത്രിയാവും ടീമിനെ നയിക്കുക എന്ന് എല്ലാവരും പ്രതീക്ഷിച്ചിരുന്നു . ചൈനക്കെതിരായ മത്സരത്തിൽ നായകനായത് ബ്ലാസ്റ്റേഴ്സ് താരം ജിങ്കനാണ് . പരിശീലകൻ എന്താണോ ഉദ്ദേശിക്കുന്നത് , അത് കളത്തിൽ പ്രകടിപ്പിക്കുന്നയാളാണ് നായകനാവേണ്ടതെന്ന് കോൺസ്റ്റന്റൈൻ പറഞ്ഞിരുന്നു . ഛേത്രിയെ നായകനാക്കാൻ താൽപര്യമില്ലെന്ന് തെളിയിക്കുന്നതായിരുന്നു കോൺസ്റ്റന്റൈന്റെ വാക്കുകളെന്ന് ടൈംസ് ഓഫ് ഇന്ത്യ റിപ്പോർട്ട് ചെയ്തു . അതേസമയം ടീമിലെ മുതിർന്ന താരങ്ങളുടെ പിന്തുണയോടെ കോൺസ്റ്റന്റയിനെ മാറ്റണമെന്ന് ഛേത്രി ഇന്ത്യൻ ഫുട്ബോൾ ഫെഡറേഷനോട് ആവശ്യപ്പെട്ടിരുന്നതായും റിപ്പോർട്ടിലുണ്ട് . ടീമിന് പുതിയ തന്ത്രങ്ങൾ വേണമെന്നാണ് ഇവർ ആവശ്യപ്പെടുന്നത് . മുൻ ബംഗളൂരു എഫ് . സി കോച്ച് ആൽബർട്ട് റോക്കയെ പരിശീലകനാക്കാനാണത്രെ ഛേത്രിയുടെ താൽപര്യം . എന്നാൽ ഛേത്രിയുൾപ്പെടെയുള്ള താരങ്ങളുടെ സമ്മർദ്ദം ഫുട്ബോൾ ഫെഡറേഷൻ തള്ളുകയായിരുന്നു . കരാർ പ്രകാരം കോൺസ്റ്റന്റയിന് ഇനിയും കാലാവധിയുണ്ടെന്നും അതിന് മുമ്പ് പുറത്താക്കുന്നത് ശരിയല്ലെന്നുമാണ് ഫുട്ബോൾ ഫെഡറേഷന്റെ നിലപാട് .


ആപ്പിളിന്റെ പുതിയ മോഡലുകൾ അവതരിപ്പിക്കാൻ വെറും മണിക്കൂറുകൾ മാത്രമാണ് ബാക്കി . സെപ്തംബർ 12ന് കാലിഫോർണിയൻ സമയം രാവിലെ 10 മണിക്കായിരിക്കും ചടങ്ങ് ആരംഭിക്കുക . അതായത് ഇന്ത്യൻ സമയം രാത്രി 09.30ന് . ആപ്പിളിന്റെ ഐഫോൺ എക്സ് തന്നെയാണ് ശ്രദ്ധാകേന്ദ്രം . ഇത് കൂടാതെ ഐഫോൺ 7ന്റെ പരിഷ്കരിച്ച പതിപ്പുകളായ ഐഫോൺ 8 , ഐഫോൺ 8 പ്ലസ് എന്നിവയും ചൊവ്വാഴ്ച്ച അവതരിപ്പിക്കും . കാലിഫോർണിയയിലെ സ്റ്റീവ് ജോബ്സ് തിയറ്ററിൽ നടക്കുന്ന പരിപാടി ലൈവായി തന്നെ ലോകത്തിന് കാണാൻ കഴിയും . കമ്പനിയുടെ തന്നെ എച്ച്ടിടിപി ലൈവ് സ്ട്രീമിംഗ് ഉപയോഗിച്ചാകും ലൈവ് നടത്തുക . കൂടാതെ ഐഇ മലയാളം പ്രതിനിധിയും തത്സമയം വായനക്കാരിൽ വിവരങ്ങളെത്തിക്കും . Read More : ആപ്പിൾ ഐഫോൺ എക്സ് വിലയെത്ര ? ലോകം കാത്തിരിക്കുന്ന ബിഗ് ലോഞ്ച് ഇന്ന് 4 . 7 ഇഞ്ച് വലുപ്പമുളള ഡിസ്പ്ലെയോട് കൂടിയാണ് ഐഫോൺ 8 വരുന്നതെന്നാണ് വിവരം . ഐഫോൺ 7പ്ലസിന്റെ പരിഷ്കരിച്ച പതിപ്പായിരിക്കും ഐഫോൺ 8 പ്ലസ് . ഇതിന് 5.5 ഇഞ്ച് ആയിരിക്കും ഡിസ്പ്ലെ . വേഗത്തിൽ ചാർജ് ആകുന്ന സാങ്കേതികവിദ്യയും വയർലെസ് ചാർജിംഗും കമ്പനി ഉൾപ്പെടുത്തിയിട്ടുണ്ടോയെന്ന് വ്യക്തമല്ല . ഫോണിൽ നൽകിയിരിക്കുന്ന സൌകര്യങ്ങളുടെ അടിസ്ഥാനത്തിൽ സ്മാർട്ട് ഫോൺ ശ്രേണിയിൽ ഏറെ മികവ് പുലർത്തുന്നതായിരിക്കും ഐഫോൺ എക്സ് എന്ന് വിപണി വിദഗ്ധർ അഭിപ്രായപ്പെടുന്നു . 3 ഡി ഫെയ്സ് സ്കാനിംഗ് ക്യാമറ , എഡ്ജ് ടു എഡ്ജ് സ്ക്രീൻ , വയർലെസ് ചാർജിംങ് , 4കെ റെസലൂഷൻ ആപ്പിൾ ടിവി എന്നിവയാണ് ഐഫോൺ പുതുമയായി അവതരിപ്പിക്കുന്നത് . എന്നാൽ , 1000 ഡോളറിന് മുകളിലായിരിക്കും ഇതിന്റെ വിലയെന്നാണ് റിപ്പോർട്ട് . ഐഫോൺ എക്സ് മാത്രമല്ല ചടങ്ങിൽ ആപ്പിൾ അവതരിപ്പിക്കുന്ന പുതിയ ഉപകരണം . എൽടിഇ സപ്പോർട്ടുളള ആപ്പിൾ വാച്ച് 3യും ചടങ്ങിൽ കമ്പനി അവതരിപ്പിക്കും . വാട്ടർപ്രൂഫ് സംവിധാനത്തോടെയായിരുന്നു ആപ്പിൾ വാച്ച് 2 അവതരിപ്പിച്ചിരുന്നത് . 4കെ റെസല്യൂഷനോടെയുളള ആപ്പിൾ ടിവിയും ചടങ്ങിൽ അവതരിപ്പിച്ചേക്കും . Read More : ‘ഐഫോൺ 8,8 പ്ലസ് , പിന്നെ ഐഫോൺ എക്സും’ : ആപ്പിളിന്റെ പുതിയ മോഡലുകളുടെ പേര് ചോർന്നു


നവംബർ നാല് മുതൽ ഇറാനെതിരെ യുഎസ് ഉപരോധം നടപ്പിൽ വരുന്നതിനെ നേരിടാൻ ഇന്ത്യ തയ്യാറെടുക്കുന്നു . ചൈന കഴിഞ്ഞാൽ ഇറാനിൽ നിന്ന് ഏറ്റവും കൂടുതൽ എണ്ണ ഇറക്കുമതി ചെയ്യുന്ന രാജ്യം ഇന്ത്യയാണ് . അതിനാൽ തന്നെ യുഎസിൻറെ ഉപരോധം ഏറ്റവും കൂടുതൽ ബാധിക്കുന്ന രാജ്യങ്ങൾ ഇന്ത്യയും ചൈനയുമാണ് . നവംബർ നാല് മുതൽ ക്രൂഡിൻറെ വില രൂപയിൽ നൽകി ഉപരോധം നേരിടാനാണ് ഇന്ത്യ ആലോചിക്കുന്നത് . നവംബർ നാല് മുതൽ ഇറാന് ഇന്ധന വില നൽകാനുളള രാജ്യന്തര വഴികളെല്ലാം അടയ്ക്കുമെന്ന യുഎസ് ഭീഷണിയുടെ പശ്ചാത്തലത്തിലാണ് പുതിയ തീരുമാനം . നിലവിൽ ഇന്ത്യൻ എണ്ണക്കമ്പനികൾ ഇറാൻ എണ്ണയ്ക്ക് പണം നൽകുന്നത് യൂറോപ്യൻ ബാങ്കിങ് ശൃംഖലയിലൂടെയാണ് . അതിനാൽ തന്നെ യൂറോയ്ക്ക് പ്രാധാന്യം നൽകിയാണ് പണം കൈമാറുന്നത് . യുഎസ് ഉപരോധം നടപ്പിൽ വരുന്നതോടെ ഈ കൈമാറ്റം തടസ്സപ്പെടാനാണ് സാധ്യത . ഈ പ്രതിസന്ധി മറികടക്കാനാണ് ഇന്ത്യയുടെ സ്വന്തം കറൻസിയായ രൂപയിൽ ക്രൂഡിൻറെ വില നൽകാൻ രാജ്യത്തെ ഇന്ധന കമ്പനികൾ പദ്ധതിയിടുന്നത് . നിലവിൽ യുഎസ് ബാങ്കിങ് ശൃംഖലയുമായി ബന്ധമില്ലാത്ത യൂക്കോ ബാങ്ക് , ഐഡിബിഐ എന്നിവയിലൂടെ പണം കൈമാറാനാണ് പൊതുമേഖല എണ്ണക്കമ്പനികളുടെ ആലോചനയെന്നാണ് ദേശീയ മാധ്യമ റിപ്പോർട്ടുകൾ . ഇക്കൊല്ലം ഇന്ത്യൻ പെട്രോളിയം കമ്പനികൾ എല്ലാം കൂടി രണ്ടരകോടി ടൺ ക്രൂഡ് വാങ്ങാൻ പദ്ധതി ഇട്ടിരുന്നെങ്കിലും ഉപരോധത്തിൻറെ പശ്ചാത്തലത്തിൽ ഇതിന് കുറവ് വന്നേക്കാം . ഈ മാസത്തേക്കും അടുത്ത മാസത്തേക്കുമുളള ഇന്ധനത്തിന് നിലവിൽ പൊതുമേഖല എണ്ണക്കമ്പനികൾ ഓർഡർ നൽകിയിട്ടുണ്ട് . റിലയൻസ് ഇൻഡസ്ട്രീസ് എണ്ണ വാങ്ങുന്നത് താൽക്കാലികമായി നിർത്തി . സൌദിയും ഇറാക്കും കഴിഞ്ഞാൽ ഇന്ത്യയ്ക്ക് ഏറ്റവും അധികം എണ്ണ നൽകുന്നത് ഇറാനാണ് . 2018 സാമ്പത്തിക വർഷത്തിൻറെ ആദ്യ പാദത്തിൽ ഇന്ത്യ ഇറാനിൽ നിന്ന് 56.7 ലക്ഷം ടൺ എണ്ണ ഇറക്കുമതിയാണ് നടത്തിയത് .


മഴക്കെടുതിയിൽ കേരളം വിറങ്ങലിച്ച് നിൽക്കുകയാണ് . കേരളത്തിന് സഹായഹസ്തവുമായി നിരവധി പേരാണ് രംഗത്ത് എത്തുന്നത് . ടൊവിനോ നായകനായ മറഡോണ എന്ന സിനിമയുടെ സംഘവും സഹായവുമായി എത്തുകയാണ് . സിനിമയുടെ ഒരു ദിവസത്തെ കളക്ഷനാണ് മുഖ്യമന്ത്രിയുടെ ദുരിതാശ്വാസ നിധിയിലേക്ക് നൽകുക . വരും ദിവസങ്ങളിൽ ലഭിക്കുന്ന സിനിമയുടെ ഒരു ദിവസത്തെ കലക്ഷൻ ദുരിതാശ്വാസ നിധിയിലേയ്ക്ക് മാറ്റിവയ്ക്കുമെന്ന് ടൊവിനോ പറഞ്ഞു . സംവിധായകൻ വിഷ്ണു നാരായൺ , തിരക്കഥാകൃത്ത് കൃഷ്ണമൂർത്തി എന്നിവർക്കൊപ്പം ലൈവായി എത്തിയാണ് ടൊവിനോ ഇക്കാര്യം അറിയിച്ചത് . അതേസമയം ചിത്രം മികച്ച പ്രതികരണത്തോടെ പ്രദർശനം തുടരുകയാണ് . ചെമ്പൻ വിനോദ് , ടിറ്റോ വിൽസൺ , ശരണ്യ എന്നിവർ ആണ് മറ്റ് പ്രധാനകഥാപാത്രങ്ങളായി എത്തിയത് .


സ്റ്റേറ്റ് ബാങ്ക് ഓഫ് ട്രാവൻകൂർ എസ്ബിഐയിൽ ലയിക്കുന്നതിനെതിരെ കേരള സർക്കാർ . എസ്ബിടി കേരളത്തിന്റെ ബാങ്കെന്നാണ് മലയാളികൾ കരുതുന്നതെന്നും , സർക്കാറിനും ഇതേ കാഴ്ചപ്പാടാണുള്ളതെന്നും മുഖ്യമന്ത്രി പിണറായി വിജയൻ പറഞ്ഞു . ഇക്കാരണത്താൽ എസ്ബിടി അതേപടി നിലനിൽക്കണമെന്നും പിണറായി ആവശ്യപ്പെട്ടു . അസോസിയേറ്റ് ബാങ്കുകൾ എസ്ബിഐയിൽ ലയിക്കുന്നതിനെതിരായ ആദ്യ രാഷ്ട്രീയ എതിർപ്പാണ് എസ്ബിടിയുടെ കാര്യത്തിലുണ്ടായിരിക്കുന്നത് . എസ്ബിഐ - എസ്ബിടി ലയനത്തിന് ഇരു ബാങ്കുകളുടേയും ബോർഡ് യോഗം അംഗീകാരം നൽകിയിരുന്നു . ലനയം പൂർത്തിയാകുന്നതോടെ സ്റ്റേറ്റ് ബാങ്ക് ഓഫ് ട്രാവൻകൂർ ഇല്ലാതാകും . പകരം , എല്ലാ ശാഖകളും എസ്ബിഐ ആകും . എസ്ബിടിയെ കൂടാതെ സ്റ്റേറ്റ് ബാങ്ക് ഓഫ് ബിക്കാനിർ ആൻഡ് ജയ്പുർ , സ്റ്റേറ്റ് ബാങ്ക് ഓഫ് പട്യാല , സ്റ്റേറ്റ് ബാങ്ക് ഓഫ് മൈസൂർ , സ്റ്റേറ്റ് ബാങ്ക് ഓഫ് ഹൈദരാബാദ് എന്നിവയും ഭാരതീയ മഹിളാ ബാങ്കും എസ്ബിഐയിൽ ലയിക്കും . 2008ൽ സ്റ്റേറ്റ് ബാങ്ക് ഓഫ് സൌരാഷ്ട്ര , 2010ൽ സ്റ്റേറ്റ് ബാങ്ക് ഓഫ് ഇൻഡോർ എന്നിവ എസ്ബിഐയിൽ ലയിച്ചിരുന്നു . അതിനു ശേഷമുള്ള ആദ്യ ലയനമാണ് ഇനി നടക്കാൻപോകുന്നത് . എസ്ബിടിയിൽ എസ്ബിഐയ്ക്ക് 78.91 ശതമാനം ഓഹരി പങ്കാളിത്തമുണ്ട് . ബാങ്കിങ് മേഖലയിലെ ആഗോള മത്സരങ്ങളോടു കിടപിടിക്കുന്നതിന് വൻകിട ബാങ്കുകൾ രൂപീകരിക്കണമെന്നും എസ്ബിഐയിലെ ലോകത്തെ ഏറ്റവും വലിയ 50 ബാങ്കുകളുടെ ഗണത്തിൽ എത്തിക്കുന്നതിനാണു ലയനമെന്നുമാണു വിശദീകരണം .


1000 കോടിരൂപ ബഡ്ജറ്റിൽ രണ്ടാംമൂഴം ചലച്ചിത്രമാകുന്നു . എംടി വാസുദേവൻ നായരുടെ വിഖ്യാത നോവലിൽ ഭീമൻറെ വേഷം ചെയ്യുന്ന മോഹൻലാൽ തന്നെയാണ് ചിത്രം പ്രഖ്യാപിച്ചത് . എംടിയുടെ തിരക്കഥയിൽ പരസ്യരംഗത്ത് ശ്രദ്ധേയനായ വിഎസ് ശ്രീകുമാറാണ് ചിത്രം സംവിധാനം ചെയ്യുന്നത് . പ്രവാസി വ്യവസായിയായ ബിആർ ഷെട്ടിയാണ് ചിത്രത്തിൻറെ നിർമ്മാതാവ് . ഈ വർഷത്തോടെ ആരംഭിക്കുന്ന ചിത്രം രണ്ട് ഭാഗമായിട്ടായിരിക്കും ഇറങ്ങുക എന്നാണ് റിപ്പോർട്ട് . 1000 കോടി രൂപയിലാണ് ചിത്രം നിർമ്മിക്കുന്നത് , ഇന്ത്യൻ സിനിമയിൽ തന്നെ ഏറ്റവും വലിയ ബഡ്ജറ്റായിരിക്കും രണ്ടാംമൂഴത്തിന് . തെലുങ്ക് സൂപ്പർസ്റ്റാർ നാഗാർജ്ജുന , കന്നടയിൽ നിന്ന് ശിവ് രാജ്കുമാർ , തമിഴിൽ നിന്ന് വിക്രം , പ്രഭു , ഐശ്വര്യ റായ് , മഞ്ജുവാര്യർ എന്നിവരും ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിക്കുമെന്നാണ് സൂചന . എന്നാൽ ഇതിലിൽ അവസാന തീരുമാനം ആയിട്ടില്ല . നേരത്തെ അമിതാബ് ബച്ചൻറെ പേര് ഉയർന്ന് കേട്ടെങ്കിലും ബച്ചൻറെ ഓഫീസ് അത് സ്ഥിരീകരിച്ചിട്ടില്ല . പീറ്റർ ഹെയ്നാണ് ചിത്രത്തിന്റെ ആക്ഷൻ രംഗങ്ങൾ കൈകാര്യം ചെയ്യുക എന്നാണ് റിപ്പോർട്ട് . കൂടാതെ ഹോളിവുഡ് വിദഗ്ധരും ചിത്രത്തിന്റെ ഭാഗമാകും . കെയു മോഹനൻ ഛായാഗ്രാഹണവും നിർവ്വഹിക്കും .


ന്യൂസിലൻഡ് ക്രിക്കറ്റ് ടീമിൽ ഇടം നേടുന്ന ആദ്യ ഇസ്ലാം മതവിശ്വസിയായി അജാസ് പട്ടേൽ . മുംബൈയിൽ ജനിച്ച 29കാരൻ കഴിഞ്ഞ ദിവസം പാക്കിസ്ഥാനെതിരായ മത്സരങ്ങൾക്കുള്ള ന്യൂസിലൻഡ് ടെസ്റ്റ് ടീമിലേക്ക് തെരഞ്ഞെടുക്കപ്പെട്ടിരുന്നു . ആഭ്യന്തര ക്രിക്കറ്റ് ലീഗായ പ്ലങ്കറ്റ് ഷീൽഡിൽ കഴിഞ്ഞ വർഷങ്ങളായി പുറത്തെടുക്കുന്ന പ്രകടനമാണ് ടീമിൽ ഇടം നേടിക്കൊടുത്തത് . മതവിശ്വാസങ്ങൾ മുറുകെ പിടിക്കുന്ന താരംകൂടിയാണ് അജാസ് . മത്സരത്തിനിടെ ഇത്തരം കാര്യങ്ങൾ ഒരുമിച്ച് കൊണ്ടുപോകുന്നത് ബുദ്ധിമുട്ടിച്ചുണ്ടെന്ന് അജാസ് പറഞ്ഞു . എന്നാൽ ഒരിക്കലും അഞ്ച് നേരമുള്ള നമസ്കാരമൊന്നും മുടങ്ങിയിട്ടില്ല . സഹതാരങ്ങൾക്കൊപ്പമാണ് റൂമിൽ താമസിക്കുക . എന്റെ വിശ്വാസങ്ങളും മറ്റും അവർക്ക് ബുദ്ധിമുട്ടുണ്ടാക്കുമെന്ന് മുൻപ് തോന്നിച്ചിരുന്നു . എന്നാൽ എല്ലാവരും സഹകരിക്കുന്നു . എല്ലാവരും എല്ലാം മനസിലാക്കുന്നു .


കേരളത്തിൽ ഈ വർഷം മാത്രം സർക്കാർ അനുമതി നൽകിയത് മൂന്ന് ബിയർ നിർമ്മാണശാലകൾക്ക് . പവർ ഇൻഫ്രാടെക് പ്രൈവറ്റ് ലിമിറ്റഡ് എന്ന കമ്പനിക്ക് കൊച്ചി കിൻഫ്ര പാർക്കിൽ 10 ഏക്കർ സ്ഥലത്ത് ബ്രൂവറി ( ബിയർ നിർമ്മാണശാല ) തുടങ്ങാൻ നികുതി വകുപ്പ് കഴിഞ്ഞ ദിവസം അനുമതി നൽകി . ഈ വർഷം ഇതോടെ ലൈസൻസ് ലഭിച്ച ബ്രൂവറികളുടെ എണ്ണം മൂന്നായി . സംസ്ഥാനത്ത് വിറ്റഴിക്കുന്ന ബിയറിൻറെ 45 ശതമാനവും ഇതര സംസ്ഥാനത്ത് നിന്നാണ് എത്തുന്നത് . ഇത് കാരണം സംസ്ഥാനത്തിന് വലിയ തോതിൽ വരുമാന നഷ്ടം ഉണ്ടാകുന്നുണ്ട് . ബ്രൂവറികളിൽ നിന്ന് ഡ്യൂട്ടി ഇനത്തിൽ നികുതി വകുപ്പിന് അധിക വരുമാനം ലഭിക്കുകയും ചെയ്യും . നിരവധി തൊഴിൽ അവസരങ്ങൾ നേരിട്ടും അല്ലാതെയും സംസ്ഥാനത്തുണ്ടാവുമെന്നാണ് നികുതി വകുപ്പ് കണക്കാക്കുന്നത് . കഴിഞ്ഞ വർഷം 208 ലക്ഷം കെയ്സ് മദ്യവും 115 ലക്ഷം കെയ്സ് ബീയറുമാണ് കേരളം അകത്താക്കിയത് .


നടിയെ ആക്രമിച്ച കേസിൽ അറസ്റ്റിലായതോടെ ദിലീപ് ചിത്രങ്ങളുടെ ഭാവി ആശങ്കയിൽ . നിർമാണം പൂർത്തിയായ രാമലീല റിലീസ് കാത്തിരിക്കുന്നു . രണ്ട് ചിത്രങ്ങളുടെ നിർമാണം പുരോഗമിക്കുകയാണ് . മൂന്ന് ചിത്രങ്ങളുടെ ഭാവി തുലാസിലായതോടെ നിർമാതാക്കളുടെ മുപ്പത് കോടിയോളം രൂപ അനിശ്ചിതത്വത്തിലായി . പുലിമുരുകന്റെ വൻവിജയത്തിന് ശേഷം ടോമിച്ചൻ മുളകുപാടം നിർമിച്ച ദിലീപ് ചിത്രം രാമലീല കഴിഞ്ഞ വെള്ളിയാഴ്ച റിലീസ് ചെയ്യേണ്ടായിരുന്നു . എന്നാൽ തീയറ്ററുകൾ ബുക്ക് ചെയ്ത ശേഷം അവസാന നിമിഷം റിലീസ് നീട്ടി . അണിയറക്കാർ കാരണം വ്യക്തമാക്കുന്നില്ലെങ്കിലും നടിയെ ആക്രമിച്ച കേസിന്റെ അന്വേഷണമാണ് റിലീസ് വൈകിപ്പിച്ചതിന് പിന്നിലെന്നാണ് സൂചന . അരുൺ ഗോപി സംവിധാനം ചെയ്ത രാമലീലയ്ക്ക് 11 കോടിയോളം രൂപയാണ് നിർമാണ ചെലവ് . പുതിയ സാഹചര്യത്തിൽ രാമലീലയുടെ റിലീസ് അനന്തമായി നീളും . ഗോകുലം ഗോപാലൻ നിർമിക്കുന്ന കമ്മാര സംഭവമാണ് ദിലീപിന്റെ അടുത്ത ബിഗ് ബജറ്റ് ചിത്രം . നിർമാണം അവസാനഘട്ടത്തിലെത്തി നിൽക്കുന്ന കമ്മാര സംഭവിന്റെ ചെലവ് 12 കോടി രൂപയാണ് . ദിലീപിന്റെ കരിയറിലെ ആദ്യ ത്രീഡി ചിത്രം പ്രൊഫസർ ഡിങ്കന്റെയും നിർമാണം പുരോഗമിക്കുകയാണ് . രാമചന്ദ്ര ബാബു സംവിധാനം ചെയ്യുന്ന ചിത്രം നിർമിക്കുന്നത് സനൽ തോട്ടമാണ് . പത്ത് കോടിയ്ക്ക് മുകളിലാണ് പ്രൊഫസർ ഡിങ്കന്റെയും നിർമാണ ചെലവ് . മൂന്ന് ചിത്രങ്ങളുടെയും ഭാവി തുലാസിലായതോടെ നിർമാതാക്കളുടെ മുപ്പത് കോടിയോളം രൂപ അനിശ്ചതത്വത്തിലായി . ദിലീപ് എന്ന് പുറത്തിറങ്ങും എന്ന് വ്യക്തമല്ലാത്തതിനാൽ പണം പലിശയ്ക്ക് എടുത്ത നിർമാതാക്കളുടെ നഷ്ടം വരും ദിവസങ്ങളിൽ ഇനിയും കൂടും .


മൊബൈൽ നെറ്റ്വർക്കുകൾ കൂട്ടത്തോടെ പണിമുടക്കി . പ്രധാന മൊബൈൽ നെറ്റ് വർക്കുകളായ ഐഡിയ അടക്കമുള്ള നെറ്റ്വർക്കുകളിലാണ് കാര്യമായ തടസം നേരിടുന്നതായി സോഷ്യൽ മീഡിയയിൽ പരാതി ഉയർന്നിട്ടുള്ളത് . കോൾ വിളിക്കാനോ ഇൻറർനെറ്റ് കണക്ട് ചെയ്യാനോ സാധിക്കുന്നില്ലെന്നാണ് പരാതി . ഇൻകമിംഗ് കോൾ വരുന്നില്ലെന്നും പരാതി ഉയരുന്നുണ്ട് . കസ്റ്റമർ കെയറിലേക്ക് വിളിച്ചിട്ടും കണക്ട് ആകുന്നില്ല . ഇന്നു രാവിലെ മുതലാണ് ഈ പ്രതിഭാസം കാണപ്പെട്ടത് . തുടക്കത്തിൽ ആരും ഇക്കാര്യം ഗൌരവത്തിലെടുത്തില്ല . താൽക്കാലികമെന്നു കരുതി വിട്ടു . എന്നാൽ മണിക്കൂറുകൾ കഴിഞ്ഞിട്ടും നെറ്റ്വർക്ക് ലഭിക്കാതായതോടെ ആളുകൾ വ്യാപകമായി പരാതി പറയാൻ തുടങ്ങി . പ്രശ്നം പരിഹരിക്കാനുള്ള ശ്രമത്തിലാണ് നെറ്റ്വർക്കുകൾ എന്നാണ് അറിയുന്നത് . അതേ സമയം ഐഡിയയുടെ ഓഫീസ് ചില ഉപയോക്താക്കൾ ഉപരോധിച്ചു . നെറ്റ്വർക്ക് തകരാറിനെത്തുടർന്ന് സേവനം നിലച്ചതിൽ പ്രതിഷേധിച്ചാണ് ഉപഭോക്താക്കളുടെ ഉപരോധം .


ഇന്നത്തെ ദിവസത്തിന് രസകരമായ ഒരു പ്രത്യേകത ഉണ്ട് . അത് ഇന്നത്തെ തീയതിയാണ് . അക്കത്തിലെഴുതിയ തീയതി ഒന്ന് തിരിച്ചും മറിച്ചും വായിച്ചു നോക്കിയാൽ ഈ പ്രത്യേകത മനസ്സിലാക്കാം . 7 - 10 - 2017 എന്ന തീയതി നേരെ വായിച്ചാലും പുറകിൽ നിന്നു വായിച്ചാലും ഒന്നുതന്നെയാണ് . തീയതി , മാസം , വർഷം എന്ന ക്രമത്തിൽ വേണം വായിക്കാൻ . ഇത്തരം തീയതികൾ പാലിൻഡ്രോം ( palindrome date ) തീയതികളെന്നാണ് അറിയപ്പെടുന്നത് . ചില സംഖ്യ ജ്യോതിഷികളുടെ അഭിപ്രായത്തിൽ ഈ തീയ്യതി അത്ര ശുഭമല്ല . ഒരാളുടെ ശരാശരി ജീവിതകാലത്ത് പരമാവധി ഒന്നോ രണ്ടോ പാലിൻഡ്രോം തിയതികൾ മാത്രമാണ് ഉണ്ടാകുന്നത് . അത് കാണാനാകുന്നത് ശുഭശകുനമായാണ് ഇവർ പറയുന്നത് . കണക്കനുസരിച്ച് ഈ ശതാബ്ദത്തിൽ തീയതി , മാസം , വർഷം എന്ന ക്രമത്തിൽ 21 പാലിൻഡ്രോം തീയതികൾ മാത്രമാണുള്ളത് . എന്നാൽ മാസം , തിയതി , വർഷം എന്ന ക്രമത്തിൽ 12 പാലിൻഡ്രോം തീയതികളുമുണ്ട് . ഈ സഹസ്രാബ്ദത്തിലെ ആദ്യ പാലിൻഡ്രോം തീയതി ജനുവരി 1,2001 ഉം അവസാനത്തേത് സെപ്റ്റംമ്പർ 22,2290 ( 09 - 22 - 2290 ) ഉം ആണ് . പല രാജ്യങ്ങളും തീയതി എഴുതുന്ന ഘടന വ്യത്യസ്മായതു കൊണ്ട് ഓരോ രാജ്യങ്ങളിലും ഈ പാലിൻഡ്രോം ( palindrome date ) തീയതി വ്യത്യസ്തമായിരിക്കും . ഇത്തരം തീയതികൾ വളരെ അപൂർവങ്ങളിൽ അപൂർവമാണ് . ഇത് ഒരു സഹസ്രാബ്ദത്തിന്റെ ആദ്യ നൂറ്റാണ്ടിൽ മാത്രമാണ് സാധാരണയായി ഉണ്ടാകുക .


കേരളത്തെ ഭീതിയിലാഴ്ത്തിയ നിപ്പ വൈറസ് ബാധയെ ഇതിവൃത്തമാക്കി ആഷിഖ് അബു സംവിധാനം ചെയ്യുന്ന ‘വൈറസ്’ എന്ന ചിത്രത്തിന് കോഴിക്കോട് മെഡിക്കൽ കോളേജ് ക്യാമ്പസിൽ തുടക്കം . നാല് മാസം മുമ്പാണ് ചിത്രത്തെക്കുറിച്ചുള്ള പ്രഖ്യാപനം നടന്നത് . ചിത്രത്തിന്റെ പോസ്റ്റർ ഫേസ്ബുക്കിലൂടെ പങ്കുവച്ചിരുന്നു . പാർവ്വതി തിരുവോത്ത് , റിമ കല്ലിങ്കൽ , ടൊവിനോ തോമസ് , ആസിഫ് അലി , സൌബിൻ ഷാഹിർ , ശ്രീനാഥ് ഭാസി , രേവതി , രമ്യ നമ്പീശൻ , ദിലീഷ് പോത്തൻ , ചെമ്പൻ വിനോദ് തുടങ്ങിയ വൻ താരനിര ചിത്രത്തിൽ അണിനിരക്കും . ഫഹദ് അതിഥി താരമായി എത്തും . ഒ പി എം പ്രൊഡക്ഷൻസിന്റെ ബാനറിൽ നിർമ്മിക്കുന്ന ചിത്രം വിഷു റിലീസ് ആയിരിക്കും . രാജീവ് രവിയാണ് ‘വൈറസി’ന്റെ ഛായാഗ്രാഹണം നിർവ്വഹിക്കുക . സുഡാനി ഫ്രം നൈജീരിയയുടെ തിരകഥാകൃത്ത് മുഹ്സിൻ പരാരി , വരത്തൻ ചിത്രത്തിന്റെ തിരക്കഥ രചിച്ച സുഹാസ് - ഷറഫു എന്നിവർ ചേർന്നാണ് ചിത്രത്തിന് തിരക്കഥ രചിക്കുന്നത് . യുവ സംഗീത സംവിധായകനായ സുശിൻ ശ്യാം ചിത്രത്തിൽ സംഗീത സംവിധാനം നിർവ്വഹിക്കും . എഡിറ്റിംഗ് സൈജു ശ്രീധരൻ .


നാൽപ്പത്തിആറുകാരനായ സഞ്ജീവ് ശ്രീവാസ്തവയാണ് ഏറ്റവും ഒടുവിൽ സോഷ്യൽ മീഡിയയിലൂടെ താരമായത് . ഗോവിന്ദയുടെ ഖുദ്ഗർസ് എന്ന 1987 ലെ ചിത്രത്തിലെ ആപ് കെ ആ ചാനെ സേ എന്ന ഗാനത്തിനാണ് സഞ്ജീവ് ഒരു വിവാഹ ചടങ്ങിനിടെ ചുവടുവച്ചത് . വീഡിയോ ബോളിവുഡ് താരങ്ങൾ പോലും ഷെയർ ചെയ്തതോടെ പ്രതികരണവുമായി നടൻ ഗോവിന്ദയും രംഗത്തെത്തി . സഞ്ജീവിനെ പ്രശംസിക്കുകയായിരുന്നു ഗോവിന്ദ . അദ്ദേഹത്തിൻറെ ചുവടുകൾ തനിക്ക് വളരെ ഇഷ്ടമായെന്നും ഡാൻസ് ഗംഭീരമായിട്ടുണ്ടെന്നും അദ്ദേഹം പറഞ്ഞു . ലണ്ടനിൽ മിഡ് ഡേയ്ക്ക് നൽകിയ അഭിമുഖത്തിലാണ് അദ്ദേഹം ഇക്കാര്യം പറഞ്ഞത് . സഞ്ജീവിൽനിന്ന് ഭാവിയിൽ കൂടുതൽ ഡാൻസ് പ്രതീക്ഷിക്കുന്നതായും അദ്ദേഹം കൂട്ടിച്ചേർത്തു . മധ്യപ്രദേശിലെ ഒരു സ്വകാര്യ കോളേജിലെ ഇലക്ട്രോണിക്സ് വിഭാഗം പ്രൊഫസറാണ് നാൽപ്പത്താറുകാരനായ സഞ്ജീവ് ശ്രീവാസ്തവ . ബോളിവുഡ് നടനായ ഗോവിന്ദയുടെ കടുത്ത ആരാധകനാണ് സഞ്ജീവ് ശ്രീവാസ്തവ . എന്നാൽ പെട്ടന്നുണ്ടായ ഈ പ്രശസ്തി അപ്രതീക്ഷിതമാണ് . ഇത്രയും ആളുകൾക്ക് തന്റെ നൃത്തം ഇഷ്ടപ്പെട്ടുവെന്നത് സന്തോഷിപ്പിക്കുന്ന കാര്യമെന്നാണ് ഇദ്ദേഹത്തിന്റെ പ്രതികരണം . മുഖ്യമന്ത്രി ശിവ്രാജ് സിങ് ചൌഹാൻ വരെ അഭിനന്ദിച്ച പ്രകടനമായിരുന്നു സഞ്ജീവ് ഒരു വിവാഹചടങ്ങിനിടെ നടത്തിയത് . ഡാൻസ് സോഷ്യൽ മീഡിയയിൽ വൈറലായതോടെ സഞ്ജീവ് ഡാൻസിങ് അങ്കിൾ എന്ന പേരിൽ പ്രശസ്തനാവുകയായിരുന്നു . ഒപ്പം മധ്യപ്രദേശിലെ വിദിഷ മുൻസിപ്പൽ കോർപ്പറേഷന്റെ ബ്രാൻഡ് അംബാസിഡർ പദവിയാണ് ഡാൻസ് അങ്കിളിനെ തേടിയെത്തിയത് .


നികുതി വർധനയ്ക്കു ശ്രമിക്കില്ലെന്നും , എന്നാൽ ചില ഇളവുകൾ വേണ്ടെന്നുവയ്ക്കേണ്ടിവരുമെന്നും ധനമന്ത്രി ഡോ . തോമസ് ഐസക് . നികുതി വരുമാനം 25 ശതമാനത്തോളം വർധിപ്പിക്കുകയും ജിഎസ്ടി വരുകയും ചെയ്താൽ അഞ്ചു വർഷത്തിനകം റവന്യൂ കമ്മി ഇല്ലാതാക്കാനാകുമെന്നും അദ്ദേഹം ഏഷ്യാനെറ്റ് ന്യൂസിനോടു പറഞ്ഞു . അടിയന്തരമായി സാമ്പത്തിക വളർച്ച ഉത്തേജിപ്പിക്കേണ്ടതുണ്ട് . ഇതിനു സർക്കാർ നിക്ഷേപം വർധിപ്പിക്കണം . ബജറ്റിൽനിന്ന് അധിക പണം ഇതിനു നീക്കിവയ്ക്കാനാവില്ല . പക്ഷേ ബജറ്റിനു പുറമേനിന്നു നിക്ഷേപം വർധിപ്പിക്കാനാകും . അഞ്ചു വർഷം കൊണ്ട് ഒരു ലക്ഷം കോടി രൂപ മുടക്കാൻ കഴിഞ്ഞാൽ കേരളത്തിന്റെ മുഖഛായ മാറ്റാൻ കഴിയുമെന്നും ഡോ . ഐസക് പറഞ്ഞു .


ഇന്ത്യൻ ടെലികോം രംഗത്ത് വൻ മുന്നേറ്റം തുടരുകയാണ് റിലയൻസ് ജിയോ . 2016 സെപ്റ്റംബറിൽ ലോഞ്ച് ചെയ്ത ജിയോ ലാഭത്തിലും ഉപയോക്താക്കളുടെ എണ്ണത്തിലും കുതിപ്പ് തുടരുകയാണ് . മൊബൈൽ ബ്രോഡ്ബാൻഡ് ഡേറ്റ ഉപയോഗത്തിൽ ലോകരാജ്യങ്ങളിൽ ഇന്ത്യയെ ഇതിനോടകം തന്നെ ജിയോ മുന്നേറ്റനിരയിൽ എത്തിച്ചിട്ടുണ്ട് . കുറഞ്ഞ നിരക്കിൽ സൌജന്യ ഡാറ്റയും കോളുകളും എസ്എംഎസുകളും ആണ് റിലയൻസ് ജിയോയുടെ സവിശേഷത . വളരെ കുറഞ്ഞ കാലയളവിൽ ലക്ഷക്കണക്കിന് ഉപയോക്താക്കളെ നേടിയെടുത്ത ജിയോയുടെ ആശയത്തിനു പിന്നിൽ തന്റെ മകൾ ഇഷ അംബാനിയാണെന്ന് വെളിപ്പെടുത്തിയിരിക്കുകയാണ് മുകേഷ് അംബാനി . ”2011 ൽ മകൾ ഇഷയാണ് ജിയോ എന്ന ആശയം എന്റെ മനസ്സിലേക്ക് കൊണ്ടുവന്നത് . അന്നവൾ യുഎസ്സിൽ പഠിക്കുകയാണ് . വെക്കേഷന് വീട്ടിലെത്തിയതായിരുന്നു . അവൾക്ക് കുറച്ച് കോഴ്സ്വർക്കുകൾ പൂർത്തിയാക്കണമായിരുന്നു . വീട്ടിലെ ഇന്റർനെറ്റ് ഉപയോഗിച്ചാണ് അവൾ വർക്ക് ചെയ്തത് . അച്ഛാ , നമ്മുടെ വീട്ടിലെ ഇന്റർനെറ്റ് വളരെ മോശമാണെന്ന് അവൾ എന്നോട് പറഞ്ഞു” , അംബാനി ആ നിമിഷം ഓർത്തെടുത്തു . ഇഷയുടെ സഹോദരൻ ആകാശ് എന്നോട് ആ സമയം മറ്റൊരു കാര്യം പറഞ്ഞു . ”പഴയ കാലത്ത് ടെലികോം ശബ്ദം ആയിരുന്നു , കോളുകൾക്കായി ജനങ്ങൾ പണം ചെലവഴികുമായിരുന്നു , എന്നാൽ ഇന്നത്തെ കാലത്ത് എല്ലാം ഡിജിറ്റലാണ് . ഇഷയും ആകാശും ഇന്ത്യയുടെ പുതുതലമുറക്കാരാണ് . അവർ രണ്ടുപേരുമാണ് ഇന്നത്തെ യുഗത്തിൽ ബ്രോഡ്ബാൻഡ് ഇന്റർനെറ്റാണ് എല്ലാമെന്നും ഇന്ത്യ അതിൽ പുറകിലാകാൻ പാടില്ലെന്നും എന്നെ ചിന്തിപ്പിച്ചത്” , അംബാനി പറഞ്ഞു . ”ആ സമയത്ത് ഇന്ത്യയിൽ ഇന്റർനെറ്റ് കണക്ടിവിറ്റിയുടെ അവസ്ഥ വളരെ പരിതാപകരമായിരുന്നു . ഡാറ്റ ഉപയോഗിക്കാൻ ജനങ്ങൾ വലിയ തുക മുടക്കണം . ഭൂരിഭാഗം ജനങ്ങൾക്ക് അത് താങ്ങാനാവുന്നതായിരുന്നില്ല . അങ്ങനെയാണ് കുറഞ്ഞ നിരക്കിൽ അതിവേഗ ഡേറ്റ ജനങ്ങൾക്ക് എങ്ങനെ നൽകാമെന്ന് ഞാൻ ചിന്തിച്ചത് . അതാണ് 2016 സെപ്റ്റംബറിൽ ജിയോ ലോഞ്ചിലേക്ക് നയിച്ചത്” അംബാനി പറഞ്ഞു .


സി . വി സിനിയ അഭിനയ ചക്രവർത്തിയായ മോഹൻലാലിനെ കളിയാക്കിയ ഹിന്ദി നടന് സംവിധായകനും നടനുമായ രൂപേഷ് പീതാംബരൻറെ കിടിലൻ മറുപടി . മോഹൻലാലിൻറെ അഭിനയത്തെ കളിയാക്കിയ കെ ആർ കെ എന്ന ഹിന്ദി നടനെതിരെയാണ് രൂപേഷ് പീതാംബരൻ പ്രതികരിച്ചത് . ഏഷ്യാനെറ്റ് ന്യൂസ് ഓൺലൈനിന് നൽകിയ അഭിമുഖത്തിനിടെയാണ് രൂപേഷ് വെളിപ്പെടുത്തിയത് . ' ഈ തടിയനാണോ ഭീമനായി അഭിനയിക്കാൻ പോകുന്നത് ' ഇതാണ് അദ്ദേഹം എന്നോട് പറഞ്ഞ വാക്കുകൾ . വളരെ മോശമായ രീതിയിലാണ് അന്ന് ലാലേട്ടനെ കുറിച്ച് സംസാരിച്ചിരുന്നത് . ഞാൻ വാനപ്രസ്ഥം എന്ന സിനിമയുടെ പോസ്റ്റർ കാണിച്ചിട്ട് ഇത് പോലെ നിങ്ങൾക്ക് ചെയ്യാൻ കഴിയുമോയെന്ന് ചോദിച്ചു . ചുരുക്കം പറഞ്ഞാൽ ഞാൻ ലാലേട്ടൻറെ കട്ട ആരാധകനാണെന്ന് കരുതി അദ്ദേഹത്തെ മോശമായി പറഞ്ഞ വ്യക്തിയെ തെറി വിളിക്കാൻ പോയിട്ടില്ല . അസഭ്യമായി ഒന്നും പറഞ്ഞിട്ടില്ല . എപ്പോഴും ആരാധകർക്ക് ഒരു അച്ചടക്കം ഉണ്ടായിരിക്കണം .


ഓസ്ട്രേലിയയിൽ ടെസ്റ്റ് പരമ്പര നേടാനുള്ള സുവർണാവസരമാണ് ഇന്ത്യക്ക് ഇക്കുറിയെന്നാണ് വിലയിരുത്തൽ . ഓസീസ് ബാറ്റിംഗ് നെടുംതൂണുകളായ മുൻ നായകൻ സ്റ്റീവ് സ്മിത്ത് , ഉപനായകൻ ഡേവിഡ് വാർണർ എന്നിവരുടെ അഭാവമാണ് ഇന്ത്യക്ക് സാധ്യതകൾ നൽകുന്നത് . എന്നാൽ ഇരു സൂപ്പർ താരങ്ങളുമില്ലെങ്കിലും ഓസ്ട്രേലിയ ശക്തരാണെന്ന് ഇന്ത്യൻ താരം അജിങ്ക്യ രഹാനെ പറയുന്നു . ഓസ്ട്രേലിയ ദുർബലരല്ല . സ്വന്തം നാട്ടിൽ കളിക്കുമ്പോൾ ഏത് ടീമും മികച്ചതായിരിക്കും . അവരെ നിസാരവൽക്കരിക്കാൻ താൽപര്യമില്ല . സ്മിത്തും വാർണറും ഇല്ലാത്തത് അവരെ ദുർബലരാക്കുന്നില്ല . അതിശക്തമായ ബൌളിംഗ് അറ്റാക്ക് ഓസീസിനുണ്ട് . ടെസ്റ്റ് മത്സരങ്ങൾ ജയിക്കാൻ മികച്ച ബൌളിംഗ് നിര വേണം . അതിനാൽ ഓസ്ട്രേലിയ തന്നെയാണ് ഈ പരമ്പരയിലെ ഫേവറ്റുകൾ . ടീം ഗെയിമിലൂടെ മാത്രമേ വിജയിക്കാനാകൂ . ബാറ്റേന്തുന്ന എല്ലാവരും നിർണായക സംഭാവനകൾ നൽകണം . വമ്പൻ കൂട്ടുകെട്ടുകളുണ്ടാകണം . ഓസ്ട്രേലിയയിൽ ഇത് ഉപകരിക്കുമെന്നും ഇന്ത്യൻ ഉപനായകൻ അഡ്ലെയ്ഡിൽ പറഞ്ഞു .


മാഞ്ചസ്റ്റർ യുനൈറ്റഡ് വിടാനുള്ള കാരണം വ്യക്തമാക്കി വെയ്ൻ റൂണി . മാഞ്ച്സ്റ്ററിലുണ്ടായിരുന്ന അവസാന സീസൺ തനിക്ക് താങ്ങാൻ കഴിയുന്നതിലും അപ്പുറത്തായിരുന്നുവെന്നും റൂണി വ്യക്തമാക്കി . ഇംഗ്ലീഷ് ജേഴ്സിയിൽ തന്റെ അവസാന അന്താരാഷ്ട്ര മത്സരം കളിച്ച ശേഷം സംസാരിക്കുകയായിരുന്നു റൂണി . റൂണി തുടർന്നു . . . ഞാൻ എപ്പോഴും കളിക്കണം എന്ന് ആഗ്രഹിക്കുന്ന താരമാണ് . പലപ്പോഴും കളിക്കാൻ തനിക്ക് അവസരം ലഭിച്ചിരുന്നില്ല . മാഞ്ചസ്റ്റർ യുണൈറ്റഡിൽ തന്നെ വിരമിക്കണം എന്നായിരുന്നു ആഗ്രഹിച്ചത് . എന്നാൽ മാഞ്ചസ്റ്ററിലെ അവസാന സീസൺ താങ്ങവുന്നതിലും അപ്പുറമായിരുന്നുവെന്നും റൂണി . ടീമിൽ കളിക്കാനുള്ള കഴിവ് ഉണ്ട് എന്ന് തന്നെയാണ് അന്ന് കരുതിയിരുന്നത് . എന്നാൽ മൌറീനോയ്ക്ക് കീഴിൽ പിന്നീട് ആ അവസരം ലഭിച്ചില്ല . ലീഗ് കപ്പിൽ അവസാന നിമിഷം സബ്ബായി ഇറങ്ങേണ്ടി വരുമായിരുന്ന അവസ്ഥ വന്നതിൽ എനിക്ക് നാണക്കേട് തോന്നിയിരുന്നു . മാത്രമല്ല , യൂറോപ്പ ഫൈനലിൽ താൻ ഇഞ്ച്വറി ടൈമിൽ ആണ് കളിക്കാൻ ഇറങ്ങിയതെന്നും റൂണി . ലീഗ് കപ്പ് ഫൈനലിൽ ഞാൻ കളിച്ചിരുന്നില്ല . എന്നാൽ മൊറീഞ്ഞോ എന്നോട് കിരീടം ഉയർത്താൻ ആവശ്യപ്പെട്ടു . അഭിമാനകരമായ കാര്യമായിരുന്നില്ല അത് . ഇനിയും ഇതുപോലുള്ള താങ്ങാൻ തനിക്ക് ശേഷിയില്ലാത്തത് കൊണ്ടാണ് മാഞ്ചസ്റ്റർ യുണൈറ്റഡ് വിടാൻ വരെ തനിക്ക് തീരുമാനിക്കേണ്ടി വന്നത് എന്നും റൂണി പറഞ്ഞു .


ഉപഭോക്താക്കളെ വീണ്ടും അമ്പരപ്പിച്ച് റിലയൻസ് ജിയോയുടെ പുതിയ പ്രഖ്യാപനം . ജിയോ പ്രൈം മെമ്പർഷിപ്പ് എടുത്തവർക്ക് ജിയോ സേവനം ഇനി ഒരു വർഷത്തേക്കുകൂടി സൌജന്യമായി നൽകാനാണ് രാജ്യത്തെ ടെലികോം വിപണിയിൽ ചുരുങ്ങിയ കാലത്തിനുള്ളിൽ വിപ്ലവം തീർത്ത ജിയോയുടെ തീരുമാനം . നാളെ ( മാർച്ച് 31 ) അവസാനിക്കുമായിരുന്ന പ്രൈം അംഗത്വ കാലാവധിയാണ് തുക ഒട്ടും കൂട്ടാതെ നീട്ടി നൽകിയത് . 2019 മാർച്ച് 31 വരെയാണ് പുതിയ കാലാവധി . കഴിഞ്ഞ കൊല്ലം 99 രൂപയ്ക്ക് ജിയോ പ്രൈമിൽ അംഗത്വമെടുത്തവർക്കാണ് ഈ ആനുകൂല്യം . 2017 ഏപ്രിലിലാണ് പ്രൈം അംഗത്വം തുടങ്ങിയത് . 99 രൂപയാണ് ജിയോ പ്രൈം അംഗത്വ ചാർജ്ജ് . സാധരാണ ഉപഭോക്താക്കൾക്ക് നൽകിയിരുന്നതിനേക്കാൾ കൂടുതൽ ഇളവുകളും ഓഫറുകളുമാണ് ജിയോ പ്രൈം അംഗങ്ങൾക്ക് നൽകിയിരുന്നത് . പദ്ധതി തുടങ്ങി 180 ദിവസത്തിനുള്ളിൽ 99 രൂപ നൽകി 10 കോടി ഉപഭോക്താക്കൾ പ്രൈം അംഗത്വമെടുത്തിരുന്നു . നിലവിൽ 16.5 കോടിയാണ് ജിയോ വരിക്കാർ . പുതിയ ഓഫറുകൾ ലഭിക്കണമെങ്കിൽ പ്രൈം മെമ്പർഷിപ്പ് അനിവാര്യമാണ് . പ്രൈം മെമ്പർഷിപ്പ് എടുക്കുന്നവർക്ക് മറ്റ് ഇന്റർനെറ്റ് ദാതാക്കളെ അപേക്ഷിച്ച് 20 ശതമാനം താഴ്ന്ന നിരക്കിൽ ഡാറ്റാ ഉപയോഗിക്കാം . ജിയോ മൂവീസ് , ജിയോ മ്യൂസിക് , ജിയോ ടിവി , ജിയോ ന്യൂസ് എന്നീ ആപ്പുകളെല്ലാം പ്രൈം ഉപഭേക്താക്കൾക്ക് മാത്രമാണ് ലഭ്യമാകുക .


ധനമന്ത്രി അരുൺ ജെയ്റ്റ്ലിക്കെതിരെയുള്ള നീക്കം ബി . ജെ . പിയിലെ വിമതവിഭാഗം ശക്തമാക്കുന്നു . അരുൺ ജെയ്റ്റ്ലി കള്ളപ്പണക്കാരെ സംരക്ഷിക്കുന്നെന്ന് മുൻ ധനമന്ത്രി യശ്വന്ത് സിൻഹ ആരോപിച്ചു . പ്രധാനമന്ത്രി നരേന്ദ്ര മോദി മാധ്യമ പ്രവർത്തകരുടെ ചോദ്യങ്ങൾ നേരിടാൻ തയ്യാറാകണമെന്ന് ബി . ജെ . പി എം . പി ശത്രുഘൻ സിൻഹ ആവശ്യപ്പെട്ടു . യശ്വന്ത് സിൻഹയെ വ്യക്തിപരമായി പരിഹസിച്ച് ധനമന്ത്രി അരുൺ ജെയ്റ്റ്ലി ഇന്നലെ എൺപതുകാരനായ തൊഴിലന്വേഷകൻ എന്ന് വിശേഷിപ്പിച്ചിരുന്നു . താൻ തൊഴിലന്വേഷകനായിരുന്നെങ്കിൽ ജെയ്റ്റ്ലി ധനമന്ത്രിയാവില്ലായിരുന്നുവെന്ന് യശ്വന്ത് സിൻഹ തിരിച്ചടിച്ചു . മോദിയും ജെയ്റ്റ്ലിയും ജനങ്ങളെ കബളിപ്പിക്കുന്നുവെന്നും വിദേശത്ത് കള്ളപ്പണമുള്ളവരെ ജെയ്റ്റ്ലി സംരക്ഷിക്കുകയാണെന്നും യശ്വന്ത് സിൻഹ ആരോപിച്ചു . വിദേശത്തുള്ള കള്ളപ്പണം എത്ര തിരികെ വന്നുവെന്നും വിദേശത്തുള്ള കള്ളപ്പണം കൊണ്ടു വരാൻ ഈ മൂന്നര വർഷം ധനമന്ത്രി എന്തു ചെയ്തുവെന്നും അദ്ദേഹം ചോദിച്ചു . മകൻ ജയന്ത് സിൻഹയെ കൊണ്ട് മറുപടി പറയിക്കാനുള്ള സർക്കാരിന്റെ ശ്രമം കാര്യമായെടുക്കുന്നില്ല . ജയന്ത് സാമ്പത്തികാര്യത്തിൽ വിദഗ്ധനായിരുന്നെങ്കിൽ ധനമന്ത്രാലയത്തിൽ നിന്ന് വ്യോമയാന മന്ത്രാലയത്തിലേക്ക് മാറ്റിയത് എന്തിനാണെന്നും യശ്വന്ത് സിൻഹ ചോദിച്ചു . ഇതിനിടെ ബി . ജെ . പി ശത്രുഘൻ സിൻഹ പ്രധാനമന്ത്രിക്കെതിരെ രംഗത്തു വന്നു . നരേന്ദ്രമോദി ഒരു തവണയെങ്കിലും വാർത്താസമ്മേളനം നടത്തി യഥാർത്ഥ ചോദ്യങ്ങൾ നേരിടണമെന്ന് ശത്രുഘൻ സിൻഹ ആവശ്യപ്പെട്ടു . യശ്വന്ത് സിൻഹയ്ക്കെതിരെ ഇപ്പോൾ അച്ചടക്ക നടപടി ആലോചിക്കുന്നില്ലെന്നാണ് ബി . ജെ . പി നേതൃത്വം നല്കുന്ന സൂചന .


ഓപ്പോ ആർ 11 സ്മാർട്ട്ഫോൺ അവതരിപ്പിച്ചു . പുതിയ ഹാൻഡ്സെറ്റ് ആർ 11 പ്ലസ് ഈ മാസം തന്നെ ചൈനയിൽ വിൽപ്പനക്കെത്തും . ഫോട്ടോഗ്രഫിക്ക് ഏറെ പ്രാധാന്യം നൽകുന്ന ഒപ്പോ ഈ ഹാൻഡ്സെറ്റിലും മികച്ച ക്യാമറയാണ് ഉൾപ്പെടുത്തിയിരിക്കുന്നത് . 20 മെഗാപിക്സലിന്റെ സെൽഫി ക്യാമറയും 20 മെഗാപിക്സലിന്റെ തന്നെ റിയർ ക്യാമറയുമാണ് ആർ 11 പ്ലസിലുള്ളത് . പിന്നിൽ ഇരട്ട ക്യാമറയുള്ള ഹാൻഡ്സെറ്റിൽ ഓട്ടോ ഫോക്കസ് ഫീച്ചറുമുണ്ട് . മെറ്റൽ ബോഡിയുള്ള ഒപ്പോ ആ11 പ്ലസിന്റെ തൂക്കം 188 ഗ്രാമാണ് . ആറ് ഇഞ്ച് ഫുൾ എച്ച്ഡി അമോൾഡ് ഡിസ്പ്ലെയാണ് ( 1080റ്റ1920 പിക്സൽ ) ഒപ്പോ ആർ11 പ്ലസിൻറെ ഏറ്റവും വലിയ പ്രത്യേകത . 4000 എംഎഎച്ച് ബാറ്ററി ശേഷിയുള്ള ഹാൻഡ്സെറ്റിൽ വിഒഒസി അതിവേഗ ചാർജിങ് ഫീച്ചറും ഉൾപ്പെടുത്തിയിട്ടുണ്ട് . ക്വാൽകം സ്നാപ്ഡ്രാഗൻ 660 എസ്ഒസി പ്രോസസറുള്ള ആർ11 പ്ലസിന്റെ റാം 4 ജിബിയാണ് . 64 ജിബി ഇൻബിൽറ്റ് സ്റ്റോറേജ് ശേഷിയുള്ള ഹാൻഡ്സെറ്റിൽ ആൻഡ്രോയ്ഡ് നൂഗട്ട് അടിസ്ഥാനമാക്കിയുള്ള കളർഒഎസ് 3.1 ഓപ്പറേറ്റിങ് സിസ്റ്റമാണ് ഉപയോഗിച്ചിരിക്കുന്നത് . എന്നാൽ ചൈനയ്ക്ക് പുറത്തെ വിപണികളെ കുറിച്ചുള്ള വിവരങ്ങൾ പുറത്തുവിട്ടിട്ടില്ല .


എല്ലാവർക്കും പ്രിയപ്പെട്ട ഓരോ വസ്തുക്കളുണ്ടാകും . എന്നും ഒപ്പമുണ്ടാകണം എന്ന് കരുതുന്ന വസ്തു . ഒരിക്കലും ആർക്കും കൊടുക്കാതെ സൂക്ഷിക്കുന്ന വസ്തുക്കൾ . പ്രിയങ്ക അങ്ങനെ സൂക്ഷിക്കുന്നത് ഒരു ജാക്കറ്റാണ് . മുൻ കാമുകന്റെ ജാക്കറ്റ് . വിദേശ ടെലിവിഷൻ ഷോ ഡേർട്ടി ലോണ്ടറിയിലാണ് പ്രിയങ്ക തന്റെ പ്രിയപ്പെട്ട വസ്തുക്കൾ എന്തെന്ന് വെളിപ്പെടുത്തിയത് . ഒരു ജോടി ചെരുപ്പ് , ലെതർ ജാക്കറ്റ് , ബാഗ് , ആഭരണങ്ങൾ എന്നിവയാണ് പ്രിയങ്കയുടെ പ്രിയപ്പെട്ട വസ്തുക്കൾ . ജാക്കറ്റിനെ കുറിച്ച് പ്രിയങ്ക പറഞ്ഞത് . ഇങ്ങനെ - ഇതെനിക്ക് കിട്ടുമോ ഇല്ലയോ എന്ന് ഉറപ്പുണ്ടായിരുന്നില്ല . ഈ ജാക്കറ്റിലാണ് ഞാൻ ജീവിക്കുന്നത് . വിമാനയാത്രകളിൽ ഉപയോഗിക്കുന്നതാണിത് . ഇതെന്റെ മുൻ കാമുകന്റേതാണ് . ഇതിനോട് എനിക്ക് എന്തോ വലിയ ഇഷ്ടമാണ് . തിരികെ ചോദിച്ചപ്പോൾ ഞാൻ കൊടുത്തില്ല . ഇത് ധരിക്കുമ്പോൾ വല്ലാത്തൊരു ആശ്വാസമുണ്ട് . വിമാനയാത്രകളിൽ എന്നോടൊപ്പം ഇതുണ്ടാകും . ഒരുപാട് പേർ ഇതൊരു സൂപ്പർ താരത്തിന്റെ ജാക്കറ്റാണെന്നാണ് പറയുന്നത് - പ്രിയങ്ക പറയുന്നു .


സർക്കാർ ജീവനക്കാർക്കും പെൻഷൻകാർക്കും മുൻഗണനാ പട്ടികയിൽ നിന്ന് സ്വയം പിൻമാറാനുള്ള സമയപരിധി 20ന് അവസാനിക്കും . അതിനിടെ അനർഹരായി മുൻഗണനാ പട്ടികയിൽ ഇടം നേടിയവരെ കുറിച്ച് രണ്ട് ലക്ഷം പരാതികളാണ് സർക്കാറിന് മുന്നിലുള്ളത് . ഇതിന്റെ സത്യാവസ്ഥ കണ്ടെത്താൻ സ്ക്വാഡ് പ്രവർത്തനം ഊർജ്ജിതമാക്കാനാണ് തീരുമാനം റേഷൻ മുൻഗണനാ പട്ടികയിൽ അനർഹമായി കടന്ന് കൂടിയവരെ കണ്ടെത്താനുള്ള ശക്തമായ നടപടികളാണ് സർക്കാർ സ്വീകരിക്കുന്നത് . പട്ടികയിൽ നിന്ന് സ്വയം ഒഴിയാൻ ഇതുവരെ 65000 സർക്കാർ ജീവനക്കാരും പെൻഷൻകാരുമാണ് തയ്യാറായത് . ഇതിനുള്ള സമയപരിധി 20ന് അവസാനിക്കും . അതിന് ശേഷവും അനർഹമായി മുൻഗണനാ ലിസ്റ്റിൽ തുടരുന്നത് ശ്രദ്ധയിൽപ്പെട്ടാൽ കർശന നടപടിയുണ്ടാകും . അതിനിടെ അനർഹരായി പട്ടികയിൽ ഇടം നേടിയവരുടെ വിവരങ്ങൾ പലതലങ്ങളിൽ നിന്ന് സർക്കാർ ശേഖരിക്കുകയാണ് . ഇത്തരം പരാതികൾ മാത്രം രണ്ട് ലക്ഷത്തോളമുണ്ടെന്നാണ് ഭക്ഷ്യവകുപ്പ് അധികൃതർ പറയുന്നത് . അനർഹമായി മുൻഗണനാ ലിസ്റ്റിൽ ഉൾപ്പെട്ടവരെപ്പറ്റിയുള്ള പരാതികളിലെ നിജസ്ഥിതി പരിശോധിക്കാൻ ജില്ലാ തലത്തിലും താലൂക്ക് അടിസ്ഥാനത്തിലും സ്ക്വാഡ് പ്രവർത്തനങ്ങൾ ശക്തിപ്പെടുത്തി . 14 ജില്ലകളിലും 75 താലൂക്കുകളിലും സ്ക്വാഡുകൾ പ്രവർത്തനം ഔർജ്ജിതമാക്കും . 40 റേഷൻ കടകൾക്ക് ഒരു റേഷനിങ് ഇൻസ്പെക്ടർ എന്ന നിലയിലും പരിശോധനാ സംവിധാനമുണ്ട് . സന്നദ്ധ സംഘടനകളുമായും റസിഡൻസ് അസോസിയേഷനുകളുമായും സഹകരിച്ച് മുന്നോട്ട് പോകാനാണ് തീരുമാനം . മുൻഗണനാ ലിസ്റ്റിൽ ഇടമാവശ്യപ്പെട്ട് അഞ്ച് ലക്ഷത്തോളം നിലവിൽ പരാതികൾ സർക്കാറിന് മുന്നിലുണ്ട് .


സാക്ഷരതയും സ്മാർട്ട് ഫോൺ ഉപയോഗവും തമ്മിലെന്താണ് ബന്ധമെന്ന് എപ്പോഴെങ്കിലും ചിന്തിച്ചിട്ടുണ്ടോ ? ഇല്ലെങ്കിൽ ഇതാ അത്തരത്തിൽ ഒരു പഠന റിപ്പോർട്ട് പുറത്ത് വന്നിരിക്കുന്നു . ഡേറ്റാ അനലിറ്റിക്ക്സ് പ്രോഗ്രാമായ സൈബർ മീഡിയ റിസർച്ച് ഉപയോഗിച്ച് മൊബൈലിറ്റിക്ക്സാണ് പ്രസ്തുത പഠനം നടത്തിയത് . സാക്ഷരത കൂടുന്നതിനനുസരിച്ച് സ്മാർട്ട് ഫോണുകളുടെ ഉപയോഗവും വർദ്ധിക്കും എന്നാണ് റിപ്പോർട്ട് പറഞ്ഞുവയ്ക്കുന്നത് . സാക്ഷരത ഏറ്റവും കൂടിയ സംസ്ഥാനമായ കേരളമാണ് ഏറ്റവും കൂടുതൽ സ്മാർട്ട്ഫോൺ വ്യാപനത്തിലും ഏറ്റവും മുന്നിൽ നിൽക്കുന്നതും . 94 ശതമാനം സാക്ഷരതയുളള കേരളമാണ് 62 ശതമാനം സ്മാർട്ട്ഫോൺ ഉപഭോക്താക്കളുമായി ഒന്നാം സ്ഥാനത്ത് തുടരുന്നത് . 79 ശതമാനം സാക്ഷരതയുളള ഗുജറാത്ത് 56 ശതമാനം സ്മാർട്ട്ഫോൺ ഉപഭോക്താക്കളുമായി രണ്ടാം സ്ഥാനത്ത് തുടരുന്നു . 86 ശതമാനം സാക്ഷരതയുളള ഡൽഹിയിൽ 52 ശതമാനം സ്മാർട്ട് ഫോൺ ഉപഭോക്താക്കളുണ്ട് . ജനസംഖ്യയിലെ 52 ശതമാനം സ്മാർട്ട്ഫോൺ ഉപഭോക്താക്കളുമായി മഹാരാഷ്ട്ര നാലാം സ്ഥാനത്തും 52 ശതമാനം തന്നെ നേടി ഹിമാചൽ അഞ്ചാം സ്ഥാനത്തുമാണ് . സാക്ഷരത കൂടുന്നതിനനുസരിച്ച് ജോലികിട്ടാനുളള സാധ്യതയും കൂടുതലാവും ഇത് സ്മാർട്ട് ഫോണുകൾ വാങ്ങാൻ വ്യക്തികളെ പ്രോത്സാഹിപ്പിക്കുകയും ചെയ്യുമെന്നും സർവേ പറയുന്നു . സാക്ഷരതയിൽ പിന്നിൽ നിൽക്കുന്ന ബിഹാറിലാണ് ഏറ്റവും കുറവ് സ്മാർട്ട് ഫോൺ ശരാശരി ഉളളത് , 27 ശതമാനം .


ബിഎസ്ത്രി വാഹനങ്ങൾക്ക് സുപ്രീം കോടതി വിലക്കേർപ്പെടുത്തിയതോടെ ബൈക്കുകൾ വിറ്റഴിയ്ക്കാൻ കിടിലൻ വിലക്കുറവ് . ഏപ്രിൽ ഒന്നുമുതലാണ് ബിഎസ് 3 വാഹനങ്ങൾക്കുള്ള് വിലക്ക് പ്രാബല്യത്തിൽ വരുന്നത് . ഇതോടെ ഹീറോ മോട്ടോ കോർപ്പ് , ഹോണ്ട , സ്കൂട്ടർ ഇന്ത്യ തുടങ്ങിയ ഇരുചക്രവാഹന നിർമാതാക്കളാണ് വാഹനങ്ങൾക്ക് കിഴിവ് പ്രഖ്യാപിച്ചിട്ടുള്ളത് . ഏപ്രിൽ മുതൽ വിലക്ക് പ്രാബല്യത്തിൽ വരുന്നതോടെ നിലവിൽ സ്റ്റോക്കുള്ള ബിഎസ് 3 വാഹനങ്ങൾ വിറ്റഴിക്കുന്നതിനുള്ള വാഹന നിർമാണ കമ്പനികളുടെ തന്ത്രത്തിന്റെ ഭാഗമാണ് വിലക്കുറവ് പ്രഖ്യാപിച്ചിട്ടുള്ളത് . മാർച്ച് 30,31 തിയ്യതികളിൽ മാത്രമായിരിക്കും ഓഫർ ലഭിക്കുക . ഹീറോ മോട്ടോർ കോർപ്പ് ബൈക്കുകൾക്ക് 12,500 രൂപയും എൻട്രി ലെവൽ ബൈക്കുകൾക്ക് 5000 രൂപയും പ്രീമിയം ബൈക്കുകൾക്ക് 7,500 രൂപയുമാണ് ഇളവ് പ്രഖ്യാപിച്ചിട്ടുള്ളത് . ഏപ്രിൽ മുതൽ ബിഎസ് 3 വാഹനങ്ങൾക്കുള്ള വിലക്ക് കണക്കിലെടുത്ത് മാർച്ച് പകുതി മുതൽ തന്നെ വാഹന കമ്പനികൾ ഇരുചക്രവാഹനങ്ങൾക്ക് 15 ശതമാനം വരെ ഇളവ് പ്രഖ്യാപിച്ചിരുന്നു . എന്നാൽ ബുധനാഴ്ചത്തെ സുപ്രീം കോടതി ഉത്തരവ് പുറത്തുവന്നതോടെയാണ് അത്യാകർഷക വിലക്കുറവിൽ പ്രഖ്യാപിച്ച് വാഹനങ്ങൾ വിറ്റഴിയ്ക്കാനുള്ള ശ്രമം നടക്കുന്നത് . 2015ലെ കേന്ദ്രസർക്കാർ വിജ്ഞാപനം അനുസരിച്ച് 2017 ഏപ്രിൽ ഒന്നിന് ശേഷം ബിഎസ് 3 വാഹനങ്ങൾ വിൽക്കാൻ പാടില്ലന്നെ് നിർദേശം നൽകിയിട്ടുണ്ട് . കഴിഞ്ഞ ദിവസം വിഷയം പരിഗണിച്ച സുപ്രീം കോടതി ഏപ്രിൽ ഒന്നിന് ശേഷം ബിഎസ്3 വാഹനങ്ങൾ വിൽക്കാൻ കഴിയില്ലെന്നും ബിഎസ്4 വാഹനങ്ങൾ വിൽക്കാൻ മാത്രമേ അനുമതി നൽകുകയുള്ളൂവെന്ന് സുപ്രീം കോടതി വ്യക്തമാക്കി . ബിഎസ് 3 വാഹനങ്ങൾ ബിഎസ്4 നിലവാരത്തിലേയ്ക്ക് കഴിയില്ലെന്നും കോടതി ഇതോടൊപ്പം കൂട്ടിച്ചേർക്കുന്നു .


വീടിന് മുകളിൽ അന്യഗ്രഹജീവികളുടെ വാഹനം കണ്ടെന്നും അന്വേഷിക്കണമെന്നും ആവശ്യപ്പെട്ട് പ്രധാനമന്ത്രിയുടെ ഓഫീസിന് കത്തെഴുതി പൂനെയിൽ നിന്നുള്ള 47 വയസുകാരൻ . എന്നാൽ തുടർന്ന് നടത്തിയ അന്വേഷണത്തിൽ ഇയാൾ മാനസിക പ്രശ്നങ്ങൾ ഉള്ള വ്യക്തിയാണെന്നാണ് പൊലീസ് കണ്ടെത്തിയത് . സംഭവം ഇങ്ങനെ , പൂനെയ്ക്ക് അടുത്ത് കോത്റൂഡ് പ്രദേശത്തെ സ്വദേശിയാണ് പ്രധാനമന്ത്രിയുടെ ഓഫീസിന് ഇ - മെയിൽ അയച്ചത് . തൻറെ വീട്ടിന് പുറത്ത് അന്യഗ്രഹജീവികളുടെതെന്ന് തോന്നിക്കുന്ന വസ്തു കണ്ടെന്നും അതിൽ ഗൌരവമായ അന്വേഷണം വേണമെന്നുമായിരുന്നു മെയിലിൻറെ ഉള്ളടക്കം . മെയിൽ ലഭിച്ച പ്രധാനമന്ത്രിയുടെ ഓഫീസ് ഇത് മഹാരാഷ്ട്ര സർക്കാറിന് കൈമാറി . തുടർന്ന് സർക്കാറിൻറെ നിർദേശപ്രകാരം മഹാരാഷ്ട്രയിലെ സിൻഗാദ് റോഡ് പൊലീസ് സ്റ്റേഷനിലെ പൊലീസുകാർ അന്വേഷണം നടത്തി . മെയിൽ അയച്ച വ്യക്തിയെ പൊലീസ് കണ്ടെത്തി . കുറച്ച് വർഷം മുൻപ് മസ്തിഷ്കാഘാതം സംഭവിച്ച വ്യക്തിയാണ് അദ്ദേഹം അതിന് ശേഷം ഇയാൾക്ക് അകാരണമായ ഭയം അനുഭവപ്പെടാറുണ്ട് . ഇയാളുടെ വീടിന് പുറത്തുകണ്ട ചില കാഴ്ചകളിൽ ഭയം തോന്നിയാണ് ഇയാൾ മെയിൽ അയച്ചത് എന്നാണ് പൊലീസ് പറയുന്നത് . എന്നാൽ ഇയാൾ പ്രധാനമന്ത്രിയുടെ ഓഫീസിലേക്ക് മെയിൽ അയച്ചത് വീട്ടുകാർക്ക് പോലും അറിയില്ലെന്നാണ് പൊലീസ് പറയുന്നത് .


ഇന്ത്യയിൽ റിയാലിറ്റി ഷോകളിൽ ചരിത്രം കുറിച്ച ഒന്നാണ് ബിഗ് ബോസ് . മലയാളത്തിലും ബിഗ് ബോസ് വലിയ തരംഗമായി . ഏറെ നേരത്തെ തന്നെ ഹിന്ദിയിൽ ബിഗ് ബോസ് ആരംഭിച്ചിരുന്നു . അതിൻറെ 12ാ സീസണിലെ വിശേഷങ്ങളാണ് ഇപ്പോൾ വന്നുകൊണ്ടിരിക്കുന്നത് . മലയാളികളെ ബന്ധിപ്പിക്കുന്ന മറ്റൊരു പ്രത്യേകത കൂടി ഹിന്ദി ബിഗ്ബോസ് 12ാം സീസണിനുണ്ട് . മുൻ ക്രിക്കറ്റ് താരവും നടനും മോഡലുമൊക്കെയായ ശ്രീശാന്താണത് . ശ്രീശാന്തിൻറെ സാന്നിധ്യം കൊണ്ട് മാത്രം പലവട്ടം ഹിന്ദി ബിഗ് ബോസ് വാർത്തകളിൽ ഇടം നേടുകയും ചെയ്തിരുന്നു . ഹിന്ദി ബിഗ് ബോസിൻറെ 12ാം സീസൺ അവസാനിച്ചിരിക്കുകയാണിപ്പോൾ . വിജയിയായി തെരഞ്ഞെടുക്കപ്പെട്ടത് ടെലിവിഷൻ താരം ദീപിക കക്കറാണ് . എന്നാൽ വിജയം അർഹിച്ചിരുന്നത് ശ്രീശാന്തിനാണെന്ന് സാമൂഹിക മാധ്യമങ്ങളിൽ അഭിപ്രായങ്ങൾ ഉയർന്നിരുന്നു . ദീപികയ്ക്കതിരെ വ്യാപക വിമർശനങ്ങളും ഉയർന്നു . ഈ വിമർശനങ്ങൾക്കെല്ലാം അപ്പുറത്തേക്ക് പോവുകയാണ് ശ്രീശാന്തിൻറെ ആരാധകനെന്ന് അവകാശപ്പെടുന്ന ആളുടെ ട്വീറ്റ് . എന്നെങ്കിലും താൻ മുംബൈയിലേക്ക് വരികയാണെങ്കിൽ ദീപികയുടെ മുഖത്ത് ആസിഡ് ഒഴിക്കുമെന്നാണ ട്വീറ്റിൽ പറയുന്നത് . ഇതിനെതിരെ ദീപികയുടെ ആരാധകരും രംഗത്തെത്തി . ഇയാളെ അറസ്റ്റ് ചെയ്യണമെന്നാവശ്യപ്പെട്ട് മുംബൈ പൊലീസിനെയും ടാഗ് ചെയ്ത് ട്വീറ്റ് ചെയ്തിരിക്കുകയാണ് ദീപികയുടെ ആരാധകർ . ബിഗ് ബോസ് വിജയിയായി ദീപികയെ തെരഞ്ഞെടുത്തതിന് പിന്നാലെ തൻറെ ഒര ആരാധാകൻ കൈത്തണ്ട മുറിച്ച് ആത്മഹത്യക്ക് ശ്രമിച്ചതായി ശ്രീശാന്ത് വെളിപ്പെടുത്തിയിരുന്നു . ബിഗ് ബോസിൽ റണ്ണറപ്പാണ് ശ്രീശാന്ത് . ബിഗ് ബോസ് സീസൺ അവസാനിച്ചിട്ടും സോഷ്യൽ മീഡിയയിലെ ഫാൻ ഫൈറ്റ് തുടരുകയാണ് .


ടൊവിനോ തോമസ് നായകനായി വിഷ്ണു നാരായണൻ സംവധാനം ചെയ്യുന്ന മറഡോണയിലെ ആദ്യ ഗാനം പുറത്തിറങ്ങി . കാതലേ കണ്ണിൻ കാവലേ . . എന്നു തുടങ്ങുന്ന പ്രണയാർദ്ര ഗാനത്തിൻറെ ലിറിക്സ് വീഡിയോ ആണ് പുറത്തിറങ്ങിയിരിക്കുന്നത് . വിനായക് ശികുമർ വരികളെഴുതിയ ഗാനത്തിന് സംഗീതം നൽകിയിരിക്കുന്നത് സുഷിൻ ശ്യാമാണ് . ശ്രുതി ശശിധരൻ ആലപിച്ച ഗാനം ഇതിനോടകം തന്നെ പ്രേക്ഷക ശ്രദ്ധ പിടിച്ചുപറ്റിക്കഴിഞ്ഞു . പുതുമുഖം ശരണ്യ ആർ നായരാണ് ചിത്രത്തിൽ നായികയായി എത്തുന്നത് . ചിത്രം മെയ് മാസം തിയേറ്ററുകളിലെത്തും . മിനി സ്റ്റുഡിയോയുടെ ബാനറിൽ എസ് . വിനോദ് കുമാർ നിർമിക്കുന്ന ചിത്രത്തിൻറെ കാമറ ദീപക് ഡി മേനോനാണ് . ചിത്രത്തിൽ പ്രധാന വേഷത്തിൽ ചെമ്പൻ വിനോദും എത്തുന്നുണ്ട് .


സീറോ ബാലൻസ് അക്കൌണ്ട് പ്രഖ്യാപനവുമായി പൊതുമേഖലാ ബാങ്ക് കൊടക് മഹീന്ദ്ര രംഗത്ത് . ഇതിന് പുറമേ ഡിജിറ്റൽ ഇടപാടുകൾക്ക് ചാർജില്ലെന്നുമുള്ള പ്രഖ്യാപനം ബുധനാഴ്ചയാണ് കൊടാക് മഹീന്ദ്ര ബാങ്ക് നടത്തിയത് . എസ്ബിഐ , എച്ച്ഡിഎഫ്സി ബാങ്കുകൾ മൂന്ന് ഇടപാടുകൾക്ക് ശേഷം ചാർജ് ഈടാക്കുമെന്ന് പ്രഖ്യാപനം ഏപ്രിൽ ഒന്നുമുതൽ പ്രാബല്യത്തിൽ വരാനിരിക്കെയാണ് കൊടാക് മഹീന്ദ്രയുടെ നീക്കം . മിനിമം ബാലൻസ് ഇല്ലാത്ത അക്കൌണ്ട് ഉടമകളിൽ നിന്ന് പിഴ ഈടാക്കുമെന്ന് സ്റ്റേറ്റ് ബാങ്ക് ഓഫ് ഇന്ത്യയും പ്രഖ്യാപിച്ചിരുന്നു . മൊബൈൽ ഫോൺ വഴിയുള്ള ഡിജിറ്റൽ ബാങ്കിംഗിനെ പ്രോത്സാഹിപ്പിക്കുന്നതിന്റെ ഭാഗമായാണ് കൊടാക് മഹീന്ദ്ര 811 എന്ന പ്ലാൻ ആരംഭിച്ചിട്ടുള്ളത് . അടുത്ത 18 മാസത്തിനുള്ളിൽ മഹീന്ദ്ര ഉപയോക്താക്കളുടെ എണ്ണം 16 മില്യണാക്കി വർധിപ്പിക്കാനും ബാങ്ക് ലക്ഷ്യമിടുന്നു . മൊബൈൽ ബാങ്കിംഗ് ആപ്പ് വഴി എവിടെയിരുന്നും അഞ്ച് മിനിറ്റിനുള്ളിൽ അക്കൌണ്ട് തുടങ്ങാവുന്ന സംവിധാനമാണ് ബാങ്ക് ആരംഭിച്ചിട്ടുള്ളത് . ഇതിനായി പുതിയ ആധാർ അടിസ്ഥാനമാക്കിയിട്ടുള്ള വൺ ടൈം പാസ് വേർഡ് ഓതന്റിഫിക്കേഷൻ സംവിധാനം വഴിയാണ് അക്കൌണ്ട് ആരംഭിക്കുന്നതിനുള്ള നടപടികൾ പൂർത്തിയാക്കിയിട്ടുള്ളത് . 811 അക്കൌണ്ട് ആരംഭിക്കുന്നതിന് ആധാർ കാർഡ് , പാൻ കാർഡ് നമ്പറുകൾ മാത്രമാണ് അനിവാര്യമായിട്ടുള്ളത് . എല്ലാ 811 ഉപയോക്താക്കൾക്കും സൌജന്യ വിർച്വൽ ഡെബിറ്റ് കാർഡ് സേവനം ലഭ്യമാകും . ഇതിന് പുറമേ സേവിംഗ്സ് അക്കൌണ്ട് ബാലൻസിന് ആറ് ശതമാനം വാർഷിക പലിശയും ഏർപ്പെടുത്തിയിട്ടുണ്ട് . നെറ്റ് / മൊബൈൽ ബാങ്കിംഗ് വഴിയും എടിഎം വഴിയും എളുപ്പത്തിൽ ലോൺ നൽകുന്നതിന് വേണ്ടി 10 സെക്കന്റ് ലോൺ എന്ന സംവിധാനം നേരത്തെ എച്ച്ഡിഎഫ്സി ആരംഭിച്ചിരുന്നു .


വെർച്വൽ റിയാലിറ്റി സെറ്റുകളുടെ ഭാവി തന്നെ മാറ്റുന്ന പ്രഖ്യാപനവുമായി ഫേസ്ബുക്ക് . ഫേസ്ബുക്കിന്റെ വിആർ വിഭാഗം ഒക്കുലസിന്റെ പുതിയ വിആർ സെറ്റ് പുറത്തിറക്കി , ഒക്കുലസ് റിഫ്റ്റ് എന്നാണ് സെറ്റിന്റെ പേര് . ഒക്കുലസ് സംഘടിപ്പിച്ച ഒക്കുലസ് കണക്ട് 3 കോൺഫ്രൻസിലാണ് പുതിയ സെറ്റ് അവതരിപ്പിച്ചത് . വിആർ സെറ്റ് ഉപയോഗിക്കുന്നവർ തമ്മിൽ അവതാറുകളെ ഉപയോഗിച്ച് ചാറ്റ് നടത്താം എന്നതാണ് സെറ്റിന്റെ പ്രത്യേകത . ലൂസി മൈക്കിൾ എന്നി സഹപ്രവർത്തകരുമായി സുക്കർബർഗ് ഒക്കുലസ് വേദിയിൽ വിആർ ചാറ്റ് നടത്തി . ചാറ്റ് നടത്തുമ്പോൾ തന്നെ അതിന്റെ പിന്നിലെ ദൃശ്യങ്ങൾ മാറ്റുവാനും സാധിക്കും . ഒക്കുലസ് ടെച്ച് എന്ന കൺട്രോളർ ഇമോഷൻ ഓപ്ഷനാണ് പുതിയ സെറ്റിന്റെ പ്രധാന പ്രത്യേകത . ആവതാറിന്റെ മുഖത്തെ ഭാവങ്ങളും , അവരുടെ മറ്റ് നീക്കങ്ങളും നിയന്ത്രിക്കാവുന്ന സംവിധാനമാണ് ഒക്കുലസ് ടെച്ച് . ഇത് എങ്ങനെ പ്രവർത്തുന്നുവെന്ന് സദസിന് മാർക്ക് സുക്കർബർഗ് കാണിച്ചു തന്നു .


മയക്കുമരുന്ന് റാക്കറ്റ് കേസിൽ നടി ചാർമിയെ പ്രത്യേക അന്വേഷണസംഘം ചോദ്യം ചെയ്തു . ഹൈദരാബാദിലെ അബ്കാരി ഭവനിൽ ഏഴ് മണിക്കൂറിലധികം ചോദ്യംചെയ്യൽ നീണ്ടു . തെലുങ്ക് സിനിമാലോകത്തെ പിടിച്ചുകുലുക്കിയ മയക്കുമരുന്ന് കേസിൽ ചോദ്യം ചെയ്യലിന് വിധേയയാകുന്ന ഏഴാമത്തെ താരമാണ്ചാർമി . മയക്കുമരുന്നിന്റെ കേന്ദ്രമാണ് തെലുങ്ക് സിനിമയുടെ പിന്നാമ്പുറങ്ങളെന്ന് വെളിപ്പെട്ട കേസിൽ ഒടുവിൽ ചോദ്യം ചെയ്യലിനെത്തിയത് മലയാളത്തിലും തിളങ്ങിയ നടി ചാർമി . മയക്കുമരുന്ന് റാക്കറ്റ് തലവൻ മസ്കാരനസുമായി ചാർമിക്കുള്ള ബന്ധമെന്തെന്ന് അറിയാനാണ് അന്വേഷണ സംഘം ശ്രമിച്ചത് . കോടതി ഉത്തരവനുസരിച്ച് നാല് വനിതാ ഉദ്യോഗസ്ഥർ ചാർമിയെ ചോദ്യം ചെയ്തു . അവരുടെ അനുവാദമില്ലാതെ രക്തസാമ്പിൾ ശേഖരിക്കരുതെന്നും നിർദേശമുണ്ടായിരുന്നു . അബ്കാരി ഭവനിൽ ഏഴ് മണിക്കൂർ നീണ്ട ചോദ്യം ചെയ്യലിനൊടുവിലാണ് ചാർമി പുറത്തിറങ്ങിയത് . ഇതോടെ കോടികളുടെ മയക്കുമരുന്നുമായി 19 പേർ അറസ്റ്റിലായ കേസിൽ പൊലീസ് ചോദ്യം ചെയ്ത സിനിമാ താരങ്ങളുടെ എണ്ണം ഏഴായി . ആകെ നോട്ടീസ് നൽകിയത് പന്ത്രണ്ട് പേർക്ക് . കാൽവിൻ മസ്കരനാസ് എന്ന സിനിമാതാരങ്ങളുടെ അടുപ്പക്കാരനാണ് പ്രധാന കണ്ണി . ഇയാളെ ചാർമിക്ക് പരിചയപ്പെടുത്തിയത് സംവിധായകൻ പുരി ജഗന്നാഥ് . പുരിയും ബാഹുബലിയിലും സൌണ്ട് തോമയിലും വേഷമിട്ട നടൻ സുബ്ബരാജുവും നടൻമാരായ തരുണും നവദീപുമെല്ലാം അന്വേഷണസംഘത്തിന് മുന്നിലെത്തി . നടി കാജൽ അഗർവാളിന്റെ മാനേജർ ജോൺസൺ ഏലിയാണ് റോണി അറസ്റ്റിലായതാണ് കേസിലെ ഒടുവിലത്തെ വഴിത്തിരിവ് . മയക്കുമരുന്നും ഇയാളിൽ നിന്ന് പിടിച്ചെടുത്തിരുന്നു . നടൻ രവിതേജയും നടി മുമൈത് ഖാനും ഇനിയും ചോദ്യം ചെയ്യലിന് എത്താനുണ്ട് . യുവതാരങ്ങളും മുതിർന്നവരും ഒരു പോലെ ഉൾപ്പെട്ട കേസിൽ ആരൊക്കെ അറസ്റ്റിലാകുമെന്നാണ് തെലുങ് സിനിമാ ലോകം ഉറ്റുനോക്കുന്നത് . സിനിമാ ലൊക്കേഷനുകളിൽ യഥേഷ്ടം മയക്കുമരുന്നെത്തിച്ചത് പിടിയിലായ സംഘമാണെന്ന് പൊലീസിന് വ്യക്തമായിട്ടുണ്ട് .


താൻ ഒരുക്കിയ സിനിമ തീയേറ്ററുകളിലെത്തുന്ന ദിവസം ഏതെന്ന് അറിഞ്ഞത് സോഷ്യൽ മീഡിയ വഴിയാണെന്ന് സംവിധായകൻ . ഒപ്പം ചിത്രത്തിൻറെ നിർമ്മാതാവ് വാഗ്ദാനം ചെയ്ത പണം നൽകിയില്ലെന്നും ചിത്രീകരണത്തിലുടനീളം അപമര്യാദയായാണ് പെരുമാറിയതെന്നും ആരോപണം . ഓലപ്പീപ്പി എന്ന ചിത്രമൊരുക്കിയ സംവിധായകനും ഛായാഗ്രാഹകനുമായ കൃഷ് കൈമളാണ് തൻറെ പുതിയ ചിത്രമായ ആഷിഖ് വന്ന ദിവസത്തിൻറെ പിന്നണിയിൽ പ്രവർത്തിച്ചപ്പോഴുണ്ടായ ദുരനുഭവം പറഞ്ഞ് രംഗത്തെത്തിയിരിക്കുന്നത് . പെരുന്നാൾ റിലീസായ ചിത്രം ഇന്നാണ് തീയേറ്ററുകളിലെത്തുന്നത് . സംവിധാനത്തിനൊപ്പം ചിത്രത്തിൻറെ രചനയും ഛായാഗ്രഹണവും കൃഷ് കൈമൾ തന്നെയാണ് . ഓലപ്പീപ്പിയ്ക്ക് ശേഷം ഞാൻ എഴുതി , ഛായാഗ്രഹണവും സംവിധാനവും ചെയ്ത ' ആഷിഖ് വന്ന ദിവസം ' നാളെ തിയേറ്ററുകളിൽ എത്തുന്നുവെന്ന് സോഷ്യൽ മീഡിയ വഴി അറിയാൻ കഴിഞ്ഞു . വളരെ സന്തോഷമുണ്ട് . എന്ത് തരും എന്ന് ചോദിക്കാതെ , കഥ പോലും കേൾക്കാതെ , എന്നോടുള്ള വിശ്വാസത്തിന്റെ പേരിൽ അഭിനയിക്കാൻ ഓടിവന്ന എന്റെ പ്രിയ സുഹൃത്ത് പ്രിയാമണിയോട് എങ്ങനെ നന്ദി പറയണം എന്നറിയില്ല . അതുപോലെ യാത്രാക്കൂലി പോലും ചോദിക്കാതെ വന്ന് അഭിനയിച്ചിട്ടു പോയ എന്റെ സുഹൃത്തുക്കളായ സംവിധായകൻ മനു സുധാകർ , സ്റ്റാജൻ അരുൺ പുനലൂർ , നസീർ , ശ്രീഹരി , ജബ്ബാർ ചെമ്മാട് , രാമചന്ദ്രൻ , ജയൻ നാണപ്പൻ കൂടാതെ പ്രൊഫഷണൽ ആർട്ടിസ്റ്റുകൾ ആയ കലാഭവൻ ഹനീഫ് , അൻസാർ തുടങ്ങി ഓരോ അഭിനേതാക്കൾക്കും എന്റെ പ്രത്യേക നന്ദി . തുച്ഛമായ പ്രതിഫലവും , റേഷൻ ഭക്ഷണവും കഴിച്ച് എന്റെ കൂടെ രാത്രിയും പകലുമില്ലാതെ ജോലി ചെയ്ത സഹപ്രവത്തകരോട് നന്ദി പറയാൻ എനിക്ക് വാക്കുകളില്ല . എഡിറ്റർ ബാബുരത്നം , കലാസംവിധായകൻ മനോജ് നാഡി , സംഗീത സംവിധായകൻ മാത്യു പുളിക്കൻ , പ്രൊഡക്ഷൻ കൺട്രോളർ കിച്ച ഹൃദയ് , എന്റെ സഹസംവിധായകർ വിമൽ പ്രകാശ് , ജംനാസ് മുഹമ്മദ് . . നിങ്ങളോട് നിർമ്മാതാവ് കാണിച്ച എല്ലാ അപമര്യാദകൾക്കും ഞാൻ ക്ഷമ ചോദിയ്ക്കട്ടെ . നിർമാതാവും ഈ ചിത്രത്തിലെ പ്രധാന കഥാപാത്രവുമായ ശ്രീ നാസ്സർ ലത്തീഫിനോടും രണ്ടു വാക്ക് . . താങ്കൾ തന്ന ഒരു ചെറിയ ബജറ്റിൽ നിന്നുകൊണ്ട് എന്റെ പരിമിതമായ എല്ലാ കഴിവുകളും ഉപയോഗിച്ച് ഞാൻ ഈ ചിത്രം തീർത്ത് തന്നിട്ടുണ്ട് . ജോലികൾ എല്ലാം ചെയ്യാൻ വേണ്ടി താങ്കൾ എനിക്കു തന്ന ഒരു ലക്ഷം രുപയും കുറെ തെറി വിളികളും ഫ്രോഡ് എന്ന ഓമനപ്പേരും എനിക്കൊരിക്കലും മറക്കാൻ കഴിയില്ല . താങ്കൾ എനിക്ക് ഒരു വലിയ പാഠമാണ് . താങ്കളുടെ സുഹൃത്ത് ഇസ്മയിലിനെ സാക്ഷിനിർത്തി റിലീസിന് മുമ്പ് തരാമെന്ന് പറഞ്ഞ ബാക്കി തുക , താങ്കൾ വിശ്വസിയ്ക്കുന്ന സവ്വശക്തനായ അള്ളാഹുവിന്റെ അടുത്തേക്കുള്ള താങ്കളുടെ അന്ത്യയാത്രയിൽ വഴി ചിലവിനായി ഉപകാരപ്പെടട്ടെ . പ്രിയ സുഹൃത്തുക്കളേ , ഈ ചെറിയ ചിത്രം നിങ്ങൾ തിയേറ്ററിൽ വന്നു കണ്ടാൽ , ഞാനടക്കം ഈ ചിത്രത്തിനുവേണ്ടി സഹകരിച്ച , പ്രവത്തിച്ച എല്ലാവർക്കും കിട്ടുന്ന ഏറ്റവും വലിയ പ്രതിഫലം അതായിരിക്കും .


ദുരിതം കൊണ്ട് വലയുന്ന കേരളത്തിന് സഹായ ഹസ്തവുമായി എത്തിയ തമിഴ് സിനിമാ താരങ്ങൾക്ക് കയ്യടിച്ച് സോഷ്യൽ മീഡിയ . അതേസമയം തന്നെ സംഭാവനകൾ നൽകാൻ പിശുക്ക് കാണിച്ചുവെന്നാരോപിച്ച് മലയാളി താരങ്ങൾക്ക് കണക്കിന് പൊങ്കാലയിടുകയാണ് സോഷ്യൽ മീഡിയ . മുഖ്യമന്ത്രിയുടെ ദുരിതാശ്വാസ നിധിയിലേക്ക് 25 ലക്ഷം രൂപയാണ് തമിഴ് താരസഹോദരങ്ങളായ സൂര്യയും കാർത്തിയും ചേർന്ന് നൽകിയത് . 25 ലക്ഷം രൂപ കമലഹാസനും സംഭാവന ചെയ്തു . ദുരിതാശ്വാസത്തിനായി തമിഴ് ചാനലായ വിജയ് ടിവിയും 25 ലക്ഷം രൂപ സഹായധനം നൽകിയിട്ടുണ്ട് . തമിഴ് താരങ്ങൾ വാരിക്കോരി സംഭാവനകൾ നൽകുമ്പോൾ മലയാളി താരങ്ങളാരും വ്യക്തമിപരമായി സംഭവന നൽകിയിട്ടില്ല . മമ്മൂട്ടി ദുരിതാശ്വാസ ക്യാംപ് സന്ദർശിച്ച് സഹായധനം നൽകുമെന്ന് അറിയിച്ചെങ്കിലും തുക എത്രയെന്ന് വ്യക്തമാക്കിയിട്ടില്ല . അതേസമയം അഭിനേതാക്കളുടെ സംഘടനയായ ' അമ്മ " 10 ലക്ഷം രൂപ സഹായധനം കൈമാറിയിട്ടുണ്ട് . കോടികൾ പ്രതിഫലം വാങ്ങുന്ന താരങ്ങൾ അംഗങ്ങളായ അമ്മ സംഘടന ആകെ നൽകിയത് പത്ത് ലക്ഷമാണെന്നാണ് സോഷ്യൽ മീഡിയയിലെ വിമർശനം . " അമ്മയുടെ സോഷ്യൽ മീഡിയ പേജിലും മറ്റു വ്യക്തിപരമായി പോസ്റ്റുകളിലുമായി പൊങ്കാല തുടരുകയാണ് . മലയാളി താരങ്ങൾ പിശുക്കൻമാരാണെന്നും സ്വാർഥരാണെന്നും ആരോപണം ഉയരുന്നു . അതേസമയം താരങ്ങളെ അനുകൂലിച്ചും വാദങ്ങൾ ഉയരുന്നുണ്ട് . ഒരു രൂപ പോലും സംഭാവന നൽകാൻ തയ്യാറാകാത്തവരാണ് താരങ്ങളെ വിമർശിക്കുന്നവരെന്ന് ഇവർ വാദിക്കുന്നു . അതേസമയം തന്നെ സഹായവുമായി എത്തിയ തമിഴ് താരങ്ങളെ വാനോളം പുകഴ്ത്തുന്ന കാര്യത്തിൽ ആർക്കും അഭിപ്രായ വ്യത്യാസങ്ങളില്ല .


ഒരൊറ്റ എസ്എംഎസ് കൊണ്ട് ജിയോയുടെ പുതിയ 4 ജി ഫീച്ചർ ഫോൺ സ്വന്തമാക്കാം . ആഗസ്റ്റ് 24 നാണ് ബുക്കിങ്ങ് ആരംഭിക്കുന്നത് . ഉപഭോക്താക്കളുടെ സൌകര്യാർത്ഥം ഒരു എസ്എംഎസ് കൊണ്ട് ജിയോ ഫോൺ ബുക്ക് ചെയ്യാനുള്ള സംവിധാനം കൊണ്ടുവന്നുവെന്ന് ജിയോ അധികൃതർ അറിയിച്ചതായി ഇന്ത്യൻ എക്സ്പ്രസ്സ് റിപ്പോർട്ട് ചെയ്യുന്നു . മെസേജ് അയച്ച് ജിയോ ഫോൺ എങ്ങനെ ബുക്ക് ചെയ്യാം . . . ? JP < > നിങ്ങളുടെ പിൻ കോഡ് < > നിങ്ങളുടെ പ്രദേശത്തെ ജിയോ സ്റ്റോർ കോഡ് ടൈപ്പ് ചെയ്യുക . ഇത് 7021170211 എന്ന നമ്പറിലേക്ക് എസ്എംഎസ് ചെയ്യുക . ഇത് ചെയ്തു കഴിയുമ്പോൾ Thank you എന്ന് പറഞ്ഞകൊണ്ട് ജിയോയിൽ നിന്നും നിങ്ങൾക്ക് മറുപടി ലഭിക്കും . ജിയോ സ്മാർട്ട് ഫോണുകൾ ആഗസ്റ്റ് 24 മുതൽ ബുക്ക് ചെയ്യാവുന്നതാണ് . സെപ്റ്റംബറിൽ ഫോണുകൾ ലഭ്യമാകും . ആദ്യം ബുക്ക് ചെയ്യുന്നവർക്കായിരിക്കും ആദ്യം ഫോൺ ലഭിക്കുക . ആഗസ്റ്റ് 15 മുതൽ 153 രൂപക്ക് ജിയോ ഫോൺ വഴി അൺലിമിറ്റഡ് ഓഫർ നൽകുമെന്നും പ്രഖ്യാപനമുണ്ട് . ജിയോയുടെ 4ജി ഫീച്ചർ ഫോൺ 500 രൂപക്ക് ലഭ്യമാകും എന്നായിരുന്നു ആദ്യം പുറത്തുവന്നിരുന്ന റിപ്പോർട്ടുകളെങ്കിലും ടെലികോം രംഗത്ത് ഒന്നടങ്കം ഞെട്ടിച്ചു കൊണ്ടാണ് ഫോൺ സൌജന്യമാണെന്ന പ്രഖ്യാപനം ജിയോ നടത്തിയത് . എന്നാൽ അഡ്വാൻസ് ഇനത്തിൽ 1500 രൂപ അടക്കണം . ഇത് ഒരു വർഷത്തിനു ശേഷം തിരികെ ലഭിക്കും .


ടെസ്റ്റിൽ വേഗതയിൽ 6000 റൺസ് തികച്ച രണ്ടാമത്തെ ഇന്ത്യൻ താരം എന്ന നേട്ടം വിരാട് കോലി കഴിഞ്ഞ ദിവസം സ്വന്തമാക്കിയിരുന്നു . ആറായിരം റൺസും റെക്കോർഡുമായി മത്സരശേഷം ടീം ഹോട്ടലിൽ മടങ്ങിയെത്തിയ കോലിയെ കാത്തിരുന്നത് അപ്രതീക്ഷിത സമ്മാനമാണ് . സതാംപ്ടണിലെ ഹാർബർ ഹോട്ടലാണ് ഇന്ത്യൻ നായകനെ ആദരിച്ചത് . ' 6000 ' എന്ന എഴുതിയ പ്രത്യേക കേക്കാണ് കോലിക്ക് ഹോട്ടൽ സമ്മാനിച്ചത് . ഹാർബർ ഹോട്ടൽ സ്റ്റാഫിന് നന്ദിയറിയിച്ച് കേക്കിൻറെ ചിത്രം കോലി ട്വിറ്ററിൽ പങ്കുവെച്ചു . സതാംപ്ടൺ ടെസ്റ്റിലെ ഒന്നാം ഇന്നിംഗ്സിൽ ഒമ്പത് റൺസ് നേടിയപ്പോഴാണ് കോലി 6000 ക്ലബിൽ ഇടംപിടിച്ചത് . 70 - ാം ടെസ്റ്റിലെ 119 - ാം ഇന്നിംഗ്സിലായിരുന്നു കോലിയുടെ 6000 റൺസ് . 65 ടെസ്റ്റിലും 117 ഇന്നിംഗ്സിലും 6000 ക്ലബിലെത്തിയ സുനിൽ ഗവാസ്കറാണ് വേഗത്തിൽ 6000 ക്ലബിലെത്തിയ ഇന്ത്യൻ താരം . നേട്ടത്തിലെത്താൻ ഇതിഹാസ താരങ്ങളായ സെവാഗിന് 72 ടെസ്റ്റും 123 ഇന്നിംഗ്സും , ദ്രാവിഡിന് 73 ടെസ്റ്റും 125 ഇന്നിംഗ്സും , സച്ചിന് 76 ടെസ്റ്റും 120 ഇന്നിംഗ്സും വേണ്ടിവന്നു .


നിങ്ങൾ ഞങ്ങളുടെ മികച്ച കസ്റ്റമറാണെന്ന കാര്യം അറിയാം . അതിനാൽ വാർഷിക ഓഫറുകളുമായി നിങ്ങളുടെ സ്വപ്നങ്ങൾക്ക് നിറം പകരാൻ പുതിയ ഡൊമെയിൻ ഓഫറുകൾ ഞങ്ങൾ മുന്നോട്ടുവയ്ക്കുന്നു . ഒരേ സമയം ലാഭകരവും അസുലഭവും ആയ അവസരമാണിത് . നിങ്ങൾക്കായി . com ഓഫറുകളുമായി ഞങ്ങളെത്തുകയാണ് . വെറും 349 രൂപയ്ക്ക് നിങ്ങൾക്ക് ഡൊമെയ്നുകൾ വാങ്ങാവുന്നതാണ് . അസുലഭമായ അവസരമെന്ന് ഞങ്ങൾ പറയാൻ കാരണം ഇതാണ് . ഞങ്ങളുടെ ഡൊമെയ്ൻ എതിരാളികൾ മുന്നോട്ടുവയ്ക്കുന്ന ഓഫറുകൾ താഴെ ചേർക്കുന്നു . 1 . ഹോസ്റ്റിങ് രാജ - 589 2 . ബിഗ് റോക്ക് - 639 3 . ഡോമെയ്ൻ ഇന്ത്യ - 492 ഞങ്ങളുടേത് വെറും 349 / - അതുമാത്രമല്ല , ഫോണിലൂടെ 24 * 7 ടെക് സപ്പോർട്ടാണ് . ഇ മെയിൽ സന്ദേശങ്ങളയച്ചാൽ ഞങ്ങളുടെ ടീമംഗങ്ങളിൽ നിന്നും ഉടൻ മറുപടി ലഭിക്കും . ലൈവ് ചാറ്റ് സൌകര്യങ്ങളും ഉണ്ടായിരിക്കും . എങ്ങനെ ഡൊമെയ്ൻ വാങ്ങിക്കാം ? ഡൊമെയ്ൻ വാങ്ങാൻ പ്രധാനമായും മൂന്ന് ഘട്ടങ്ങളാണുളളത് - ഡൊമെയ്നിന്റെ പേര് തിരഞ്ഞെടുക്കൽ , അക്കൌണ്ട് ഉണ്ടാക്കൽ , ഓൺലൈൻ പേയ്മെന്റ് . മറ്റ് സവിശേഷതകൾ ഓരോ ഡൊമെയ്ൻ നെയിമിനുമൊപ്പം സൌജന്യ ആഡ് ഓൺ സൌകര്യം ഉണ്ടായിരിക്കും . 1 : - രണ്ട് സൌജന്യ ഇ മെയിൽ അക്കൌണ്ടുകൾ 2 : - ഫ്രീ ഇ മെയിൽ ഫോർവേർഡ്സ് 3 : - ഡൊമെയ്ൻ തെഫ്റ്റ് പ്രൊട്ടക്ഷൻ 4 : - എളുപ്പത്തിൽ ഉപയോഗിക്കാവുന്ന കൺട്രോൾ പാനൽ കൂടുതൽ വിവരങ്ങൾക്ക് http : / / www . yourdomainsearch . com / എന്ന വെബ്സൈറ്റ് സന്ദർശിക്കാം


കേന്ദ്ര സർക്കാരും റിസർവ് ബാങ്കും തമ്മിൽ തുടരുന്ന തർക്കം രൂപയെ തളർത്തുന്നു . റിസർവ് ബാങ്ക് ഗവർണർ ഊർജിത് പട്ടേൽ രാജിക്കൊരുങ്ങുന്നതായുളള വാർത്തകൾ പുറത്ത് വന്നതോടെ രൂപ ഡോളറിനെതിരെ 74 ലേക്ക് തകർന്നടിഞ്ഞു . പിടിഐയിൽ നിന്ന് ഒടുവിൽ ലഭിക്കുന്ന റിപ്പോർട്ടുകൾ പ്രകാരം ഇപ്പോൾ ഡോളറിനെതിരെ രൂപയുടെ മൂല്യം 74.08 എന്ന താഴ്ന്ന നിലയിലാണ് . ഇന്ന് 40 പൈസുടെ ഇടിവാണ് രൂപയുടെ മൂല്യത്തിലുണ്ടായത് . രാവിലെ താഴ്ന്ന നിരക്കായ 73.68 ൽ നിന്ന് വ്യാപാരം തുടങ്ങിയപ്പോൾ മുതൽ രൂപയുടെ മൂല്യത്തിൽ ഇടിവ് രേഖപ്പെടുത്തുകയായിരുന്നു . ഇന്നലെ വ്യാപാരം അവസാനിക്കുമ്പോൾ ഡോളറിനെതിരെ 23 പൈസുടെ ഇടിവ് രേഖപ്പെടുത്തി ഡോളറിനെതിരെ 73.68 എന്ന നിലയിലായിരുന്നു മൂല്യം . ഇറക്കുമതി മേഖലയിൽ യുഎസ് ഡോളറിന് ഇന്ന് ആവശ്യകത വലിയതോതിൽ വർദ്ധിച്ചത് രൂപയുടെ മൂല്യത്തിൽ വലിയ ഇടിവിന് കാരണമായ മറ്റ് കാരണങ്ങൾ . വിദേശ ഫണ്ടുകൾ പുറത്തേക്ക് പ്രവഹിച്ചതും രൂപയ്ക്ക് ഭീഷണിയായി . ഇന്ന് ഇന്ത്യൻ ഓഹരി വിപണിയിൽ ഇടിവ് ദൃശ്യമായതും രൂപയുടെ തളർച്ചയ്ക്ക് ആക്കം കൂട്ടി .


റിലയൻസ് ജിയോയുടെ വരവോടെ കാര്യങ്ങൾ മാറിമറിഞ്ഞ ടെലികോം മേഖലയിൽ അമ്പരപ്പിക്കുന്ന പുതിയ മാറ്റങ്ങൾ അണിയറയിൽ ഒരുങ്ങുകയാണ് . രാജ്യത്ത് ഏറ്റവുമധികം ഉപഭോക്താക്കളുള്ള എയർടെൽ ഉൾപ്പെടെ മറ്റെല്ലാം കമ്പനികളെയും വെള്ളം കുടിപ്പിക്കുന്ന ജിയോയ്ക്കും പുതിയ സാഹചര്യങ്ങളിൽ മുട്ടുമടക്കേണ്ടി വന്നേക്കും . ഈ സാമ്പത്തിക വർഷം തന്നെ കേരളത്തിലടക്കം 4 - ജി സേവനങ്ങൾ ആരംഭിക്കുമെന്ന് ബി . എസ് . എൻ . എൽ ഇതിനോടകം വ്യക്തമാക്കിയിട്ടുണ്ട് . പ്ലാനുകളുടെ കാര്യത്തിൽ ജിയോയെ വെല്ലുവിളിക്കാൻ ഇപ്പോൾ തന്നെ ബി . എസ് . എൻ . എല്ലിന് കഴിയുന്നുണ്ടെങ്കിലും 4 - ജി വേഗതയില്ലാത്തതാണ് ഉപഭോക്താക്കളെ പിന്നോട്ട് വലിക്കുന്നത് . പ്രധാന നഗരങ്ങളിൽ 4 - ജി സേവനം ആരംഭിക്കുന്നതിനോടൊപ്പം ഇവിടങ്ങളിൽ ഇപ്പോഴുള്ള 3 - ജി സൌകര്യം മറ്റിടങ്ങളിലേക്ക് നൽകും . ഇതോടെ വേഗതയുടെ കാര്യത്തിൽ നിലനിൽക്കുന്ന പരാതി ബി . എസ് . എൻ . എൽ അവസാനിപ്പിക്കും . തിരക്കേറിയ നഗരങ്ങളിൽ മൊബൈൽ നെറ്റ്വർക്കിനെ തന്നെ ആശ്രയിക്കുന്നതിന് പകരം , വൈഫൈ ഹോട്ട് സ്പോട്ടുകൾ ആരംഭിക്കാനും കമ്പനി പദ്ധതിയിടുന്നുണ്ട് . ഇതിന് പുറമേയാണ് 2018ഓടെ ഐഡിയ - വോഡഫോൺ കമ്പനികളുടെ ലയനം പൂർത്തിയാകുമെന്ന് ഇരു കമ്പനികളും സംയുക്ത പ്രസ്താവനയിലൂടെ അറിയിച്ചിരിക്കുന്നത് . ലയനത്തിന് കോംപറ്റീഷൻ കമ്മീഷന്റെ അനുമതി കഴിഞ്ഞ ദിവസം ലഭിച്ചിരുന്നു . സെക്യൂരിറ്റീസ് ആന്റ് എക്സ്ചേഞ്ച് ബോർഡ് ഓഫ് ഇന്ത്യ ( സെബി ) , നാഷണൽ കമ്പനി ലോ ട്രിബ്യൂണൽ ( എൽ . സി . എൽ . ടി ) എന്നിവിടങ്ങളിൽ നിന്നുള്ള അനുമതി കൂടി ഇനി ലഭിക്കേണ്ടതുണ്ട് . രാജ്യത്ത് രണ്ടും മൂന്നും സ്ഥാനങ്ങളിൽ നിൽക്കുന്ന വോഡഫോണും ഐഡിയയും ഒന്നാകുമ്പോൾ ആകെ വിപണി വിഹിതത്തിന്റെ 41 ശതമാനവും ഇവരുടെ കൈയ്യിലാവും . ജിയോ പോലുള്ള ശക്തരായ എതിരാളികളെ തളയ്ക്കാൻ ലക്ഷ്യമിടുന്ന ദീർഘകാല പരിപാടികൾക്കാണ് ഇരു കമ്പനികളും പദ്ധതിയിടുന്നത് . വലിയ വില നൽകി ഇന്റർനെറ്റ് ഉപയോഗിച്ചിരുന്ന ഇന്ത്യക്കാർക്ക് തുശ്ചമായ നിരക്കിലും സൌജന്യമായുമൊക്കെ അതിവേഗ ഇന്റർനെറ്റ് സേവനം എത്തിച്ചതിന്റെ ക്രെഡിറ്റ് ജിയോയ്ക്ക് സ്വന്തമാണ് . തുടർന്ന് മറ്റ് കമ്പനികളെല്ലാം വില കുറയ്ക്കാൻ നിർബന്ധിതരായി . മത്സരം കൂടുതൽ കനക്കുമ്പോൾ ഉപഭോക്താവിന് അത് അനുകൂലമായിരിക്കുമെന്നാണ് പ്രതീക്ഷ .


ഓൺലൈനിൽ മൊബൈൽ ഫോണുകൾ ആദായ വിൽപ്പനയ്ക്ക് വയ്ക്കുന്നതിനെതിരെ പരാതി . ഇന്ത്യൻ സെല്ലുലാർ അസോസിയേഷൻ ആണ് കേന്ദ്ര വാണിജ്യ മന്ത്രി സുരേഷ് പ്രഭുവിന് പരാതി നൽകിയത് . ഇ - കോമേഴ്സ് സൈറ്റുകളിലെ ഫോൺ വിൽപ്പന പ്രത്യക്ഷ വിദേശ വിനിമയ ചട്ടങ്ങളുടെ ലംഘനമാണ് എന്നാണ് പരാതിയിൽ പറയുന്നത് . ആപ്പിൾ , മൈക്രോമാക്സ് , നോക്കിയ , വിവോ , ലാവ , ലെനോവ ( മോട്ടറോള ) എന്നീ കമ്പനികളാണ് ഐസിഎയെ പ്രതിനിധീകരിച്ച് പരാതി നൽകിയത് . നിലവിൽ എഫ് . ഡി . ഐ നിയമങ്ങൾ ലംഘിച്ചാണ് വ്യാപാര പങ്കാളികളുമായി ചേർന്ന് കുറഞ്ഞവിലക്കാണ് മൊബൈൽ ഹാൻഡ് സെറ്റുകൾ വിൽപന നട്ത്തുന്നത് . ഇത് ചെറുകിട കച്ചവടക്കാർക്ക് തിരിച്ചടിയായെന്നാണ് മൊബൈൽ നിർമാതാക്കൾ ആരോപിക്കുന്നത് . രാജ്യത്തെ ആറുകോടി ജനങ്ങളുടെ തൊഴിലിനെ ഇത് ബധിക്കുമെന്നും അസോസിയേഷൻ കുറ്റപ്പെടുത്തി . എന്നാൽ സെല്ലുലാർ അസോസിയേഷൻറെ ആരോപണങ്ങൾ ആമസോൺ നിഷേധിച്ചിട്ടുണ്ട് . രാജ്യത്തെ നിയമങ്ങൾക്കനുസൃതമായാണ് പ്രവർത്തിക്കുന്നതെന്നും വില്പനക്കാരാണ് ഉത്പന്നങ്ങളുടെ വില നിശ്ചയിക്കുന്നതെന്ന് ആമസോൺ വക്താവ് വ്യക്തമാക്കി .


100 ശതമാനം കാഷ്ബാക്കുമായി ജിയോ . ദീപാവലിയോടനുബന്ധിച്ച് മൊബൈൽ റീച്ചാർജിന് 100 ശതമാനം കാഷ്ബാക്ക് ജിയോ പ്രഖ്യാപിച്ചു . ഒക്ടോബർ 12 ആരംഭിച്ച ഓഫർ ദീപാവലിയുടെ തലേദിവസമായ ഒക്ടോബർ 18ന് അവസാനിക്കും . ധൻ ധനാ ധൻ ഓഫർ പ്രകാരം 399 രൂപ റീച്ചാർജ് ചെയ്യുമ്പോഴാണ് അത്രയും തന്നെ തുക വൌച്ചറുകളായി തിരിച്ചുനൽകുക . ഇതുപ്രകാരം ലഭിക്കുന്ന 50 രൂപയുടെ എട്ട് വൌച്ചറുകൾ ഓരോന്നുവീതം ഓരോതവണ റീച്ചാർജ് ചെയ്യുമ്പോഴും ഉപയോഗിക്കാം . ബി ഡാറ്റ ( ഒരു ദിവസം ഒരു ജി . ബി ) , സൌജന്യ എസ്എംഎസ് , കോളുകൾ എന്നിവയാണ് ലഭിക്കുക . കാലാവധിയാകട്ടെ 84 ദിവസവും . കൂടാതെ , 50 രൂപയുടെ എട്ട് വൌച്ചറുകൾ പ്രകാരം 400 രൂപയാണ് കാഷ്ബാക്കായി ലഭിക്കുക . എന്നാൽ , നവംബർ 15നുശേഷം നടത്തുന്ന 309 രൂപയോ അതിന് മുകളിലുള്ളതോ ആയ റീച്ചാർജുകൾക്ക് ഓരോ വൌച്ചറുകൾ ഉപയോഗിക്കാം . അതായത് 309 രൂപയ്ക്ക് റീച്ചാർജ് ചെയ്യുമ്പോൾ 259രൂപ നൽകിയാൽ മതി . നിലവിൽ പ്ലാൻ കാലാവധി ഉള്ളവർക്കും റീച്ചാർജ് ചെയ്യാം . കാലാവധി തീരുന്നമുറയ്ക്ക് പുതിയ ഓഫർ പ്രാബല്യത്തിലാകും . ജിയോഡോട്ട്കോം , മൈ ജിയോ ആപ്പ് , ജിയോ സ്റ്റോറുകൾ , മറ്റ് ഓൺലൈൻ പ്ലാറ്റുഫോമുകൾ എന്നിവ വഴി റീച്ചാർജ് ചെയ്യുമ്പോൾ ഈ ആനുകൂല്യം ലഭിക്കും . ഒക്ടോബർ 19നുശേഷം താരിഫ് പ്ലാനുകൾ പരിഷ്കരിക്കാനും ജിയോയ്ക്ക് പദ്ധതിയുണ്ടെന്നാണ് റിപ്പോർട്ട് .


ഇ . പി . എഫ് വരിക്കാരുടെ ഓഹരി നിക്ഷേപത്തിന്റെ ലാഭം നേരിട്ട് അക്കൌണ്ടിലേക്ക് കൈമാറും . തങ്ങളുടെ ഓഹരി നിക്ഷേപം വരിക്കാർക്ക് പരിശോധിക്കാനും കഴിയും . ഇതുമായി ബന്ധപ്പെട്ട പുതിയ അക്കൌണ്ടിങ് നയം ഇ . പി . എഫ് സെൻട്രൽ ബോർഡ് ഓഫ് ട്രസ്റ്റീസ് യോഗം അംഗീകരിച്ചു . ഇതു ചൂണ്ടിക്കാട്ടി ഇ . പി . എഫ് പലിശ കുറയ്ക്കാനും സാധ്യതയുണ്ടെന്നാണ് റിപ്പോർട്ടുകൾ . ഇ . പി . എഫ് നിക്ഷേപത്തിന്റെ 15 ശതമാനമാണ് ഇടിഎഫ് വഴി ഓഹരിയിൽ നിക്ഷേപിക്കുന്നത് . വരിക്കാർക്ക് പരമാവധി നേട്ടം നൽകുകയെന്ന ലക്ഷ്യത്തോടെ 2015ലാണ് ഇത്തരത്തിലുള്ള നിക്ഷേപം ഇ . പി . എഫ് . ഒ തുടങ്ങിയത് . പുതിയ തീരുമാനം അനുസരിച്ച് 15 ശതമാനം ഓഹരി നിക്ഷേപം മ്യൂച്വൽ ഫണ്ട് നിക്ഷേപം പോലെ ഓരോരുത്തരുടെയും അക്കൌണ്ടിൽ വരവുവെയ്ക്കും . പി . എഫ് നിക്ഷേപം പിൻവലിക്കുമ്പോൾ ഇതും പണമാക്കിമാറ്റാം . സ്വന്തം നിക്ഷേപത്തിന്റെ വിപണി വില എപ്പോഴും വരിക്കാർക്ക് പരിശോധിക്കാൻ സാധിക്കുന്നതിനാൽ ഇതിന്റെ നേട്ടവും കോട്ടവും വിലയിരുത്തി എപ്പോൾ പണം പിൻവലിക്കണമെന്ന് തീരുമാനിക്കാം . ഇത് മുൻനിർത്തിയാണ് ഇ . പി . എഫ് നിക്ഷേപങ്ങളുടെ പലിശ കുറയ്ക്കാൻ നീക്കം തുടങ്ങിയക് . ഇപ്പോൾ അംഗങ്ങൾക്ക് നൽകുന്ന 8.65 ശതമാനത്തിൽ നിന്ന് വീണ്ടും കുറച്ചേക്കും . പലിശ നിരക്ക് കുറയ്ക്കുന്നത് സംബന്ധിച്ച് ധനകാര്യ വകുപ്പ് തൊഴിൽ വകുപ്പുമായി കൂടിയാലോചനകൾ നടത്തി വരികയാണ് . നേരത്തെ 8.8 ശതമാനം പലിശയായിരുന്നു ഇ . പി . എഫ് നിക്ഷേപങ്ങൾക്ക് നൽകിയിരുന്നത് . കഴിഞ്ഞ വർഷം ഡിസംബറിൽ ഇത് 8.65 ശതമാനമായി കുറച്ചു . രാജ്യത്താകമാനം വിവിധ രംഗങ്ങൾ തൊഴിലെടുക്കുന്ന 4.5 കോടിയോളം അംഗങ്ങളാണ് ഇ . പി . എഫ് പദ്ധതിയിലുള്ളത് .


ബൈക്ക് ഓടിക്കുന്നവരുടെ പ്രധാന ആശങ്കയാണ് ഹെൽമറ്റ് ഇട്ട് വണ്ടി ഓടിച്ചാൽ മുടി കൊഴിയുമോ എന്നത് . ഏറെ നേരം തലയോട്ടിയിൽ ചൂടേറ്റ് വിയർക്കുന്നതാണ് ഇതിനാ കാരണമാകുന്നത് . എന്നാൽ തണുപ്പേകുന്ന ഹെൽമറ്റ് ആണ് നിങ്ങൾ ഉപയോഗിക്കുന്നതെങ്കിലോ ? വേനൽകാലത്ത് ഏറെ ഉപകാരപ്രദമാകുമെന്ന് നിസംശയം പറയാം . അത്തരത്തിലൊരു ഹെൽമറ്റാണ് ഇപ്പോൾ വിപണിയിൽ എത്താൻ പോകുന്നത് . ഹൈദരാബാദിൽ നിന്നുളള മൂന്ന് മെക്കാനിക്കൽ എഞ്ചിനീയർമാരാണ് എയർ കണ്ടീഷൻ ഹെൽമറ്റ് യാഥാർത്ഥ്യമാക്കിയിരിക്കുന്നത് . 22 വയസ് വീതമുളള കൌസ്തുഭ് കൌണ്ടിന്യ , ആനന്ദ് കുമാർ , ശ്രീകാന്ത് കൊമ്മൂല എന്നിവരാണ് ഈ ഹെൽമറ്റ് നിർമ്മിച്ചിരിക്കുന്നത് . ബച്ചുപ്പളളി വിഎൻആർ വിജ്ഞാന ജ്യോതി ഇൻസ്റ്റിറ്റ്യൂട്ടിൽ നിന്നും 2016ലാണ് ഇവർ പഠനം പൂർത്തിയാക്കി ഇറങ്ങിയത് . നിലവിൽ വ്യാവസായിക ജോലികളിൽ ഏർപ്പെടുന്നവർക്കായുളള ഹെൽമറ്റ് ഇവർ തയ്യാറാക്കിയിട്ടുണ്ട് . ഇനി ബൈക്ക് യാത്രക്കാർക്ക് വേണ്ട ഹെൽമറ്റിന്റെ രൂപമുണ്ടാക്കും . രണ്ട് മണിക്കൂർ ബാറ്ററി ലൈഫ് ഉറപ്പു പറയുന്ന ഹെൽമറ്റിന് 5,000 രൂപയും 8 മണിക്കൂർ ബാറ്ററി ലൈഫ് ഉളള ഹെൽമറ്റിന് 5.500 രൂപയുമാണ് വിലയിട്ടിരിക്കുന്നത് . നിലവിൽ ഇവരുടെ സ്റ്റാർട്ട് അപ്പിൽ നിന്നും ഹെൽമറ്റുകൾ വാങ്ങാൻ നാവികസേനയും ടാറ്റ മോട്ടോർസും കരാർ ഒപ്പുവെച്ചുകഴിഞ്ഞു . ഏറെ സുരക്ഷയും ഭദ്രതയും ഉറപ്പാക്കുന്ന ഹെൽമറ്റ് വാണിജ്യാടിസ്ഥാനത്തിൽ താമസിയാതെ പുറത്തിറങ്ങും . ഇതിന്റെ ഭാഗമായി ഹൈദരാബാദ് ട്രാഫിക് പൊലീസിന് ആദ്യ 20 ഹെൽമറ്റുകൾ സൌജന്യമായി നൽകും .


ഏഷ്യാ കപ്പ് സൂപ്പർ ഫോറിലെ ആദ്യ മത്സരത്തിൽ ബംഗ്ലാദേശിനെതിരേ ടോസ് നേടിയ ഇന്ത്യ ഫീൽഡിങ് തെരഞ്ഞെടുത്തു . ദുബായിൽ നടക്കുന്ന മത്സരത്തിൽ ഒരു മാറ്റവുമായിട്ടാണ് ഇന്ത്യ ഇറങ്ങുന്നത് . പരിക്കേറ്റ ഹാർദിക് പാണ്ഡ്യക്ക് പകരം രവീന്ദ്ര ജഡേജ കളിക്കും . രണ്ട് മാറ്റങ്ങളുമായിട്ടാണ് ബംഗ്ലാദേശ് ഇറങ്ങുന്നന്നത് . മുശ്ഫികർ റഹീം , മുസ്തഫിസുർ റഹ്മാൻ എന്നിവർ ടീമിലേക്ക് തിരിച്ചെത്തിയപ്പോൾ മൊമിനുൾ , അബു ഹൈദർ എന്നിവർ പുറത്തിരിക്കും . സൂപ്പർ ഫോറിലെത്തിയ നാല് ടീമുകൾ പരസ്പരം കളിക്കും . പാക്കിസ്ഥാൻ , അഫ്ഗാനിസ്ഥാൻ എന്നിരാണ് മറ്റു ടീമുകൾ . കൂടുതൽ പോയിന്റ് നേടിയ രണ്ട് ടീമുകളാണ് ഫൈനലിൽ ഏറ്റുമുട്ടുക .


വിവാദങ്ങൾക്ക് ഒടുവിൽ രാജ്യത്ത് വിജയകരമായി പ്രദർശനം തുടരുന്ന പത്മാവത് സിനിമയ്ക്ക് മലേഷ്യയിൽ നാഷണൽ ഫിലിം സെൻസർ ബോർഡിന്റെ വിലക്ക് . സഞ്ജയ് ലീല ബൻസലി സംവിധാനം ചെയ്ത ചിത്രത്തിൽ മുസ്ലീം വികാരത്തെ വ്രണപ്പെടുത്തുന്ന ദൃശ്യങ്ങളുടെന്ന് ചൂണ്ടിക്കാട്ടിയാണ് മലേഷ്യയിൽ സിനിമ നിരോധിച്ചത് . രാജ്യത്തെ മുസ്ലീം വികാരത്തെ വ്രണപ്പെടുത്തുന്ന ചിത്രം റിലീസ് ചെയ്യാൻ അനുവദിക്കില്ലെന്ന് നാഷണൽ ഫിലിം സെൻസർ ബോർഡ് ചെയർമാൻ മുഹമ്മദ് സബർബെ അബ്ദുൾ അസീസ് പറഞ്ഞു . സിനിമയുടെ കഥപറച്ചിൽ ഇസ്ലാം വിരാകതെ സ്പർശിക്കുന്നു . ഒരു മുസ്ലീം ഭൂരിപക്ഷമുള്ള രാജ്യമായ മലേഷ്യയിൽ അത് വലിയ പ്രശ്നമാണെന്നും അസീസ് കൂട്ടിച്ചേർത്തു . അതേസമയം , ചിത്രത്തിലെ ചില രംഗങ്ങൾ ഒഴിവാക്കണമെന്നാവശ്യപ്പെട്ട് അഭിഭാഷകനായ മനോഹർ ലാൽ ശർമ്മ സമർപ്പിച്ച ഹർജി സുപ്രീംകോടതി തള്ളി . ചീഫ് ജസ്റ്റീസ് ദീപക് മിശ്ര ഉൾപ്പെട്ട ബഞ്ചാണ് തള്ളിയത് . ചിത്രത്തിന്റെ പേരിലടക്കം സെൻസർ ബോർഡ് നിർദ്ദേശിച്ച മാറ്റങ്ങൾ വരുത്തി പുറത്തിറങ്ങിയ ശേഷം ചില രംഗങ്ങൾ ഒഴിവാക്കണമെന്നാവശ്യം അംഗീകരിക്കാനാവില്ലെന്നും ചീഫ് ജസ്റ്റീസ് വ്യക്തമാക്കി .


സാംസങ് പ്രേമികളുടെ കാത്തിരിപ്പിന് വിട . ഗാലക്സി നോട്ട് 7 - ൻ്റെ പൊട്ടിത്തെറി പരാജയത്തിന് ശേഷം വിപണി തിരിച്ചുപിടിക്കാൻ ഗാലക്സി നോട്ട് 8 എത്തുന്നു . സ്മാർട്ട് ഫോണുകളുടെ രാജാവ് സാംസങിൻ്റെ ഏറ്റവും വലുപ്പമേറിയ ഫോൺ ആയിരിക്കും ഗാലക്സി നോട്ട് 8 എന്ന് സാംസങ് കമ്പനി തന്നെ പുറത്തുവിട്ടിരിക്കുന്നു . 6 . 3 ഇഞ്ചിലാണ് നോട്ട് 8 എത്തുന്നത് . ഫോണിനെ കുറിച്ചുളള മറ്റ് സവിശേഷതകൾ ഓദ്ധ്യോഗികമായി കമ്പനി പുറത്തുവിട്ടില്ല . സാംസങിൻ്റെ ഏറ്റവും വിലയുള്ള ഫോൺ കൂടി ആയിരിക്കും ഗാലക്സി നോട്ട് 8.73880 രൂപയാണ് ഗാലക്സി നോട്ട് 8 ന് വില പ്രതീക്ഷിക്കുന്നത് . 6GB റാം , 128 GB സ്റ്റോറേജ് , സാംസങ്ങിൻറെ സ്വന്തം ബിക്സ്ബി വോയ്സ് അസിസ്റ്റൻ്റ് എന്നിവയും ഇതിൽ ഉണ്ടാവും . രണ്ടു പിൻക്യാമറകളുളള കമ്പനിയുടെ ആദ്യത്തെ ഹൈ എൻഡ് സ്മാർട്ട്ഫോൺ ആയിരിക്കും ഗാലക്സി നോട്ട് 8.12MP വൈഡ് ആംഗിൾ ലെൻസ് . 13MP ടെലിഫോട്ടോ ലെൻസ് എന്നിവയായിരിക്കും പിന്നിൽ ഉണ്ടാവുക . ആപ്പിൾ ഐഫോൺ 7 പ്ലസിൻ്റെ ക്യാമറ പോലെ ആയിരിക്കും ഇവ പ്രവർത്തിക്കുക .


ഇന്ത്യൻ വിപണിയിൽ തരംഗമായ റെഡ്മി നോട്ട് 4 നു പിറകെ ഷവോമി അടുത്ത ഫോണുമായി രംഗത്ത് . ഷവോമി എംഐ 5എക്സ് ആണ് ഉടൻ ഇന്ത്യൻ വിപണിയിൽ എത്തുന്നത് . റെഡ്മി നോട്ട് 4 ൻറെ 50 ലക്ഷത്തോളം യൂണിറ്റുകളാണ് ഷവോമി ഇന്ത്യയിൽ വിറ്റത് . ഇതിന് പിന്നാലെയാണ് എംഐ 5എക്സ് വിപണിയിൽ എത്തുന്നത് . ആൻഡ്രോയ്ഡ് 7 ൽ പ്രവർത്തിക്കുന്ന ഫോണിന് എംഐയുഐ കസ്റ്റമറൈസേഷൻ ഷവോമി നൽകുന്നു . 4 ജിബി റാമും 64 ജിബി സ്റ്റോറേജുമുള്ള 625 എസ് ഒ സിയാണ് സിയോമിയുടെ പുതിയ വേർഷനുള്ളത് . സിയോമി എംഐ 5എക്സിൻറെ ഏറ്റവും ആകർഷകമായ ഫീച്ചർ ഇതിൻറെ ഇരട്ട ക്യാമറയാണ് . 12 എംപി വൈഡ് ആംഗിൾ ക്യാമറയും 12 എംപി ടെലിഫോട്ടോ ലെൻസുമാണിതിനുള്ളത് . 4 ആക്സിസ് ഇമേജ് സ്റ്റെബിലൈസേഷൻ വ്യക്തതയാർന്ന ചിത്രങ്ങൾ എടുക്കാൻ സഹായിക്കും . 4കെ വീഡിയോ റെക്കോർഡിങ്ങ് സംവിധാനവുമുണ്ട് എംഐ 5എക്സിന് .


ലോകത്തിൽ ഏറ്റവും അധികം പ്രതിഫലം പറ്റുന്ന താരങ്ങൾ ആരൊക്കെ ആണെന്ന് ചോദിച്ചാൽ പെട്ടെന്ന് ആർക്കും ഉത്തരം പറയാൻ കഴിഞ്ഞോളണം എന്നില്ല . ഇന്ത്യയിലെ കാര്യം ആണെങ്കിൽ ക്രിക്കറ്റ് താരങ്ങളുടെ പേരായിരിക്കും പലരും മുന്നോട്ട് വയ്ക്കുക . എന്നാൽ അങ്ങനെയല്ല കാര്യങ്ങൾ . വിരാട് കോലിയോ മഹേന്ദ്ര സിങ് ധോണിയോ ഒന്നും ഇക്കാര്യത്തിൽ അത്ര വലിയ പുള്ളികൾ അല്ലെന്നാണ് റിപ്പോർട്ടുകൾ . അവരെയെല്ലാം വെല്ലുന്നവരാണ് ബോളിവുഡിലെ സൂപ്പർ താരങ്ങൾ . ഫോർബ്സ് മാഗസിൻ പുറത്ത് വിട്ട പട്ടികയിൽ ആദ്യ 100 സ്ഥാനങ്ങളിൽ ഇടംപിടിച്ചത് രണ്ട് ഇന്ത്യക്കാർ മാത്രമാണ് . അക്ഷയ് കുമാറും സൽമാൻ ഖാനും മാത്രം . പ്രതിഫലക്കാര്യത്തിൽ പോപ്പുലർ സ്പോർട്സ് / സിനിമ താരങ്ങളെ വെല്ലുന്നവർ വേറേയും ഉണ്ട് .


വിവാഹവേദിയിൽ തമാശകളില്ലെങ്കിൽ അത് എങ്ങനെ ന്യൂജനറേഷൻ വിവാഹം ആകും ? വിവാഹം പോലെ ആയിരക്കണക്കിന് ചടങ്ങുകൾക്കും ‘മല്ലു’വിന് അവരുടെതായ രീതികളുണ്ട് . അതാണ് ഏവരും ഇഷ് ടപ്പെടുന്നതും . വലിയ ഉത്തരേന്ത്യൻ വിവാഹ മാമാങ്കങ്ങളിൽ നിന്ന് നടി അശ്വതി വാര്യരുടെയും അഭിലാഷ് ഉണ്ണികൃഷ് ണ ൻറെയും വിവാഹം വേറിട്ടുനിൽക്കുന്നതും ഇതുകൊണ്ടാണ് . അയാം എ മല്ലു എന്ന് തുടങ്ങുന്ന ഗാനമാണ് വീഡിയോയുടെ ഹൈലൈറ്റ് . വിവാഹത്തിൻറെ വീഡിയോ ചുവടുകളുടെയും സ്വരങ്ങളുടെയും ഐക്യം പറയുന്ന പുതിയ പരീക്ഷണം കൂടിയാണ് . കുറഞ്ഞ സമയം കൊണ്ട് യൂട്യൂബിൽ പതിനായിരങ്ങൾ വീഡിയോ കണ്ടുകഴിഞ്ഞു . ‘മല്ലു’ രീതിയെ കേ ന്ദ്രമാക്കി ഇംഗ്ലീഷിലും മലയാളത്തിലുമായി ചിട്ടപ്പെടുത്തിയ വിരകൾക്കൊപ്പം വരനും വധുവും ബന്ധുക്കളും സുഹൃത്തുക്കളും ചുവടുവെക്കുന്ന വീഡിയോ ശരിക്കും മാറുന്ന മലയാളി കല്യാണത്തിൻറെ നേർക്കാഴ് ചയാണ് .  കതിർമണ്ഡപത്തിൽ നാണത്തോടെ ചുവടുവച്ചു വരുന്ന വധൂസങ്കൽപത്തിൽ നിന്ന് മാറി തകർപ്പൻ ഡാൻസോടെ കടന്നുവരുന്ന വധുവിനെയും വീഡിയോയിൽ കാണാം . മികച്ച പ്രതികരണങ്ങളും വീഡിയോയ്ക്ക് താഴെ സാമൂഹിക മാധ്യമങ്ങളിൽ നിറയുന്നു . 2 . 32 മിനിറ്റാണ് വീഡിയോയുടെ ദൈർഘ്യം . നീ താനെ എൻ പൊൻവസന്തം , മാലേ പൊഴുതിൻ മയക്കത്തിലെ തുടങ്ങിയ ചിത്രങ്ങളിലൂടെയാണ് താരം തെന്നിന്ത്യയുടെ നായികയായത് . വീഡിയോ കാണാംഃ


മലയാളത്തിന്റെ പ്രിയ എഴുത്തുകാരി മാധവിക്കുട്ടിയുടെ ജീവിതം ആസ്പദമാക്കി കമൽ സംവിധാനം ചെയ്യുന്ന ചിത്രമാണ് ആമി . മഞ്ജുവാര്യരാണ് ചിത്രത്തിൽ ആമിയായി എത്തുന്നത് . മലയാളികളുടെ മനം കവർന്ന എഴുത്തുകാരിയുടെ ജീവിതം അഭ്രപാളിയിലെത്തുന്നത് കാണാനുള്ള കാത്തിരിപ്പിലാണ് ആരാധകർ . ഇപ്പോഴിതാ മാധവിയെ കുട്ടിയെ കുറിച്ച് മുരളി ഗോപി പറയുന്നു . ഒരു സ്ത്രീയെ നന്നായിട്ട് മനസ്സിലാക്കാൻ സ്ത്രീകൾക്ക് മാത്രമേ സാധിക്കു എന്ന വാദാം തെറ്റാണ് . മാധവിക്കുട്ടിയെ ഏറ്റവും നന്നായി മനസ്സിലാക്കിയ ആൾ മാധവ ദാസാണെന്ന് നടൻ മുരളി ഗോപി പറഞ്ഞു . ആമിയിൽ മാധവിക്കുട്ടിയുടെ ഭർത്താവ് മാധവദാസിന്റെ കഥാപാത്രം കൈകാര്യം ചെയ്യുന്നത് മുരളി ഗോപിയാണ് . ഒരു ചാനൽ പരിപാടിക്കിടെ സംസാരിക്കുകയായിരുന്നു അദ്ദേഹം . ' സ്വപ്നാടകയെപ്പോലെ ജീവിച്ച ഒരാളാണ് മാധവിക്കുട്ടി . അവരെ പൂർണമായും മനസ്സിലാക്കാൻ ആർക്കെങ്കിലും സാധിച്ചിട്ടുണ്ട് എന്ന് തോന്നുന്നില്ല . എല്ലാവർക്കും അപ്രാപ്യമായ ഒരു ലോകത്ത് വിഹരിച്ചിരുന്നവരാണ് മാധവിക്കുട്ടി . നമ്മൾ കാണുന്നത് മാധവിക്കുട്ടിയെ കുറിച്ചുള്ള നമ്മുടെ കാഴ്ച മാത്രമാണ് . അതിനപ്പുറത്തേക്ക് നീണ്ടു കിടക്കുന്ന വ്യക്തിത്വമായിരുന്നു അവർക്കുണ്ടായിരുന്നു . ഈ കാര്യം മറ്റാരെക്കാളും നന്നായി മനസ്സിലാക്കിയ ഒരാളായിരുന്നു മാധവ ദാസ് മുരളി ഗോപി പറഞ്ഞു . മാധവദാസിന് കമല എന്ന തന്റെ ഭാരയേയും മാധവിക്കുട്ടി എന്ന എഴുത്തുകാരിയേയും മനസ്സിലായിട്ടുണ്ട് . അവർക്ക് മാധവദാസിനെ മനസ്സിലായിട്ടുണ്ടോ എന്ന് തിരിച്ച് ചോദിച്ചാൽ ഉണ്ടാവാം എന്നൊരു ഉത്തമേ തരാൻ സാധിക്കു . മാധവദാസിനെ മനസ്സിലാക്കുന്നതിലേറെ അളവറ്റ സ്നേഹമാണ് ഉണ്ടായിരുന്നത് " - മുരളി ഗോപി പറഞ്ഞു .


മുത്തശ്ശിയുടെ മൃതദേഹം ജൻമനാട്ടിൽ സംസ്കരിക്കാൻ സാധിക്കാത്തതിൽ പള്ളിക്കമ്മിറ്റിക്കെതിരെ പ്രതിഷേധവുമായി ബോളിവുഡ് താരം പ്രിയങ്ക ചോപ്രയും കുടുംബവും . കുമരകം ആറ്റാമംഗലം യാക്കോബായ പള്ളിക്കമ്മിറ്റിയുടെ പ്രതികരണം നിരാശപ്പെടുത്തിയെന്ന് പ്രിയങ്ക ചോപ്ര പ്രതികരിച്ചു . അതേസമയം ഇടവവകാംഗം അല്ലാത്തതിനാലാണ് തീരുമാനമെന്ന് പള്ളിക്കമ്മിറ്റി വിശദീകരിച്ചു . മാമോദീസ ചടങ്ങ് നടന്ന കുമരകം ആറ്റാമംഗലം യാക്കോബായ പള്ളിയിൽ അന്ത്യ കർമ്മങ്ങളും നടക്കണമെന്നായിരുന്നു പ്രിയങ്ക ചോപ്രയുടെ മുത്തശ്ശി മേരി അഖൌരിയുടെ ആഗ്രഹം . മുബൈയിൽ നിന്ന് മൃതദേഹം കുമരകത്തെത്തിച്ച് കുടുംബ കല്ലറയിൽ അടക്കാനുള്ള ബന്ധുക്കളുടെ ശ്രമം പക്ഷെ പള്ളി കമ്മിറ്റി അംഗീകരിച്ചില്ല . അന്യ മതസ്ഥനെ വിവാഹം ചെയ്തതിനാലും ദീർഘകാലമായി പള്ളിയുമായി അടുത്ത ബന്ധം ഇല്ലാത്തതിലാലും അന്ത്യകർമ്മങ്ങൾ നടത്താനനുവദിക്കില്ലെന്നായിരുന്നു പള്ളി കമ്മിറ്റിയുടെ നിലപാട് . ഇതിനെതിരെയാണ് പ്രിയങ്കാ ചോപ്രയും കുടുംബവും പ്രതിഷേധവുമായി രംഗത്തെത്തിയത് യാക്കോബായ സഭ കോട്ടയം ബിഷപ്പ് തോമസ് മാർ തിമോത്തിയോസ് ഇടപെട്ടാണ് പിന്നീട് പൊൻകുന്നത്തെ പള്ളിയിൽ മേരി അഖൌരിയുടെ സംസ്കാര ചടങ്ങുകൾ നടന്നത് . കഴിഞ്ഞ ദിവസം യാക്കോബായ കോട്ടയം ഭദ്രാസന ചുമതലകളിൽ നിന്ന് തോമസ് മാർ തിമോത്തിയോസിനെ ആറ് മാസത്തേക്ക് മാറ്റിയതിന് ഒരു കാരണം മേരി അഖൌരിയുടെ സംസാകരചടങ്ങുകൾക്ക് അനുമതി നൽകിയതാണെന്നും സൂചനയുണ്ട് .


അങ്ങനെ റിലയൻസ് ജിയോ സിം കാർഡ് ഇന്ന് ( സെപ്തംബർ 5 ) മുതൽ എല്ലാവർക്കും ലഭിക്കുകയാണ് . ഇന്ത്യൻ ടെലിക്കോം ചരിത്രത്തിൽ തന്നെ രേഖപ്പെടുത്തപ്പെട്ടേക്കാവുന്ന ഒരു ദിനമാണിത് . കാരണം . മൂന്ന് മാസത്തേക്ക് വോയ്സ് കോളും 4ജി ഡാറ്റയും പൂർണമായും സൌജന്യമായാണ് ജിയോ നൽകുന്നത് . Read Also : ജിയോ തരുന്നത് ' ഫ്രീ ' അല്ല മക്കളേ . . . മുട്ടൻ പണിയാണ് ! ! ! സത്യം അറിഞ്ഞാൽ ഞെട്ടിപ്പോകും 2017 ജനുവരി ഒന്ന് മുതൽ ഡാറ്റയ്ക്ക് മാത്രം പണം നൽകിയാൽ മതി . വോയ്സ് കോളുകൾ അപ്പോഴും സൌജന്യമായിരിക്കും . ഡാറ്റയുടെ കാര്യത്തിൽ മുകേഷ് അംബാനി പറഞ്ഞ കണക്കും ജിയോയുടെ പ്രസിദ്ധീകരിക്കപ്പെട്ട താരിഫും തമ്മിൽ അൽപസ്വൽപം വ്യത്യാസമൊക്കെ ഉണ്ടെങ്കിലും സംഗതി ആളുകൾക്ക് വലിയ നഷ്ടം ഉണ്ടാക്കില്ല . Read Also : എന്തിനാണ് ജിയോ അൺലിമിറ്റഡ് ഫ്രീ കൊടുക്കുന്നത് ? ഉപഭോക്താക്കൾ ഗിനിപ്പന്നികളെ പോലെയോ ? പരീക്ഷണാർത്ഥമെങ്കിലും ജിയോയുടെ സിംകാർഡ് എടുക്കാൻ ആഗ്രഹിക്കുന്നവരായിരിക്കും എല്ലാവരും . അതിനിപ്പോൾ 4ജി ഫോൺ ഇല്ലെങ്കിൽ ജിയോയുടെ ലൈഫ് ഫോൺ വാങ്ങാൻ മടിക്കാത്തവരും ഉണ്ടാകും . ജിയോ സിം എടുക്കുമ്പോൾ എന്തൊക്കെ കാര്യങ്ങൾ ശ്രദ്ധിക്കണം . . . .


ക്രിസ്മസിന് തിയേറ്ററുകളിൽ ആരവം കൂട്ടാൻ ഇത്തവണ ആറ് ചിത്രങ്ങൾ . മമ്മൂട്ടിയുടെ മാസ്റ്റർ പീസ് , പൃഥിരാജിന്റെ വിമാനം , ആഷിഖ് അബു ടൊവിനോ ചിത്രം മായാനദി , ജയസൂര്യയുടെ ആട്2 , വിനീത് ശ്രീനിവാസന്റെ ആനഅലറലോടലറൽ , ഫഹദ് ഫാസിൽ വില്ലൻ വേഷത്തിലെത്തുന്ന വേലൈക്കാരൻ എന്നീ ചിത്രങ്ങളായിരിക്കും തിയേറ്ററുകളിൽ മാറ്റുരയ്ക്കുക . ക്യാംപസിന്റെ കഥപറയുന്ന ചിത്രം മാസ്റ്റർപീസ് ഡിസംബർ 21 നാണ് തിയേറ്ററുകളിൽ എത്തുക . കോളേജ് പ്രൊഫസറുടെ വേഷത്തിലാണ് മമ്മൂട്ടി ചിത്രത്തിലെത്തുന്നത് . അജയ് വാസുദേവാണ് ചിത്രത്തിന്റെ സംവിധായകൻ . പൃഥിരാജിനെ നായകനാക്കി പ്രദീപ് എം നായർ സംവിധാനം ചെയ്യുന്ന ചിത്രം വിമാനം ഡിസംബർ 22 ന് തിയേറ്ററുകളിൽ എത്തും . തൊടുപുഴ സ്വദേശി സജിയുടെ ജീവിതത്തിൽ നിന്ന് പ്രചോദനം ഉൾക്കൊണ്ടുകൊണ്ടാണ് ഈ സിനിമ നിർമിച്ചിരിക്കുന്നത് . ബധിരനും മൂകനുമായ സജി സ്വന്തമായി വിമാനം നിർമിക്കുന്നതാണ് സിനിമയുടെ പ്രമേയം . റാണി പത്മിനിക്ക് ശേഷം ആശിഖ് അബു സംവിധാനം ചെയ്യുന്ന ചിത്രമാണ് മായാനദി . ടൊവിനോ തോമസും ഐശ്വര്യാ ലക്ഷ്മിയുമാണ് കേന്ദ്ര കഥാപാത്രങ്ങൾ . പ്രണയ കഥയാണ് മായാനദി പറയുന്നത് . ഡിസംബർ 22 ന് ചിത്രം തിയേറ്ററുകളിൽ എത്തും . വിനീത് ശ്രീനിവാസൻ നായകനാകുന്ന ചിത്രമാണ് ആന അലറലോടലറൽ . അനു സിത്താരയാണ് നായിക . ദിലീപ് മേനോനാണ് ചിത്രത്തിന്റെ സംവിധാനം . ഡിസംബർ 22 പ്രദർശനത്തിന് എത്തും . പ്രേക്ഷകർ ഏറ്റെടുത്ത ആട് ഒരു ഭീകരജീവിയാണ്് എന്ന ചിത്രത്തിന് ശേഷം മിഥുൻ മാനുവൽ തോമസ് സംവിധാനം ചെയ്യുന്ന ചിത്രമാണ് ആട്2 . ജയസൂര്യയാണ് നായകൻ . ഡിസംബർ 22 നാണ് റിലീസ് .


ഏഷ്യൻ രാജ്യങ്ങളിലെ ഏറ്റവും വലിയ സമ്പന്നൻ എന്ന പദവി റിലയൻസ് ഇൻഡസ്ട്രീസ് മേധാവി മുകേഷ് അംബാനിക്ക് . ചൈനീസ് ഇ - - കൊമേഴ്സ് കന്പനിയായ ആലിബാബയുടെ മേധാവി ജാക്ക് മാ യെ പിന്തള്ളിയാണ് മുകേഷ് അംബാനി ഈ പദവിയിലെത്തിയത് . ഓഹരിവിപണിയുണ്ടായ മുന്നേറ്റമാണ് മുകേഷ് അംബാനിയുടെ സമ്പത്തിന്റെ മൂല്യം വർധിപ്പിച്ചത് . സാന്പത്തിക ഏജൻസിയായ ബ്ലൂംബെർഗ് പുറത്തുവിട്ട റിപ്പോർട്ട് പ്രകാരം 44.3 ബില്ല്യൺ ഡോളറാണ് മുകേഷ് അംബാനിയുടെ ആസ്തി . 44 ബില്ല്യൺ ആണ് ജാക്ക് മായുടെ സന്പാദ്യം . ഈ വർഷം ഇതുവരെ നാല് ബില്ല്യൺ ഡോളറിൻറെ വർധനയാണ് മുകേഷ് അംബാനിയുടെ സന്പാദ്യത്തിലുണ്ടായത് . അദ്ദേഹത്തിൻറെ കന്പനിയായ റിലയൻസ് ഇൻഡസ്ട്രീസിൻറെ മൊത്തം ആസ്തി മൂല്യം നൂറ് ബില്ല്യൺ ഡോളർ കവിഞ്ഞു . ബോംബൈ സ്റ്റോക്ക് എക്സേഞ്ചിൽ ലിസ്റ്റ് ചെയ്ത കന്പനികളിൽ നൂറ് ബില്യൺ ക്ലബിലെത്താനും ഇതോടെ റിലയൻസിനായി . ഇന്ത്യൻ മൊബൈൽ വിപണിയെ ഇളക്കിമറിച്ച ജിയോയുടെ വിജയം ആസ്തി മൂല്യം വർധിപ്പിക്കുന്നതിൽ റിലയൻസിന് തുണയായത് . ജിയോ ജിഗാഫൈബർ എന്ന പേരിൽ അടുത്ത മാസം ബ്രോഡ് ബാൻഡ് സേവനം കൂടി വരുന്നതോടെ റിലയൻസ് ഗ്രൂപ്പിൻറെ ആസ്തി മൂല്യം ഇനിയും വർധിക്കും എന്നാണ് പ്രതീക്ഷിക്കുന്നത് . അതേസമയം ആഗോള ഇകൊമേഴ്സ് രംഗത്തെ മുൻനിര കന്പനിയായ ചൈനയുടെ ആലിബാബയ്ക്ക് ഇത് തിരിച്ചടിയുടെ വർഷമാണ് . ന്യൂയോർക്ക് സ്റ്റോക്ക് എക്സേഞ്ചിൽ ഒരൊറ്റ മാസം കൊണ്ട് പത്ത് ശതമാനം ഇടിവാണ് ആലിബാബയുടെ ഓഹരിവിലയിലുണ്ടായത് . അതേസമയം 487 ബില്ല്യൺ ഡോളർ ആസ്തിമൂല്യവുമായി ഏഷ്യയിലെ ഏറ്റവും വലിയ കന്പനി എന്ന ബഹുമതി ആലിബാബയ്ക്ക് തന്നെയാണ് . ബ്ലുംബെർഗ്ഗ് റിപ്പോർട്ട് പ്രകാരം ആമസോൺ മേധാവി ജെഫ് ബിസോസ് ആണ് നിലവിൽ ലോകത്തെ ഏറ്റവും വലിയ സമ്പന്നൻ . ന്യൂയോർക്ക് ഓഹരി വിപണിയിൽ ആമസോണിൻറെ ഓഹരി വിലയിലുണ്ടായ കുതിപ്പാണ് ജെഫ് ബിസോസിനെ അതിസന്പന്നൻമാരുടെ പട്ടികയിൽ ഒന്നാമതെത്തിച്ചത് . നിലവിലെ കണക്കുകൾ പ്രകാരം 150 ബില്യൺ ഡോളറാണ് ബിസോസിൻറെ ആസ്തി . മെക്രോസോഫ്ട് സ്ഥാപകൻ ബിൽ ഗേറ്റ്സിനേയും ( 94 ബില്ല്യൺ ) വാൾട്ടൺ കുടുംബത്തെയും മറി കടന്നാണ് ജെഫ് ബിസോസ് പട്ടികയിൽ മുന്നിലെത്തിയത് . ബ്ലൂംബെർഗ്ഗ് തയ്യാറാക്കിയ ലോകത്തെ അതിസമ്പന്നരുടെ പട്ടിക - റാങ്ക് / കമ്പനി / ആസ്തിമൂല്യം / രാജ്യം


ഒരു കാലത്ത് കാമ്പസുകളുടെ ആവേശമായിരുന്നു ഈ മെലിഞ്ഞ സുന്ദരൻ . ഇവൻറെ പേര് ഇരുചക്ര വാഹന പ്രേമികളുടെ ചുണ്ടിലും നെഞ്ചിലും ഇന്നും മായാതെ അവശേഷിക്കുന്നു . പറഞ്ഞു വരുന്നത് ആരെക്കുറിച്ചാണ് എന്നാവും . പലർക്കും ഇപ്പോൾ തന്നെ ഉത്തരം ലഭിച്ചിട്ടുണ്ടാകം . സംശയിക്കേണ്ട . നമ്മുടെയൊക്കെ സ്വന്തം യമഹ ആർ എകസ് 100 . 1985 ലാണ് ജപ്പാൻ കമ്പനിയായ യമഹ ആർഎക്സ് 100 നു രൂപം കൊടുക്കുന്നത് . അതേവർഷം നവംബറിൽ വിപണി പ്രവേശം . 98 സി സി ശക്തിയുള്ള ടൂ - സ്ട്രോക്ക് എഞ്ചിൻ . എയർ കൂളിങ് സിസ്റ്റം . 1985ൻറെ ഒടുവിലും - 86 ൻറെ തുടക്കത്തിലുമാണ് ഇന്ത്യൻ നിരത്തിൽ ഇവൻ അവതരിക്കുന്നത് . ജപ്പാനിൽ നിന്ന് ഇറക്കുമതി ചെയ്ത ഘടകങ്ങൾ ഇന്ത്യയിൽ അസംബിൾ ചെയ്തായിരുന്നു നിർമ്മാണം . എസ്കോർട്സ് ലിമിറ്റഡുമായി സഹകരിച്ചായിരുന്നു യമഹ ആർഎക്സ് 100 നെ ഇന്ത്യൻ വിപണിയിലിറക്കിയത് . ഒരു കാലത്ത് കാമ്പസ് യുവത്വത്തെ ഹരം കൊള്ളിച്ചിരുന്നു ആർ എക്സ് 100 . അതിൻറെ ഇരമ്പൽ ശബ്ദം ബുള്ളറ്റിന്റെ ഫട് ഫടിനേക്കാളും ക്യാമ്പസുകളെ പുളകം കൊള്ളിച്ചിരുന്ന കാലം . യമഹയ്ക്ക് ഇന്ത്യൻ വിപണിയിൽ ജനപ്രീതി നേടിക്കൊടുത്തതിൽ ഒന്നാമൻ . ബുള്ളറ്റ് കഴിഞ്ഞാൽ ഏറ്റവും ആരാധകരുള്ള മോട്ടോർ സൈക്കിളും ആർ എക്സ് 100 തന്നെയായിരുന്നു . എന്നാൽ മലിനീകരണനിയന്ത്രണ നിയമങ്ങൾ കർശനമാക്കിയത് ടൂ സ്ട്രോക്ക് എൻജിനുള്ള ആർഎക്സ് മോഡലുകൾക്ക് തിരിച്ചടിയായി . പുതിയ മലിനീകരണ നിയന്ത്രണ നിയമങ്ങൾ പാലിക്കാൻ ആർഎക്സ് 100 നു കഴിഞ്ഞില്ല . തുടർന്ന് 1996 മാർച്ചിൽ ആർഎക്സ് 100 ന്റെ ഉത്പാദനം യമഹ അവസാനിപ്പിച്ചു . 2000 - 2001 കാലത്ത് 14 ബിഎച്ച്പി കരുത്തുമായി പുതിയ ആർഎക്സ് 135 , ആർഎക്സ് സെഡ് മോഡലുകൾ വിപണിയിലെത്തി . 2003 വരെ ഈ മോഡൽ വിൽപ്പനയ്ക്കുണ്ടായിരുന്നു . 2005 ഓഗസ്റ്റ് വരെ കമ്പനിയിൽ നിന്ന് ഓർഡർ ചെയ്തു ആർഎക്സ് 135 വാങ്ങാനാവുമായിരുന്നു . പക്ഷേ ആദ്യമിറങ്ങിയ ആർഎക്സ് 100ൻറെ പെരുമയിലേക്ക് പിന്നീട് വന്ന ആർഎക്സ് ശ്രേണി ബൈക്കുകൾ ഉയർന്നില്ലെന്നതാണ് സത്യം . യൌവ്വനത്തിൻറെ തുടിപ്പും ഓർമ്മകളുമായി പഴയ ആർഎക്സ് 100 ൻറെ ഇരമ്പൽ ശബ്ദം നെഞ്ചിൽ കൊണ്ടു നടക്കുന്ന ഒരു വലിയ കൂട്ടം ആളുകൾ ഇപ്പോഴുമുണ്ട് . പലരും നിധി കാത്തു സൂക്ഷിക്കുന്നതു പോലെ ഈ മോട്ടോർ സൈക്കിളിനെ സൂക്ഷിച്ചു വച്ചിട്ടുണ്ട് . എത്ര വില കൊടുത്തും ഇവനെ സ്വന്തമാക്കാൻ പലരും പണമൊരുക്കി വച്ച് കാത്തിരിപ്പുമുണ്ട് . ഈ ടു സ്ട്രോക്ക് മോട്ടോർ സൈക്കിൾ നിങ്ങൾക്ക് ഇപ്പോഴുമുണ്ടെങ്കിൽ അഭിമാനിക്കാം . കാരണം അടുത്തെയിടെ ബംഗലൂരുവിലെ ഒരു യമഹ ഡീലർ ഏഴ് ബൈക്കുകൾ ആർഎക്സ് 100ഉം 135ഉം ഉൾപ്പടെ ലേലത്തിൽ വച്ചപ്പോൾ 1.5 ലക്ഷം മുതൽ 1.65 ലക്ഷംവരെ രൂപയ്ക്കാണ് ഓരോന്നും വിറ്റുപോയത് . അന്ന് ഏഴ് ഭാഗ്യവാൻമാർക്കാണ് ഈ കിടിലൻ ബൈക്കുകൾ ലഭിച്ചത് . നിരവധിപ്പേരാണ് അന്ന് നിരാശരായി മടങ്ങിയത് .


താൻ മയക്കുമരുന്ന് ഉപയോഗിക്കാറില്ലെന്ന് ഐറ്റം ഡാൻസർ മുമൈത്ത് ഖാൻ . മദ്യപാനവും പുകവലിയും ശീലമാണ് . എന്നാൽ ലഹരി മരുന്ന് ഉപയോഗിക്കാറില്ല . ലഹരി മരുന്ന് കേസുമായി ബന്ധപ്പെട്ട് തന്നെ ചോദ്യം ചെയ്ത അന്വേഷണ ഉദ്യോഗസ്ഥരോടാണ് അവർ ഇക്കാര്യം പറഞ്ഞത് . കൂടുതൽ പരിശോധനകൾക്കായി മുടി , നഖം , രക്തം എന്നിവയുടെ സാമ്പിൾ നൽകാൻ തയ്യാറാണെന്നും അവർ കൂട്ടിച്ചേർത്തു . ബിഗ് ബോസ് ഷോയുടെ തെലുങ്ക് പതിപ്പിൽ പങ്കെടുത്തു കൊണ്ടിരിക്കെയാണ് ഖാൻ ചോദ്യം ചെയ്യൽ നോട്ടീസ് ലഭിച്ചത് . തുടർന്ന് ഷോയിൽ നിന്നും അവർ പുറത്ത് വന്ന് ചോദ്യം ചെയ്യലിന് ഹാജരാകുകയായിരുന്നു . ലഹരിമരുന്ന് കേസുമായി ചോദ്യം ചെയ്യുന്ന എട്ടാമത്തെ താരമാണ് മുമൈത്ത് ഖാൻ . ചാർമി കൌറിനെയും ചോദ്യം ചെയ്തിരുന്നു . സുബ്ബരാജു , തരുൺ കുമാർ , പി . നവദീപ് , കലാസംവിധായകൻ ധർമറാവു എന്നിവരെ കഴിഞ്ഞ ദിവസം അന്വേഷണ സംഘം ചോദ്യം ചെയ്തിരുന്നു . തെലുങ്ക് സിനിമയിലെ പതിനഞ്ചോളം പേർക്ക് മയക്കുമരുന്ന് മാഫിയയുമായി ബന്ധമുണ്ടെന്ന വാർത്ത പുറത്ത് വന്നതിനെ തുടർന്നായിരുന്നു ചോദ്യം ചെയ്യൽ .


ഐടി തലസ്ഥാനം എന്നാണല്ലോ ബെഗംളൂരു അറിയപ്പെടുന്നത് . ഏറെ നാളായിട്ടില്ല ഇങ്ങനെ ഒരു വിശേഷണം ബെംഗളൂരുവിന് ചാർത്തിക്കിട്ടിയിട്ട് . എന്നാൽ ഈ സ്ഥാനം ബെംഗളൂരുവിൽ നിന്നും തട്ടിയെടുക്കാൻ ഒരുങ്ങുകയാണ് ഹൈദരാബാദ് . വർഷങ്ങൾക്കുള്ളിൽ തന്നെ ഇന്ത്യയുടെ ഐടി തലസ്ഥാനമായി ഹൈദരാബാദ് മാറുമെന്നാണ് തെലങ്കാന സർക്കാർ പറയുന്നത് . വെറുതെയുള്ള അവകാശവാദമൊന്നുമല്ല തെലങ്കാന സർക്കാർ നടത്തുന്നത് . വ്യക്തമായ കണക്കുകളുടെ അടിസ്ഥാനത്തിലാണ് ഹൈദരാബാദിന്റെ വളർച്ചയെ അവർ വിവരിയ്ക്കുന്നത് . ചുരുങ്ങിയ വർഷങ്ങൾക്കുള്ളിൽ ഗാർഡൻ സിറ്റിയെ പിന്തള്ളി ഹൈദരാബാദ് ഇന്ത്യയിനെ നമ്പർ വൺ ഐടി നഗരമാകുമെന്ന് തെലങ്കാന ഐടി മന്ത്രി കെടി രാമ റാവു പറയുന്നു . ബെംഗളൂരുവിന് ഹൈദരാബാദ് എങ്ങനെ പിന്നിലാക്കുമെന്ന് അറിയേണ്ടേ . . . .


മുൻ പ്രധാനമന്ത്രി മൻമോഹൻ സിംഗിന്റെ ജീവിതം പരാമർശിക്കുന്ന ' ദി ആക്സിഡന്റൽ പ്രൈം മിനിസ്റ്ററി ' ന് പിന്നാലെ പ്രധാനമന്ത്രി നരേന്ദ്രമോദിയുടെ ജീവിതവും സിനിമയാവുന്നു . വിവേക് ഒബ്റോയ് മോദിയായി എത്തുന്ന ചിത്രം സംവിധാനം ചെയ്യുന്നത് ' മേരി കോം ' ഒരുക്കിയ ഒമംഗ് കുമാറാണ് . ' പിഎം നരേന്ദ്ര മോദി ' എന്നാണ് ചിത്രത്തിന് പേരിട്ടിരിക്കുന്നത് . പ്രമുഖ ട്രേഡ് അനലിസ്റ്റ് തരൺ ആദർശാണ് പ്രോജക്ട് സംബന്ധിച്ച വിവരം പുറത്തുവിട്ടത് . സന്ദീപ് സിംഗ് നിർമ്മിക്കുന്ന സിനിമയുടെ ചിത്രീകരണം ഈ മാസം പകുതിയോടെ ആരംഭിക്കും . ഫസ്റ്റ് ലുക്ക് പോസ്റ്റർ ഏഴാം തീയ്യതി പുറത്തുവരും . ഗുജറാത്ത് , ദില്ലി , ഉത്തരാഖണ്ഡ് , ഹിമാചൽ പ്രദേശ് എന്നിവിടങ്ങളിലൊക്കെ ചിത്രീകരണമുണ്ടാവും . അതേസമയം മൻമോഹൻ സിംഗിന്റെ ജീവിതം പരാമർശിക്കുന്ന ' ദി ആക്സിഡന്റൽ പ്രൈം മിനിസ്റ്റർ ' എന്ന ചിത്രം വിവാദങ്ങൾക്ക് വഴിതെളിച്ചിരുന്നു . 2004 - 2008 കാലയളവിൽ മൻമോഹൻ സിംഗിന്റെ മാധ്യമ ഉപദേഷ്ടാവായിരുന്ന സഞ്ജയ ബാരു എഴുതിയ അതേ പേരിലുള്ള പുസ്തകത്തെ ആസ്പദമാക്കിയാണ് സിനിമ . വിജയ് രത്നാകർ ഗുട്ടെ സംവിധാനം ചെയ്തിരിക്കുന്ന ചിത്രം ലോക്സഭാ തെരഞ്ഞെടുപ്പിന് മുന്നോടിയായുള്ള ബിജെപിയുടെ വ്യാജപ്രചരണത്തിന്റെ ഭാഗമാണെന്നാണ് കോൺഗ്രസ് ആരോപണം . മൻമോഹൻ സിംഗ് , സോണിയ ഗാന്ധി , രാഹുൽ ഗാന്ധി എന്നിവരെയൊക്കെ മോശമായാണ് ചിത്രീകരിച്ചിരിക്കുന്നതെന്നും കോൺഗ്രസ് ആരോപണമുയർത്തിയിരുന്നു .


വൈറൽ പോസ്റ്റുകൾക്ക് മൂക്കുകയറിടാനൊരുങ്ങി ഫെയ്സ്ബുക്ക് . സെൻസേഷണൽ ഉള്ളടക്കങ്ങളുള്ള പോസ്റ്റുകൾക്ക് നിയന്ത്രണം വരുത്തുമെന്നും ഇതിന്റെ ഭാഗമായി ന്യൂസ് ഫീഡ് അൽഗോരിതത്തിൽ വലിയ രീതിയിൽ മാറ്റം വരുത്തുമെന്നും ഫെയ്സ്ബുക്ക് സിഇഒ മാർക്ക് സുക്കർബർഗ് അറിയിച്ചു . ‘സെൻസേഷണൽ ഉള്ളടക്കമുള്ള പോസ്റ്റുകളിൽ നിരന്തരമായി ഇടപെടലുകൾ നടത്താൻ ആളുകൾക്ക് താത്പര്യം കൂടുതലാണ് . ഞങ്ങളുടെ കമ്മ്യൂണിറ്റി സ്റ്റാൻഡേർഡുകൾ നിരോധിച്ചിരിക്കുന്ന ഉള്ളടക്കത്തോട് പലപ്പോഴും ആളുകൾ കൂടുതൽ ഇടപെടലുകൾ നടത്തുന്നതായി ശ്രദ്ധയിൽ പെട്ടിട്ടുണ്ട് , ’ ഇതിൽ നിയന്ത്രണം വരുത്തുമെന്ന് വ്യാഴാഴ്ച മാധ്യമപ്രവർത്തകരോട് സംസാരിക്കവെ സുക്കർബർഗ് പറഞ്ഞു . ഉള്ളടക്കത്തിൽ മിതത്വം കൊണ്ടുവരുന്നതിന്റെ ഭാഗമായി നിരവധി മാറ്റങ്ങൾക്ക് ഫെയ്സ്ബുക്ക് പദ്ധതിയിടുന്നുണ്ട് . ഇതുസംബന്ധിച്ച് തീരുമാനമെടുക്കാൻ ഒരു സ്വതന്ത്ര കമ്മിറ്റിയെ നിയോഗിക്കുകയും പിന്നീട് അന്തിമ തീരുമാനമെടുക്കുകയും ചെയ്യും . ഉള്ളടക്കത്തെ സംബന്ധിച്ച നയങ്ങളുമായി ബന്ധപ്പെട്ട മീറ്റിങ്ങുകളുടെ തീരുമാനങ്ങൾ ഉപയോക്താക്കളെ കൂടി അറിയിക്കുന്ന തരത്തിലേക്ക് മാറ്റും . എടുത്തുമാറ്റേണ്ട ഉള്ളടക്കം തിരിച്ചറിയുന്നതിനായി രൂപപ്പെടുത്തിയിട്ടുള്ള ആർട്ടിഫിഷ്യൽ ഇന്റലിജൻസിന്റെ പ്രവർത്തനത്തെ കുറിച്ചുള്ള റിപ്പോർട്ടുകൾ മൂന്നു മാസം കൂടുമ്പോൾ കമ്പനി പുറത്തുവിടും , എന്നിവയാണ് പുതിയ തീരുമാനങ്ങൾ .


ബംഗ്ലാദേശിനെതിരായ രണ്ടാം ക്രിക്കറ്റ് ടെസ്റ്റിൽ 14 റൺസെടുത്ത് പുറത്തായെങ്കിലും ഇംഗ്ലീഷ് നായകൻ അലിസ്റ്റർ കുക്ക് പുതിയ ഒറു ലോക റെക്കോർഡിട്ടാണ് ക്രീസ് വിട്ടത് . ടെസ്റ്റ് ക്രിക്കറ്റിൽ ഓപ്പണറെന്ന നിലയിൽ 10000 റൺസ് തികയ്ക്കുന്ന ആദ്യ ബാറ്റ്സ്മാനെന്ന റെക്കോർഡാണ് കുക്ക് സ്വന്തമാക്കിയത് . രണ്ടാം ടെസ്റ്റിൽ ഇംഗ്ലണ്ടിനെ നയിച്ചതോടെ ഇംഗ്ലണ്ട് ക്യാപ്റ്റനെന്ന നിലയിൽ ഏറ്റവും കൂടുതൽ മത്സരങ്ങൾ കളിച്ച മൈക്കൽ ആതർട്ടന്റെ റെക്കോർഡിനൊപ്പമെത്താനും കുക്കിനായി . ക്യാപ്റ്റനെന്ന നിലയിൽ കുക്കിന്റെ 54 - ാമത്തെ ടെസ്റ്റായിരുന്നു ഇത് . ഇന്ത്യക്കെതിരായ പരമ്പരയിൽ ഏറ്റവും കൂടുതൽ ടെസ്റ്റുകളിൽ ഇംഗ്ലണ്ടിനെ നയിച്ച ക്യാപ്റ്റനെന്ന റെക്കോർഡും കുക്കിനും സ്വന്തമാവും . ഇംഗ്ലണ്ടിനായി ഏറ്റവും കൂടുതൽ ടെസ്റ്റ് കളിച്ച താരമെന്ന റെക്കോർഡ് ബംഗ്ലാദേശിനെതിരായ ഒന്നാം ക്രിക്കറ്റ് ടെസ്റ്റിൽ കുക്ക് സ്വന്തമാക്കിയിരുന്നു . അലക് സ്റ്റുവർട്ടിന്റെ 133 ടെസ്റ്റെന്ന റെക്കോർഡായിരുന്നു കുക്ക് മറികടന്നത് . 134 ടെസ്റ്റുകളിൽ നിന്ന് 29 സെഞ്ചുറികൾ അടക്കം 10615 റൺസാണ് ടെസ്റ്റിൽ കുക്കിന്റെ സമ്പാദ്യം .


കോഴിയിറച്ചിക്ക് കിലോക്ക് 87രൂപ നിശ്ചയിച്ച സംസ്ഥാന സർക്കാർ തീരുമാനത്തിനെതിരെ കോഴി കർഷകർ രംഗത്ത് . ഈ വിലക്ക് കോഴി വിറ്റാൽ കേരളത്തിലെ പൌൾട്രി ഫാമുകൾ അടച്ച് പൂട്ടേണ്ടി വരുമെന്ന് കർഷകർ മുന്നറിയിപ്പ് നൽകുന്നു . സംസ്ഥാനത്തിനാവശ്യമായ കോഴിയുടെ 30 ശതമാനമാണ് കേരളത്തിൽ ഉത്പാദിപ്പിക്കുന്നത് . ബാക്കി തമിഴ്നാട്ടിൽ നിന്നാണ് കൊണ്ടുവരുന്നത് . കേരളത്തിൽ കെട്ടിട നികുതി ലൈസൻസ് , മലിനീകരണ നിയന്ത്രണ സർട്ടിഫിക്കറ്റ് , വൈദ്യുതി ചാർജ്ജ് , ജീവനക്കാരുടെ വേതനം എന്നിവ നൽകി ഒരു കിലോ കോഴി ഉത്പാദിപ്പിക്കുന്നതിന് കർഷകന് ഇന്നത്തെ നിരക്കനുസരിച്ച് 85 രൂപയാകും . ഇത് വിപണിയിലെത്തുമ്പോൾ മറ്റ് ചെലവുകൾ ഉൾപ്പടെ ശരാശരി 25 രൂപ കൂടി കൂടും . ധനമന്ത്രിയുടെ പുതിയ നിർദ്ദേശം നടപ്പിലാക്കിയാൽ നഷ്ടം കർഷകർ സഹിക്കേണ്ടി വരുമെന്ന് പൌൾട്രി ഫാർമേഴ്സ് അസോസിയേഷൻ ചൂണ്ടിക്കാട്ടുന്നു . തമിഴ്നാട്ടിൽ കോഴികൃഷിക്ക് നികുതിയിളവുണ്ട് . കേരളത്തിലേക്ക് കോഴിക്കുഞ്ഞുങ്ങൾ വരുന്നത് പുറത്ത് നിന്നാണ് . ഇതിന് പോലും പരിഹാരം കാണാൻ അധികൃതർക്ക് കഴിഞ്ഞിട്ടില്ല . നികുതി ഇളവ് നൽകുകയോ യാഥാർത്ഥ്യബോധത്തോടെ വില നിശ്ചയിക്കുകയോ ചെയ്തില്ലെങ്കിൽ പൌൾട്രി ഫാമുകൾ പൂട്ടേണ്ടി വരുമെന്ന് ഇവർ മുന്നറിയിപ്പ് നൽകുന്നു .


ഇന്ത്യൻ ബൌളർമാരുടെ ബൌൺസിനെ അതിജീവിച്ച് ഓസീസ് . പെർത്തിൽ രണ്ടാം ഇന്നിങ്സ് ആരംഭിച്ച ഓസീസ് ഒടുവിൽ വിവരം ലഭിക്കുമ്പോൾ രണ്ട് വിക്കറ്റ് നഷ്ടത്തിൽ 64 റൺസെടുത്തിട്ടുണ്ട് . മാർകസ് ഹാരിസ് ( 20 ) , ഷോൺ മാർഷ് ( 5 ) എന്നിവരുടെ വിക്കറ്റാണ് ഓസീസിന് നഷ്ടമായത് . ഉസ്മാൻ ഖവാജ ( 13 ) , പീറ്റർ ഹാൻഡ്സ്കോംപ് എന്നിവരാണ് ക്രീസിൽ . ഹാരിസിനെ ബുംറ ബൌൾഡാക്കിയപ്പോൾ മാർഷിനെ ഷമി വിക്കറ്റ് കീപ്പറുടെ കൈകളിലെത്തിച്ചു . ഇതിനിടെ , ആരോൺ ഫിഞ്ച് ഷമിയുടെ പന്തിൽ വിരലിന് പരിക്കേറ്റ് മാറിയത് ഓസീസിന് വിനയായി . നന്നായി ബൌൺസ് ലഭിക്കുന്ന പിച്ചിൽ ഓസീസ് ബാറ്റ്സ്മാന്മാർ ബാറ്റേന്താൻ നന്നായി ബുദ്ധിമുട്ടി . ഷമിയുടെ ബൌൺസ് പ്രതിരോധിക്കാൻ ശ്രമിക്കുന്നതിനിടെയാണ് ഫിഞ്ചിന് പരിക്കേറ്റത് . പുറത്ത് പോവുമ്പോൾ താരം 25 റൺ നേടിയിരുന്നു . നേരത്തെ , ഓസീസിന്റെ ഒന്നാം ഇന്നിങ്സ് സ്കോറായ 326നെതിരെ ഇന്ത്യ 283 റൺസിന് എല്ലാവരും പുറത്തായി . 43 റൺസിന്റെ ലീഡാണ് ഓസീസ് നേടിയത് . മധ്യനിരയുടെയും വാലറ്റത്തിന്റെ നിരുത്തരവാദിത്വമാണ് ഇന്ത്യയെ ചെറിയ സ്കോറിൽ ഒതുക്കിയത് . ടെസ്റ്റിൻ കരിയറിൽ തന്റെ 25ാം സെഞ്ചുറി പൂർത്തിയാക്കിയ വിരാട് കോലി ( 123 ) യാണ് ഇന്ത്യുടെ ടോപ് സ്കോറർ . അജിൻക്യ രഹാനെ ( 51 ) , ഋഷഭ് പന്ത് ( 36 ) എന്നിവരും ഭേദപ്പെട്ട പ്രകടനം പുറത്തെടുത്തു . ഓസീസിന് വേണ്ടി നഥാൻ ലിയോൺ അഞ്ച് വിക്കറ്റ് വീഴ്ത്തി . മിച്ചൽ സ്റ്റാർക്ക് , ഹേസൽവുഡ് എന്നിവർ രണ്ടും വിക്കറ്റ് വീഴ്ത്തി . ടെസ്റ്റ് കരിയറിൽ തന്റെ 25ാം സെഞ്ചുറിയാണ് കോലി പൂർത്തിയാക്കിയത് . 13 ഫോറും ഒരു സിക്സും അടങ്ങുന്നതാണ് കോലിയുടെ ഇന്നിങ്സ് . മൂന്നാം ദിവസത്തെ ആദ്യ ഓവറിൽ തന്നെ ഇന്ത്യക്ക് രഹാനെയെ നഷ്ടമായി . തലേ ദിവസത്തെ സ്കോറിനോട് ഒരു റൺ പോലും കൂട്ടിച്ചേർക്കാൻ രഹാനെയ്ക്ക് സാധിച്ചില്ല . നഥാന്റെ ലിയോണിന്റെ പന്ത് ബാറ്റിലുരസി വിക്കറ്റ് കീപ്പർ ടിം പെയ്നിന്റെ കൈകളിലേക്ക് . പിന്നാലെ എത്തിയ ഹനുമ വിഹാരി ( 20 ) ക്ക് അധികനേരം പിടിച്ച് നിൽക്കാൻ സാധിച്ചില്ല . ഹേസൽവുഡിന്റെ പന്തിൽ ടിം പെയ്നിന് ക്യാച്ച് നൽകി മടങ്ങി . ഇതിനിടെ വിരാട് കോലിയും മടങ്ങിയതോടെ ഇന്ത്യ പ്രതിരോധത്തിലായി . കോലിയെ കമ്മിൻസിന്റെ പന്തിൽ ഹാൻഡ്സ്കോംപ്സ് കൈയ്യിലൊതുക്കുകയായിരുന്നു . കോലിക്ക് പകരമെത്തിയ ഷമി വന്നത് പോലെ മടങ്ങി . നേരിട്ട ആദ്യ പന്തിൽ തന്നെ പുറത്ത് . 11 പന്ത് നേരിട്ട ഇശാന്ത് ശർമ നഥാൻ ലിയോണിന് റിട്ടേൺ ക്യാച്ച് നൽകി മടങ്ങി . ലിയോണിനെ പൊക്കിയടിക്കാനുള്ള ശ്രമത്തിൽ പന്ത് ലോങ് ഓണിൽ മിച്ചൽ സ്റ്റാർക്കിന് ക്യാച്ച് നൽകി മടങ്ങി . പിന്നീടെത്തിയ ബുംറ നാല് റൺസ് മാത്രമാണെടുക്കാൻ സാധിച്ചത് . ബുംറയേയും ലിയോൺ മടക്കിയയച്ചു . ഇന്നലെ , വിജയ്യുടെ വിക്കറ്റാണ് ഇന്ത്യക്ക് ആദ്യം നഷ്ടമായത് . സ്റ്റാർക്കിന്റെ ഒരു ഇൻ സ്വിങ്ങറിൽ വിജയ്യുടെ വിക്കറ്റ് തെറിച്ചു . കെ . എൽ . രാഹുൽ പുറത്തായത് ജോഷ് ഹേസൽവുഡിന്റെ ഒരു യോർക്കറിലായിരുന്നു . ഇരുവരും പുറത്താവുമ്പോൾ എട്ട് റൺസ് മാത്രമാണ് സ്കോർ ബോർഡിലുണ്ടായിരുന്നത് . തുടർന്ന് പൂജാര - കോലി സഖ്യമുണ്ടാക്കി 74 റൺസാണ് തകർച്ചയിൽ നിന്ന് രക്ഷിച്ചത് . പ്രതിരോധിച്ച് കളിക്കുകയായിരുന്ന പൂജാരയെ മിച്ചൽ സ്റ്റാർക്കാണ് പുറത്താക്കിയത് . ലെഗ് സൈഡിൽ ഉയർന്ന സ്റ്റാർക്കിന്റെ ബൌൺസ് പൂജാരയുടെ ബാറ്റിലുരസി വിക്കറ്റ് കീപ്പർ ടിം പെയ്നിന്റെ കൈകളിലേക്ക് . നേരത്തെ ആതിഥേയർ 326ന് പുറത്തായിരുന്നു . 277ന് ആറ് എന്ന നിലയിൽ രണ്ടാംദിനം ബാറ്റിങ് ആരംഭിച്ച ഓസീസ് 49 റൺസ് കൂടി കൂട്ടിച്ചേർക്കുന്നതിനിടെ എല്ലാവരും പുറത്താവുകയായിരുന്നു . നാല് വിക്കറ്റ് നേടിയ ഇശാന്ത് ശർമയാണ് ഓസീസിനെ താരതമ്യേന ചെറിയ സ്കോറിൽ ഒതുക്കിയത് . ജസ്പ്രീത് ബുംറ , ഹനുമ വിഹാരി , ഉമേഷ് യാദവ് എന്നിവർ രണ്ടും വിക്കറ്റ് വീഴത്തി . ആതിഥേയർക്ക് ലഭിച്ച മികച്ച തുടക്കം വേണ്ടരീതിയിൽ മുതലാക്കാൻ മധ്യനിര ബാറ്റ്സ്മാന്മാർക്ക് സാധിച്ചിരുന്നെങ്കിൽ ഇതിലും മികച്ച സ്കോർ ഉയർത്താൻ ഓസീസിന് സാധിക്കുമായിരുന്നു . മികച്ച തുടക്കമായിരുന്നു ഓസീസിന് ലഭിച്ചത് . ഹാരിസ് - ഫിഞ്ച് കൂട്ടുക്കെട്ട് 112 റൺസാണ് ഒന്നാം വിക്കറ്റിൽ കൂട്ടിച്ചേർത്തത് . എന്നാൽ ഞൊടിയിടയിൽ അവർക്ക് മൂന്ന് വിക്കറ്റുകൾ നഷ്ടമായി . 50 റൺസെടുത്ത ആരോൺ ഫിഞ്ചിന്റെ വിക്കറ്റാണ് ആദ്യം നഷ്ടമാത് . ബുംറയുടെ പന്തിൽ വിക്കറ്റിന് മുന്നിൽ കുടുങ്ങുകയായിരുന്നു ഫിഞ്ച് . ആറ് ഫോർ ഉൾപ്പെടെയാണ് ഫിഞ്ച് അർധ സെഞ്ചുറി പൂർത്തിയാക്കിയത് . പിന്നാലെ എത്തിയ ഉസ്മാൻ ഖവാജയ്ക്ക് പിടിച്ച് നിൽക്കാൻ സാധിച്ചില്ല . 38 പന്ത് നേരിട്ട താരം നേടിയത് വെറും അഞ്ച് റൺ മാത്രം . ഖവാജയെ ഉമേഷ് വിക്കറ്റ് കീപ്പർ ഋഷഭ് പന്തിന്റെ കൈയ്യിലെത്തിച്ചു . അധികം വൈകാതെ ഹാരിസും കൂടാരം കയറി . വിഹാരിയുടെ പന്തിൽ അജിൻക്യ രഹാനെയ്ക്ക് ക്യാച്ച് നൽകിയാണ് ഹാരിസ് മടങ്ങിയത് . 10 ഫോർ ഉൾപ്പെടുന്നതായിരുന്നു ഹാരിസിന്റെ ഇന്നിങ്സ് .


എണ്ണയാണ് സൌദിയുടെ വരുമാനം . എണ്ണവില കുത്തനെ ഇടിഞ്ഞതോടെ കടുത്ത പ്രതിസന്ധിയിലാണ് സൌദി അറേബ്യ . ഇതിനെ മറികടക്കാനുള്ള കടുത്ത തീരുമാനങ്ങളാണ് സൌദി ഇപ്പോൾ എടുത്തിട്ടുള്ളത് . സർക്കാർ മേഖലയിൽ കടുത്ത ചെലവ് ചുരുക്കലാണ് മുന്നിലുള്ള വഴി . ഇതിന്റെ ഭാഗമായി പുതിയ നിയമനങ്ങൾ എല്ലാം തന്നെ നിർത്തി വയ്ക്കാൻ തീരുമാനിച്ചുകഴിഞ്ഞു . ശമ്പള വർദ്ധനയും ഉണ്ടാവില്ല . ജീവനക്കാരുടെ ആനുകൂല്യങ്ങളും വെട്ടിക്കുറക്കാനാണ് മന്ത്രിസഭയുടെ തീരുമാനം . മന്ത്രിമാരുടേയും ഉന്നത ഉദ്യോഗസ്ഥരുടേയും ശമ്പളവും മറ്റ് ആനുകൂല്യങ്ങളും കൂടി വെട്ടിക്കുറച്ചിട്ടുണ്ട് .


മാസ്റ്റർ ബ്ലാസ്റ്റർ സച്ചിൻ ടെൻഡുൽക്കറിൻറെ വിഖ്യാത പരിശീലകനായിരുന്ന രമാകാന്ത് അച്രേക്കർ അന്തരിച്ചു . മുംബൈയിലായിരുന്നു 86കാരനായ അച്രേക്കറിൻറെ അന്ത്യം . സച്ചിൻ എന്ന എക്കാലത്തെയും മികച്ച ബാറ്റ്സ്മാനെ രൂപപ്പെടുത്തിയ പരിശീലനാണ് . ക്രിക്കറ്റിൽ തൻറെ നേട്ടങ്ങൾക്കെല്ലാം കാരണക്കാരൻ ഗുരുവായ അച്രേക്കറാണെന്ന് സച്ചിൻ അഭിപ്രായപ്പെട്ടിരുന്നു . കായികരംഗത്തെ പരിശീലകർക്ക് നൽകുന്ന ദ്രോണാചര്യ പുരസ്കാരം 1990ൽ ലഭിച്ചിട്ടുണ്ട് . 2010ൽ പത്മശ്രീയും നൽകി രാജ്യം രമാകാന്ത് അച്രേക്കറിനെ ആദരിച്ചു . എല്ലാ അധ്യാപകദിനത്തിലും രമാകാന്ത് അച്രേക്കറിനെ കാണാൻ സച്ചിൻ എത്തുമായിരുന്നു . അജിത് അഗാക്കർ , സഞ്ജയ് ബംഗാർ , വിനോദ് കാബ്ലി , രമേശ് പവാർ തുടങ്ങി ക്രിക്കറ്റിൽ വലിയ ശിഷ്യ സമ്പാദ്യമുണ്ട് രമാകാന്ത് അച്രേക്കറിന് .


മുൻ പ്രധാനമന്ത്രി ഡോ . മൻമോഹൻ സിംഗിന്റെ ജീവിതം സിനിമയാകുകയാണ് . ദ ആക്സിഡന്റൽ പ്രൈം മിനിസ്റ്റർ എന്ന സിനിമ ജനുവരിയിൽ തീയേറ്ററിലേക്ക് എത്തും . 3000 സ്ക്രീനുകളിലായിരിക്കും ചിത്രം റിലീസ് ചെയ്യുക . ഹിന്ദി , ഇംഗ്ലീഷ് , തമിഴ് , തെലുങ്ക് ഭാഷകളിലാണ് ചിത്രം റിലീസ് ചെയ്യുക . അനുപം ഖേർ ആണ് ചിത്രത്തിൽ ഡോ . മൻമോഹൻ സിംഗ് ആയി അഭിനയിക്കുന്നത് . ചിത്രത്തിലെ അനുപം ഖേറിന്റെ ലുക്കും വീഡിയോയും വൈറലായിരുന്നു . പ്രധാനമന്ത്രിയായിരുന്ന കാലത്ത് ഡോ . മൻമോഹൻ സിംഗിന്റെ മാധ്യമ ഉപദേഷ്ടാവായിരുന്ന സഞ്ജയ് ബാരുവിന്റെ പുസ്തകത്തെ ആസ്പദമാക്കിയാണ് സിനിമ ഒരുങ്ങുന്നത് . ദ ആക്സിഡന്റൽ പ്രൈം മിനിസ്റ്റർഃ ദ മേക്കിംഗ് ആൻഡ് അൺമേക്കിംഗ് ഓഫ് മൻമോഹൻ സിംഗ് എന്ന പുസ്തകത്തെ ആസ്പദമാക്കിയാണ് സിനിമ . വിജയ് രത്നാകർ ആണ് സിനിമ സംവിധാനം ചെയ്യുന്നത് . ചിത്രത്തിൽ മൻമോഹൻ സിംഗിനു പുറമെ മറ്റൊരു പ്രധാന കഥാപാത്രം കോൺഗ്രസിന്റെ മുൻ അധ്യക്ഷ സോണിയാ ഗാന്ധിയാണ് . സോണിയാ ഗാന്ധിയായി അഭിനയിക്കുന്നത് ജർമൻ നടി സുസൻ ബെർനെർട് ആണ് .


പന്ത് ചുരണ്ടൽ വിവാദത്തിന് തൊട്ടുപുറകെ , ഓസ്ട്രേലിയൻ ക്രിക്കറ്റ് ടീമിന് അടുത്ത തിരിച്ചടി . ടീമിന്റെ മുഖ്യസ്പോൺസറായ മഗല്ലെൻ സ്പോൺസർഷിപ്പിൽ നിന്ന് പിന്മാറി . മൂന്നുവർഷത്തെ കരാർ ശേഷിക്കെയാണ് മഗല്ലന്റെ പിന്മാറ്റം . 20 ദശലക്ഷം ഡോളറാണ് മഗല്ലെന്റെ സ്പോൺസർഷിപ്പ് തുക . സാമ്പത്തികമായി ക്രിക്കറ്റ് ഓസ്ട്രേലിയക്ക് വൻ തിരിച്ചടിയാണ് മഗല്ലെന്റെ തീരുമാനം . 2017ലെ ആഷസ് പരമ്പര മുതലാണ് മഗല്ലെൻ ഓസീസിന്റെ ഹോം മാച്ചുകൾക്കുള്ള സ്പോൺസർഷിപ്പ് സ്വന്തമാക്കിയത് . പുതിയ സ്പോൺസറെ കണ്ടെത്തുന്നതിനെകുറിച്ചോ , മഗല്ലെന്റെ തീരുമാനത്തെക്കുറിച്ചോ ക്രിക്കറ്റ് ഓസ്ട്രേലിയ ഔദ്യോഗികമായി പ്രതികരിച്ചിട്ടില്ല . ടീമിന്റെ മറ്റൊരു സ്പോൺസറായ കോമൺവെൽ ബാങ്ക് സംഭവത്തിൽ കടുത്ത നിരാശ അറിയിച്ചെങ്കിലും സ്പോൺസർഷിപ്പിൽ നിന്ന് പിൻമാറുമോ എന്ന് ഇതുവരെ വ്യക്തമായിട്ടില്ല . വിവാദത്തിൽപ്പെട്ട ഡേവിഡ് വാർണറുമായുള്ള പരസ്യ കരാർ എൽജി ഇലക്ട്രോണിക്സ് കഴിഞ്ഞ ദിവസം ഒഴിവാക്കിയിരുന്നു .


ജിഎസ്ടി ഏകീകരണത്തിന് രാജ്യത്ത് ഇനിയും സാധ്യതയുണ്ടെന്നതിൻറെ സൂചനകൾ നൽകി ധനമന്ത്രി അരുൺ ജെയ്റ്റ്ലി . ജിഎസ്ടിയുടെ 18 മാസം എന്ന പേരിലുളള ഫെയ്സ്ബുക്ക് പോസ്റ്റിലാണ് അദ്ദേഹം നികുതി സ്ലാബുകളുടെ ഏകീകരണ സൂചനകൾ നൽകുന്നത് . ജിഎസ്ടി വഴിയുളള നികുതി വരുമാനം വർദ്ധിച്ച സാഹചര്യത്തിൽ 12 ശതമാനം , 18 ശതമാനം തുടങ്ങിയ നികുതി നിരക്കുകളെ ഏകീകരിക്കാനാണ് സർക്കാർ ആലോചിക്കുന്നത് . പുതിയതായി നടപ്പിൽ വരുന്ന ജിഎസ്ടി നിരക്കിൽ സാധാരണ ഉപയോഗിക്കുന്ന ഉൽപന്നങ്ങളെ ഉൾപ്പെടുത്തിയേക്കും . നികുതി ഇല്ലാത്ത ഉൽപന്നങ്ങൾ ( 0 % ) , അഞ്ച് ശതമാനം എന്നീ നികുതി സ്ലാബുകൾ തുടരാനും സർക്കാർ ആഗ്രഹിക്കുന്നു . ആകെ ജിഎസ്ടിയുടെ പരിധിയിൽ 1216 ഉൽപ്പന്നങ്ങളാണ് ചേർത്തിട്ടുളളത് . ഇതിൽ അഞ്ച് ശതമാനം ജിഎസ്ടി ഉളളത് 308 ഉൽപന്നങ്ങൾക്ക് . 178 ഉൽപന്നങ്ങൾക്ക് 12 ശതമാനവും 517 എണ്ണത്തിന് 18 ശതമാനം ജിഎസ്ടിയുമാണ് ഈടാക്കുന്നത് . ആഡംബര നികുതിയായി അറിയപ്പെടുന്ന 28 ശതമാനം പരിധിയിൽ 28 ഉൽപന്നങ്ങളുണ്ട് . ശനിയാഴ്ച്ച ദില്ലിയിൽ ചേർന്ന ജിഎസ്ടി കൌൺസിൽ യോഗം 23 ഉൽപന്നങ്ങളുടെ നികുതി കുറച്ചിരുന്നു .


, എസ് . ബി . ഐ . ബാങ്ക് തട്ടിപ്പുകൾക്ക് ശേഷം മുംബൈ ആസ്ഥാനമായ യൂണിയൻ ബാങ്ക് ഓഫ് ഇന്ത്യയും തട്ടിപ്പിന് ഇരയായി . ഹൈദരാബാദ് ആസ്ഥാനമായി പ്രവർത്തിക്കുന്ന ടോടം ഇൻഫ്രാസ്ട്രക്ച്ചർ എന്ന സ്ഥാപനമാണ് തട്ടിപ്പ് നടത്തിയത് . 1 , 394 . 43 കോടി രൂപയുടെ തട്ടിപ്പാണ് സ്ഥാപനം നടത്തിയത് . ഓഡിറ്റിൽ തട്ടിപ്പ് നടന്നു എന്ന് ബോധ്യമായതിനെത്തുടർന്ന് യൂണിയൻ ബാങ്ക് ടോടം ഇൻഫ്രാസ്ട്രക്ച്ചറിനെതിരെ രംഗത്തുവന്നു . ഇതിനെത്തുടർന്ന് സിബിഐ ടോടം ഇൻഫ്രസ്ട്രക്ച്ചറിനെതിരെ കേസ്സ് എടുത്ത് അന്വേഷണമാരംഭിച്ചു . കഴിഞ്ഞ ദിവസം കനിഷ്ക്ക് ഗോൾഡ് പ്രൈവറ്റ് ലിമിറ്റഡിനെതിരെ സ്റ്റേറ്റ് ബാങ്ക് ഓഫ് ഇന്ത്യ 824 കോടി രൂപയുടെ തട്ടിപ്പിനെതിരെ മുന്നോട്ട് വന്നു . പിഎൻബി തട്ടിപ്പിനെത്തുടർന്ന് പൊതുമേഖല ബാങ്കുകൾ എല്ലാം ഇപ്പോൾ തങ്ങളുടെ ബാലൻസ് ഷീറ്റുകൾ വിശദമായി പരിശോധിച്ചു വരുകയാണ് . അതിനാൽ വരും ദിവസങ്ങളിൽ കൂടുതൽ തട്ടിപ്പുകൾ പുറത്തുവന്നേക്കാം . ടോടം ഇൻഫ്രാസ്ട്രക്ച്ചർ ഉടമ ടോടംപുടി സലാലിത്ത് ഭാര്യ ടോടംപുടി കവിത എന്നിവർക്കെതിരെയാണ് കേസ്സെടുത്തിരിക്കുന്നത് . ടോടം ഇൻഫ്രാസ്ട്രക്ച്ചർ ഏട്ട് ബാങ്കുകളുടെ കൺസോഷ്യത്തിൽ നിന്നാണ് ലോണെടുത്തിട്ടുളളത് . യൂണിയൻ ബാങ്ക് ഓഫ് ഇന്ത്യ വായ്പ നൽകിയ കൺസോഷ്യത്തിൽപ്പെട്ട ബാങ്കാണ് . 2012 ജൂൺ 30 മുതൽ ഈ അക്കൌണ്ട് നിഷ്കൃയ ആസ്തിയുടെ പരിധിയിലാണ് പെടുത്തിയിരിക്കുന്നത് .